FILOCALIA volumul VIII 


CALIST ȘI IGNATIE XANTHOPOL 


Metoda sau cele o sută de capete 


e Începutul oricărei lucrări după Dumnezeu este să viețuim potrivit cu 
poruncile Mântuitorului. lar sfârșitul ei este să ne întoarcem la harul desăvârșit 
al Preasfântului și de viaţă începătorului Duh, dat nouă prin dumnezeiescul 
Botez. 

Deci, începutul oricărei lucrări după Dumnezeu este, pe scurt, să ne 
grăbim în tot chipul, cu toată puterea, să viețuim după legea tuturor 
poruncilor îndumnezeitoare ale Mântuitorului. lar sfârșitul este să ne 
întoarcem, prin păzirea lor, la zestrea dată nouă de Sus și de la început din 
sfințita cristelniță, adică la desăvârșita alcătuire și naștere duhovnicească a 
noastră din nou, prin har; sau, dacă îţi place să numești acest dar altfel, la 
lepădarea vechiului Adam cu faptele și poftele lui și la îmbrăcarea Celui nou și 
duhovnicesc (Coloseni 5, 9-10), Care este Domnul lisus Hristos". Căci zice 
dumnezeiescul Pavel: „Copiii mei, pe care iarăși vă nasc în dureri, până când va 
lua Hristos chip în voi” (Galateni 4, 19); și: „Câţi în Hristos v-aţi botezat, în 
Hristos v-aţi îmbrăcat” (Galateni 3, 27) 

e În Sfântul Botez primim harul dumnezeiesc. în 


1 „Reîntoarcerea” la starea noastră dinainte de păcat nu e, totuși, o întoarcere la o 
stare fixă; numai cu condiţia aceasta se poate accepta ceea ce spune A. M. Ammann că 
nu există o creștere obiectivă, teologică a harului (Die Gotteschau..., p. 25). Starea 
aceea este totuși starea omului nou, care e tocmai prin aceasta o stare vie, dinamică. E 
starea în care e întipărit Hristos, starea în care omul a luat chipul iui Hristos și de 
aceea este starea lui Hristos ca om nou, care-l reface pe om în chipul lui adevărat. Dar 
Hristos care s-a întipărit în cel botezat se desfășoară în el, ducându-l spre măsura 
plinătăţii Lui, la „măsura bărbatului desăvârșit”. Deci, pe de o parte harul Botezului, ca 
sălășluire a lui Hristos, nu-l duce pe om dincolo de Hristos, și în sensul acesta nu-l 
trece la alt har, dar pe de altă parte există o creștere a omului în Hristos, dând putinţa 
lui Hristos să se actualizeze tot mai mult în el. Și fără îndoială că această actualizare a 
harului în om nu are numai caracter subiectiv (A. M. Ammann, Die Gotteschau...), ci, 
în omul ce-și sporește deschiderea spre Hristos prin virtuţi, harul se desfășoară în mod 
obiectiv, adică se comunică lăuntric tot mai mult, deși, pe de altă parte, este întreg în 
el ca realitate în mare parte virtuală pentru om de la Botez. Avem aici aceeași situaţie 
ca în cazul Revelaţiei care nu mai trece dincolo de Hristos, dar din care Duhul Sfânt 
comunică continuu puteri și lumini noi, adică „conduce la tot adevărul”, însă numai 
din Hristos („din al Meu va lua”), și nu din afară de Hristos. 


dar; dar acoperindu-l pe acesta prin patimi, îl 
curățăm iarăși prin împlinirea poruncilor”. 

Noi primim deci în sânul dumnezeiesc, adică în sfinţita cristelniţă, în dar 
harul dumnezeiesc cu totul desăvârșit. Dar dacă, pe urmă, prin reaua 
întrebuințare a celor vremelnice și prin grija de lucrurile vieţii și prin ceața 
patimilor, îl acoperim pe acesta cum nu se cuvine, ne este cu putinţă, prin 
pocăința și prin împlinirea poruncilor îndumnezeitoare, să primim și să 
dobândim iarăși această strălucire mai presus de fire și să vedem în chipul cel 
mai limpede arătarea ei. Desigur, arătarea ei se descoperă pe măsura ostenelii 
fiecăruia în credință. Dar înainte de toate, prin ajutorul și prin bunăvoirea 
Domnului nostru lisus Hristos. Căci, zice Sfântul Marcu: „Hristos, fiind 
Dumnezeu desăvârșit, a dăruit celor botezați harul desăvârșit al Sfântului Duh. 
Căci El nu primește adaos de la noi. Dar ni Se descoperă nouă și ni Se arată pe 
măsura lucrării poruncilor și ne dăruiește adaos la credință, «până ce vom 
ajunge toţi la unitatea credinţei, la măsura vârstei plinătăţii lui Hristos» 
(Efeseni 4, 13). Deci orice l-am aduce, odată renăscuţi în El, este de la El și din 
El și era ascuns în El”. 

e În chip cuvenit ni s-a rânduit de către Sfinții 
noștri Părinţi, împreună cu Duhul ce sălășluia în 
ei, să ne rugăm Domnului nostru lisus Hristos și 
să cerem mila Lui. 

De aceea, vestiţii noștri povăţuitori și dascăli, împreună cu Preasfântul 
Duh ce sălășluia în ei, preaînțelept ne-au învăţat ca, înainte de orice bună 
lucrare și osteneală, toți, dar mai ales cei ce voiesc să pornească pe drumul 
liniștirii, să se dăruiască lui Dumnezeu, să se rupă de lume și să se liniștească 


> Harul Botezului nu se mai pierde, ci numai se acoperă. Odată intrat în relaţie cu 
Hristos, omul nu mai iese total din ea. Amintirea ei nu o mai poate șterge, oricât ar 
vrea. Se poate spune că urma lui Dumnezeu nu se mai șterge din el, cum, de altfel, nu 
se poate șterge nici urma oricărei alte persoane cu care am intrat o dată în relaţie. 
Aceasta arată caracterul personal atât al lui Dumnezeu, cât și al omului. Omul nu e 
numai o substanță chimică, ce se poate transforma în întregime prin noi asimilări de 
materii, și nici Dumnezeu nu este o astfel de esenţă. Teologia catolică cunoaște numai 
persistența unui character indelebilis în cel ce a căzut după Botez în păcate de moarte, 
sau în cel apostaziat. Dar ce e această pecete dacă nu e harul însuși, sau dacă nu se află 
într-o legătură cu harul? 

3 Sf. Marcu Ascetul, Despre Botez, în: PG 65, 1028 C (Filocalia română, vol. I, Ed. 
IBMBOR, București, 2008, p. 372). Așa se împacă persistenţa aceluiași Hristos în noi și 
dinamica vieții creștine. Harul dat la Botez e Hristos întreg. În acest sens nu se mai dă 
omului în cursul vieţii un plus de har. Dar întrucât Hristos își descoperă în om, prin 
Duhul Sfânt, tot mai mult lumina și puterea Lui, are loc în el o sporire sau o creștere a 
luminii și puterii lui Hristos și totodată și o creștere duhovnicească a omului. Adăugăm 
de la noi tot mai multă credinţă, dar nu un plus de har. 


cu dreaptă judecată, să se roage Domnului și să ceară fără șovăială mila Lui; și 
să aibă, ca lucru și ca ocupaţie neîntreruptă, preasfântul și preadulcele Lui 
nume, și să-l miște pe acesta neîncetat în minte și pe buze, și întru el și cu el să 
respire, să viețuiască, să doarmă, să privegheze, să se miște, să mănânce și să 
bea, într-un cuvânt, să se sârguiască toate să le facă în acest chip. Căci, așa cum 
în lipsa acestuia totul se surpă în chip înfricoșat, mai bine zis nimic nu mai 
avem din cele ce ne sunt de folos, tot așa, avându-l pe acesta, tot ce ne este 
potrivnic se depărtează, mai bine zis niciun bine nu ne mai lipsește și nimic nu 
ne este cu neputinţă. Aceasta ne-a făgăduit-o Domnul zicând: „Cel ce rămâne 
întru Mine și Eu întru el, acela aduce roadă multă; că fără de Mine nu puteţi 
face nimic” (loan 15, 5). Deci chemând și noi, nevrednicii, cu credinţă acest 
nume și săvârșind această lucrare înfricoșătoare și preacinstită, mai presus de 
orice nume și lucrare (Filipeni 2, 9), și întinzând cu totul pe el pânzele 
cuvântului de față, vom începe să vorbim și să pășim înainte. 

e Cel ce voiește să pășească fără greșeală pe 
drumul liniștirii cu Domnul trebuie să aleagă, 
înainte de toate, împreună cu lepădarea de toate, 
ascultarea desăvârșită. 

Întru numele Marelui Dumnezeu și Mântuitorului nostru lisus Hristos, 
Care a zis: „Eu sunt Lumina lumii” (Ioan 8, 12), „Calea, Adevărul și Viaţa” (Ioan 
14, 6) şi ușa ce duce spre Dumnezeu, și: „Prin Mine, de va intra cineva, se va 
mântui; și va intra și va ieși și pășune va afla” (Ioan 10, 7, 9), se înţelege, 
(pășune) mântuitoare, ia aminte la cele ce ți le spunem și la sfaturile adevărate 
ce ți le dăm. 

Înainte de toate, alege-ţi, după lepădarea deplină, potrivit cuvântului 
sfânt, ascultarea neprefăcută și desăvârșită; deci caută cu toată silința să afli un 
povăţuitor și un dascăl neamăgitor. Să fie neamăgitor prin mărturia ce o are, 
pentru cele ce le spune, în Sfintele Scripturi și să arate că e purtător de Duh, 
prin viețuirea care consună cu cuvintele. Să fie înalt la înțelegere, smerit la 
cugetare și blând în toate purtările. Să spună cuvintele predaniei dumnezeiești, 
ca un învățător, asemenea lui Hristos. lar aflându-l pe acesta și lipindu-te cu 
toată ființa de el, ca un fiu iubitor de părintele adevărat, rămâi întreg în 
atârnare de poruncile lui, socotindu-l ca pe Hristos Însuși, ca unul ce priveşti la 
Acela, și nu la om, alungând departe de tine toată necredința și toată îndoiala, 
ca și toată părerea de sine și plăcerea voinței tale. Și mergi pe urmele 
dascălului cu simplitate și fără ispitire, făcându-ți conștiința ca o oglindă care 
arată în sine cu limpezime deplină pe povăţuitorul, prin ascultarea desăvârșită 
și fără alegere a lui. lar dacă vreodată diavolul, dușmanul celor bune, îţi 
seamănă în cuget ceva potrivnic, sari ca din desfrânare și ca din foc la tine 
însuți și stai împotriva înșelătorului, care te ispitește, cu înțelepciune, 
spunând: nu povăţuitul povățuiește pe povăţuitorul, ci povăţuitorul pe 
povăţuit; nu eu am să scot la iveală greșeala povățuitorului, ci el are să facă 


aceasta cu greșeala mea; nu eu sunt judecătorul lui, ci el este judecătorul meu, 
potrivit Scărarului+; și cele asemenea. Căci nimic nu e mai potrivit ca această 
purtare, adică decât ascultarea celui ce s-a hotărât să rupă fără împotrivire 
zapisul greșelilor sale și să scrie în cartea dumnezeiască faptele mântuitoare. 
Căci, după fericitul Pavel, Însuși Fiul lui Dumnezeu și Dumnezeul nostru, 
Domnul lisus, făcându-Se ca noi pentru noi și chivernisind cu mare 
înțelepciune bunăvoința părintească, S-a arătat pășind pe acest drum, prin care 
S-a învrednicit și ca om de buna plăcere părintească; fiindcă S-a smerit pe Sine, 
făcându-Se ascultător până la moarte, iar moartea, pe cruce. „Pentru aceea și 
Dumnezeu L-a preaînălţat pe El și I-a dăruit Lui nume” și celelalte (Filipeni 2, 
8-9). Dacă e așa, cine va aștepta cu cutezanţă, ca să nu spunem fără 
înțelepciune, să se împărtășească de Domnul și Dumnezeul și Mântuitorul 
nostru lisus Hristos și de cununile părintești, fără să se hotărască să pășească 
pe aceeași cale cu Învățătorul și Povăţuitorul nostru lisus Hristos? Căci 
ucenicul, dacă voiește să ajungă la acestea, trebuie să se facă asemenea 
învățătorului, avându-l ca o pecete și ca un model, și să stăruie cu tot sufletul 
să privească fără clintire la viața deschizătorului de drum și la purtările lui și să 
se silească să-i urmeze zi de zi. Căci despre Însuși Domnul nostru lisus Hristos 
s-a mai scris că era supus tatălui și mamei Sale (Luca 2, 51); și Însuși 
Mântuitorul zice: „N-am venit să Mi se slujească, ci să slujesc” (Matei 20, 28). 

e Cum trebuie să se hrănească cel ce se nevoiește: 

lunea, miercurea și vinerea. 

În aceste trei zile ale săptămânii, adică luni, miercuri și vineri, posteşte 
până la ceasul al nouălea’, adică mănâncă o dată pe zi, împărtășindu-te de șase 
uncii de pâineS. Ia și din mâncăruri uscate cât ai nevoie, dar cu cumpătare. 
Apă, dacă voiești, până la trei sau patru pahare. Urmează Canonul 69 
apostolic, care rânduiește: „Dacă vreun episcop, sau presbiter, sau diacon, sau 
citeț, sau cântăreţ nu postește în sfânta Patruzecime (Păresimi) a Paştilor, sau 
miercurea și vinerea, să se caterisească, în afară de cazul că ar fi împiedicat de 
boala trupească. lar de e mirean, să se excomunice (să se afurisească)”. Iar 
pentru luni s-a rânduit după aceea de Sfinţii Părinți. 

e Cum trebuie să se hrănească marţea și joia. 

În aceste două zile, adică marţea și joia, mănâncă de două ori pe zi. La 
prânz, ia șase unicii de pâine, ceva fiert și ceva din mâncărurile uscate, cu 
cumpătare. la și vin amestecat cu apă până la trei sau patru pahare, dacă ai 
nevoie. lar seara, ia trei uncii de pâine și ceva din mâncărurile uscate, sau 
niscai fructe și vin amestecat cu apă, un pahar sau cel mult două, dacă ai sete 


4 Scara raiului, IV, în: PG 88, 682 A-B. 

5 Ora 3 după-amiază. 

6 O uncie este egală cu 27 de grame, conform art. „Uncia”, în: Dictionnaire des 
antiquités, ed. IX și X, Paris. 


mare. Căci foarte mult ajută setea și lacrimilor, dacă e însoţită de priveghere, 
cum zice Sfântul loan Scărarul: „Setea și privegherea au zdrobit inima; iar din 
inimă zdrobită au ţâșnit lacrimile”. lar Sfântul Isaac zice: „Însetează pentru 
Dumnezeu, ca să te umpli de dragostea Lui”. 

lar dacă în aceste două zile alegi mai bine o singură mâncare, foarte bine 
faci. Pentru că întâiul izvor, şi maica, și rădăcina, și temelia tuturor bunătăților 
(virtuţilor) sunt postul și înfrânarea. 

e Despre numărul mătăniilor dintr-o zi și-o noapte. 

lar despre numărul mătăniilor, știm că dumnezeieștii noștri Părinţi au 
rânduit trei sute. Atâtea trebuie să facem în fiecare zi și noapte în cinci zile ale 
săptămânii. Căci sâmbăta și duminica, ca și în alte zile rânduite prin obicei, ba 
și în unele săptămâni, ni s-a poruncit să ne oprim de la acestea pentru anumite 
rațiuni tainice și negrăite. Dar sunt unii care trec peste acest număr. lar alții le 
împuținează; fiecare, după cum îi este puterea sau voinţa. Deci fă și tu după 
putere. Dar fericit cu adevărat, și aceasta în chip înmulţit, este cel ce se 
forțează pe sine în toate cele privitoare la Dumnezeu. Căci „Împărăţia cerurilor 
se ia cu sila și cei ce o silesc o răpesc” (Matei n, 12). 

e Despre cele cinci lucrări ale liniștirii dintâi și 
oarecum introducătoare a  începătorilor; sau 
despre rugăciune, cântare, meditație și lucrul 
mâinilor. 

Cel ce începe a se liniști trebuie să petreacă ziua și noaptea în cinci 
lucrări, prin care slujește lui Dumnezeu. Întâi în rugăciunea de pomenire a 
Domnului lisus Hristos, introdusă, cum s-a spus, prin respiraţia pe nas, în chip 
liniștit, în inimă și iarăși scoasă afară, cu buzele închise, fără niciun alt gând 
sau închipuire; ea se săvârșește odată cu înfrânarea cuprinzătoare, adică de la 
pofta stomacului, de la somn și de la lucrările celorlalte simţuri, înăuntrul 
chiliei, în smerenie sinceră. 

Apoi, în cântare și în citiri din Psaltire, din Apostoli și din Sfintele 
Evanghelii, din scrierile de Dumnezeu purtătorilor și Sfinților Părinţi și din 
Capetele despre rugăciune și despre trezvie, dar și din celelalte cuvinte 
dumnezeiești ale Duhului. După acestea, să treacă la amintirea păcatelor, 
însoţită de durerea inimii și în gândirea la judecata lui Dumnezeu, sau la 
moarte, sau la chinuri, sau la bucuriile ce ne așteaptă, însoţite neîncetat de 
lucrul mâinilor, pentru înfrânarea trândăviei. Și iarăși, să se întoarcă la 
rugăciune, chiar dacă aceasta cere oarecare silă, până ce mintea se va obișnui 
să scape ușor de împrăștiere prin ocuparea deplină cu Domnul nostru lisus 
Hristos, prin pomenirea neîntreruptă a Lui, prin îndreptarea spre cămara 
dinlăuntru, sau spre locul ascuns al inimii, și prin înrădăcinarea neîncetată în 
ea.. 

e Despre cele cinci puteri ale sufletului. De 
asemenea, despre închipuirile proprii sufletului și 


minţii, și despre trebuinţa de a ne feri cu totul de 
închipuire, de figuri, de întipăriri și de forme în 
rugăciunea curată și în lucrarea simplă și unitară 
a minții. 

Dar, precum s-a arătat, închipuirile vin nu numai de la demoni, ci și 
sufletul însuși are de la sine în chip natural pornirea spre închipuire, prin cele 
cinci puteri cu care este înzestrat. Acestea sunt: mintea, înțelegerea”, părerea, 
imaginaţia și simţirea, așa precum și trupul are cinci simțuri: vederea, mirosul, 
auzul, gustul și pipăitul8. Deci, una dintre puterile sufletului este, precum am 
spus, imaginaţia (închipuirea), prin care sufletul își face închipuiri. De aceea, 
cei ce voiesc să-și cârmuiască și să-și lămurească bine cele ale sufletului trebuie 
să se sârguiască să înaripeze și să înalțe în întregime spre Dumnezeu mai ales 
puterile care îl unesc pe el cu Dumnezeu în veacul de faţă; iar pe celelalte să le 
îngrijească, să le folosească și să le lucreze”. 

e Deci spune Sfântul Maxim [Mărturisitorul]: „Deoarece sufletul este prin 
sine, adică prin ființa sa, raţional și înțelegător, el este, desigur, și de sine 
stătător'*. lar dacă e de sine stătător, va lucra prin fire pentru sine și de sine și 
împreună cu trupul, înțelegând și raționând prin sine și neîncetând niciodată 
să lucreze cu puterile sale înțelegătoare, care îi aparţin în chip natural. Căci 
cele ce-i aparţin prin fire unei unități existente în oarecare fel nu-i pot fi luate 
atât timp cât ea există și subzistă. Deci sufletul, existând și subzistând pururea 
de când a fost făcut pentru Dumnezeu, Care l-a creat pe el astfel, înțelege, 
raţionează și cunoaște pururea, atât de sine, cât și împreună cu trupul, pentru 
sine și pentru firea sa. Deci nu se va afla vreo cauză care să poată despărți 
sufletul de cele ce-i aparțin lui în chip natural, și nu pentru trup, după 


7 Mintea e puterea cunoașterii intuitive a întregului, corespunzând cu vasul 
trupului, pe când înţelegerea e cunoașterea legăturilor dintre aspectele lucrurilor 
privite pe rând, așa cum mirosul distinge calitățile după miresmele lor. 

8 E de remarcat că simţirea sufletului e socotită o paralelă la simţul pipăitului, al 
trupului. Căci așa cum prin pipăit trupul ia contact cu cele sensibile, tot așa mintea 
vine în atingere cu Dumnezeu printr-o simţire a ei. E așa-zisa „simţire înțelegătoare” 
sau „simţirea minţii”. 

” Imaginaţia leagă în general sufletul de lumea sensibilă, construind chipurile după 
asemănarea lor. De aceea, de ea nu trebuie să facă uz sufletul când se gândește la 
Dumnezeu. Căci ea împiedică sufletul să se înalțe la Dumnezeu, sau construiește 
despre Dumnezeu năluciri necorespunzătoare. Simbolurile aplicate la Dumnezeu 
trebuie eliberate de ceea ce au material. Totuși o anumită întipărire a lui Dumnezeu se 
produce în suflet, în acest sens e folosită și capacitatea imaginativă a sufletului (natura 
lui imprimabilă). 

10 Sufletul e „ovur6oraroc”, sau de sine stătător, adică nu e o putere sau o calitate a 
unei substanţe. De aceea el e baza „ipostasului” uman. El e baza tuturor puterilor și 
calităților omului și chiar baza trupului. 


»u 


desfacerea acestuia”. Deci, deoarece cunoaștem și simțim, după cum am fost 
învăţaţi de sfinți, că mintea și înțelegerea se mișcă și lucrează și în veacul de 
acum, și în cel viitor în jurul lui Dumnezeu”, iar pe celelalte puteri le 
cunoaștem ca proprii sufletului numai în veacul de față, trebuie ca sufletul, ca 
un cârmaci iscusit și ca unul ce are în chip natural stăpânirea peste acestea, să 
vrea să le țină pe acestea în lucrare nu numai în timpul de față, ci să se 
sârguiască să întindă și în viitor, mai ales mintea și înțelegerea, în întregime 
spre Dumnezeu și, de aceea, cu El să le unească și în vremea rugăciunii curate 
și a lucrării înțelegătoare, unitare și simple. lar de închipuire și de celelalte 
puteri să desfacă mintea cu totul”. Căci după Sfântul Nil: „Starea de rugăciune 
este o deprindere nepătimașă, care răpește, prin dragostea cea mai înfocată, 
spre înălțimea gândită mintea iubitoare de înțelepciune și duhovnicească "4. 
Lucrând astfel, sufletul își va păzi vrednicia cuvenită lui și cinstită. 

e Căci spune Marele Dionisie |Areopagitul]: „Mișcarea sufletului este în 
cerc. Ea e intrarea în sine însăși de la cele din afară și înfășurarea unitară a 
puterilor lui înțelegătoare, ca într-un cerc oarecare, dăruind sufletului 
nerătăcirea și întorcându-l de la cele multe din afară și adunându-l întâi în el 
însuși, apoi, devenit unitar, unindu-l cu puterile lui unite în chip unitar. Și, așa, 
ea conduce sufletul spre Cel frumos și bun și mai presus de toate existent, spre 
Cel Unul și Același fără început și fără sfârșit. Sufletul se mișcă în chip de 
spirală, întrucât e luminat de cunoștințele dumnezeiești potrivit cu el însuși, 
nu înțelegător și unitar, ci rațional și în chip desfășurat și ca prin niște lucrări 
amestecate și care trec de la unele la altele. Dar are și o mișcare în linie 
dreaptă, când nu intră în sine și nu se mișcă într-o înțelegere unitară - căci 
aceasta e, cum am zis, mișcarea în cerc -, ci, îndreptându-se spre cele din jurul 


“ Sf. Maxim Mărturisitorul, Epist. VII, PG 91, 432 D, 439 A. 

"2 Se mișcă și lucrează preocupată în ultimă analiză de Dumnezeu. 

3 Din faptul că sufletul va avea mintea și înţelegerea active și în viaţa viitoare, 
deoarece ele sunt îndreptate în esență spre Dumnezeu, ca spre ultima realitate pe care 
vrea s-o înţeleagă în scopul înțelegerii tuturor, autorii scrierii deduc că și în rugăciunea 
din veacul de acum, care e îndreptată spre Dumnezeu, sufletul trebuie să ţină active 
mai ales mintea și înțelegerea, iar de imaginaţie, care lucrează cu chipurile lumii 
văzute și țin sufletul legat de aceasta, mintea trebuie să se despartă. 

'+ Evagrie Ponticul, Cuvânt despre rugăciune, 52, Filoc. rom., I, p. 104 (Nil Sinaitul, 
De oratione, PG 79, 177). 

'5 Mişcarea sufletului e în spirală, căci suie mereu în jurul său și al lui Dumnezeu, 
neintuind dintr-odată toată esenţa sa și a lui Dumnezeu, ci înaintând în chip rațional 
și desfășurat, dar și prin experiență tot mai sporită, în cunoștința de sine și de 
Dumnezeu, prin îndreptarea spre realităţile create și, prin urcarea de la înțelesurile lor 
mai de jos la cele mereu mai înalte și prin întoarcerea de la acestea spre sine și spre 
Dumnezeu, apropiindu-se tot mai mult de sine, ca cel ce le cunoaște, și spre 
Dumnezeu, ca Cel ce e Creatorul și susținătorul lor. 


lui și de la cele din afară, ca de la niște simboluri felurite și înmulţite, urcă spre 
vederi simple și unificate””6. 

e  Celce voiește să se liniștească cum se cuvine mai 
trebuie să fie neapărat blând cu inima. 

E vremea acum, fiule, să afli și aceasta înaintea altora și după altele, că, 
precum cel ce voiește să înveţe să tragă bine cu arcul nu întinde arcul fără 
semn, așa cel ce voiește să înveţe să se liniștească trebuie să aibă ca semn 
să fie pururea blând cu inima. Căci zice Sfântul Isidor: „Nu ajunge să te 
nevoiești pentru virtute, ci trebuie să fii și cu măsură în nevoință. Pentru că 
dacă, străduindu-ne în lupta pentru virtute, o purtăm cu o inimă tulburată, 
aceasta nu e nimic altceva decât a voi să dobândim mântuirea, dar a nu voi 
să facem cele ce ajută la mântuire”. Dar încă înainte Prorocul David a spus: 
„Călăuzi-va pe cei blânzi întru judecată; învăţa-va pe cei blânzi căile Sale” 
(Psalm 24, 10); iar Sirah zice: „Celor blânzi li se descoperă tainele” (3, 19). În 
sfârșit, Preadulcele lisus zice: „Învăţaţi de la Mine, că sunt blând și smerit 
cu inima, și veți afla odihnă sufletelor voastre” (Matei n, 29); și: „Spre cine 
voi căuta, dacă nu spre cel blând și liniștit și care tremură de cuvintele 
Mele?” (Isaia 66, 2); şi: „Fericiţi cei blânzi, că aceia vor moșteni pământul” 
(Matei 5, 5), adică inima, care face ca o sămânță să rodească din har în 
treizeci, șaizeci sau o sută (Marcu 4, 20), după cum este în ceata 
începătorilor, sau a celor din mijloc, sau a celor desăvârșiți. Unul ca acesta 
nu tulbură sau nu se tulbură pentru nimic decât pentru cuvântul evlaviei. 

e Cum dobândim blândețea și despre cele trei 
puteri ale sufletului: iuțimea (mânia), pofta și 
cugetarea. 

Blândeţea o poţi dobândi ușor dacă îți întorci sufletul de la toate și îl 
mişti spre iubire și taci cât mai mult, hrănindu-te cu măsură și rugându-te 
pururea, cum s-a spus de către Sfinţii Părinţi: „Frânează iuțimea sufletului 
cu iubirea, veștejește pofta lui cu înfrânarea și înaripează cugetarea lui cu 
rugăciunea; și lumina minţii nu se va întuneca niciodată”. Și: „Frânarea 
iuțimii se face prin tăcerea la vremea cuvenită; frânarea poftei neraționale, 
prin hrana cu măsură; frânarea gândurilor fără rânduială, prin rugăciunea 


16 Despre numirile dumnezeiești, cap. IV, 9, PG 5, 705 A-B. Mișcarea sufletului în 
linie dreaptă se combină cu cea în cerc, făcând parte din ea. Căci întâi cunoaște pe cele 
din afară, ca de la ele sufletul să se întoarcă spre sine, cel ce le cunoaște, și spre 
Dumnezeu, Creatorul lor, descoperit prin sine însuși, îmbogăţit prin cunoașterea 
lucrurilor. Toată această cunoaștere, această unire poate fi și discursivă, și intuitivă în 
același timp. Dar de la un moment dat această cunoaștere devine pur intuitivă sau prin 
experienţă, cum spunea Sf. Maxim în continuare. 

'7 Sf. Maxim Mărturisitorul, Capete despre dragoste, IV, 44, PG go, 1057 B (Filoc. 
rom,, II, p. 136). 


într-un singur gând”. Și iarăși: „Trei sunt virtuțile care aduc minţii lumină 
totdeauna: a nu vedea răutatea vreunui om, a răbda netulburat cele ce vin 
asupra noastră și a face bine celor ce ne fac rău. Aceste trei virtuţi nasc alte 
trei, mai mari decât ele; astfel, a nu vedea răutatea vreunui om naște 
iubirea; a răbda fără tulburare cele ce vin asupra noastră naște blândețea; 
iar a face bine celor ce ne fac rău ne agonisește pacea”. Și iarăși: „Trei sunt 
stările morale mai generale ale monahilor: cea dintâi constă în a nu păcătui 
cu lucrarea, a doua, în a nu lăsa să zăbovească în suflet gândurile pătimașe, 
și a treia, în a privi cu mintea fără patimă chipurile femeilor și ale celor ce 
ne supără”Y8. 

e Căci s-a scris și în Gherontic (Pateric): loan de Bostra, bărbat sfânt și 
având putere asupra duhurilor necurate, a întrebat pe draci, care locuiau în 
niște fetițe furioase și chinuite de ei cu răutate, zicând: «De care lucruri vă 
temeţi la creștini?». Aceștia au răspuns: «Aveţi cu adevărat trei lucruri mari: 
unul, pe care-l puteţi atârna de grumazul vostru; unul, cu care vă spălați în 
Biserică; și unul, pe care-l mâncaţi în adunare». Întrebându-i iarăși: «Din 
acestea trei, de care vă temeți mai mult?», au răspuns: «Dacă ați păzi bine 
aceea cu care vă împărtășiți, n-ar putea nimeni din noi să facă rău vreunui 
creștin». Deci lucrurile de care se tem răufăcătorii mai mult decât de toate 
sunt crucea, Botezul și Cuminecătura”"?. 


CALIST PATRIARHUL 


Capete despre rugăciune 
e De voiești să afli cum trebuie să te rogi, privește la sfârșitul luării- 
aminte și al rugăciunii, și nu vei rătăci. Căci acest sfârșit este, iubitule, 
străpungerea continuă, zdrobirea inimii, iubirea față de aproapele. lar 
contrariul este, în chip vădit, gândul poftei, șoapta bârfelii, ura față de 

aproapele și toate cele asemenea acestora?0. 

e Despre: „Duh este Dumnezeu, și cei ce se închină 
Lui se cade să se închine în duh și adevăr” (loan 


18 Capete despre dragoste, Il, 87, PG 90, 1033 A (Filoc. rom., Il, p. 102). 

9 Apophtegmata..., ed. W. Bousset, Tubingen, 1925, p. 16. 

20 Oricât s-ar părea că omul duhovnicesc e cel ce se adâncește în inima sa și în 
vederea lui Dumnezeu prin ea, cu ocolirea celor dinafară, semnul adevăratei vieţi 
duhovnicești se vede, pe de o parte, în zdrobirea inimii pentru poftele egoiste 
satisfăcute și pentru relele făcute, iar, pe de altă parte, în iubirea față de aproapele. 
Propriu-zis, nu ieșirea din legătura cu cele dinafară e cerută, ci curăţia, bunătatea pusă 
în legăturile cu oamenii. 


4, 24). 

„Duh este Dumnezeu, zice, și cei ce se închină Lui se cade să se închine în 
duh și adevăr” (Ioan 4, 24). A vorbit de închinători la plural, și nu de închinător 
la singular. lar aceasta e cât se poate de potrivit, odată ce voiește „ca toţi să se 
mântuiască și la cunoștința adevărului să vină” (1 Timotei 2, 4). Și de fapt 
aceasta o voiește Mântuitorul, Care a pregătit diferite locașuri (Ioan 14, 2) spre 
bucuria celor ce se vor îndreptăţi. Aceasta o voiește Îngerul marelui sfat, Cel ce 
din prisosinţa iubirii Sale de oameni întinde mâinile susținătoare înțelepților, 
neînțelepţilor, celor slăbuţi la grai și tociți la înțelegere; Cel ce le dă tuturor 
oamenilor ajutorul mântuitor, care lucrează în chip împărţit și în multe feluri, 
după însușirea și voinţa fiecăruia, ba, aș adăuga, după puterea și după 
învățătura celui ce se lasă călăuzit spre Dumnezeu și s-a hotărât, potrivit celor 
spuse, să se închine lui Dumnezeu. Căci se întâmplă uneori că cineva, chiar 
dacă are o fire bună, fiind lipsit de un învăţător, nu izbutește să ajungă la ținta 
desăvârșită voită de Dumnezeu, iar alții, dimpotrivă, deși au un învățător 
încercat în cele dumnezeiești și duhovnicești, sunt împiedicaţi de slăbiciunea 
firii lor să urce spre desăvârșire. Dar și unii, și alţii, și toţi la un loc pot, dacă 
voiesc, să se închine în duh și adevăr lui Dumnezeu, fiecare după ceata în care 
e rânduit, sau după puterea, sau după darul ce-l are de la Dumnezeul tuturor. 
De pildă, cel neînzestrat, dacă umblă potrivit poruncilor și credinței, urmând 
cu smerenie celor încercați, e vădit că se închină cu adevărat lui Dumnezeu în 
duh și adevăr.. 

e  Tâlcuire la cuvântul lui Dumnezeu către Avraam: 
„leşi din pământul tău”. Și despre vedere 
(contemplare). 

Zis-a Dumnezeu lui Avraam, adică omului străbătător”: „leși din 
pământul tău și din rudenia ta, și din casa tatălui tău, și vino în pământul pe 
care ţi-l voi arăta, pământ din care curge lapte și miere” (Facerea 12, 1). Dar zice 
și acum, într-un înțeles mai înalt, minţii care s-a făcut trecătoare și a străbătut 
de la cele ce se cunosc cu simţurile la cele ce se gândesc cu mintea: „leși din 
simţirea ta și deci și din cele supuse simțurilor și, simplu vorbind, din toată 
lumea văzută și vino în pământul pe care ţi-l voi arăta”. Aceasta se aseamănă 
cu ceea ce s-a spus de Domnul: „Vinde-ţi averile tale și le dă săracilor și ia 
crucea ta, adică răstignește-te față de simțţire și față de cele supuse simţurilor și 
faţă de toată lumea, și venind, urmează-Mi Mie” (Marca 10, 21), Care Mă voi sui 
la Tatăl; desigur, nu fără Duhul povăţuitor..... „În pământul pe care ţi-l voi 
arăta”; e ca și când ar zice: „În pământul în care te voi călăuzi prin Cuvântul și 
prin Duhul”. „În pământul în care curge lapte și miere”, adică la înțelegerea lui 


= Omul e o ființă străbătătoare (mep&rnc), pentru că nu poate rămâne la cele 
văzute, ci străbate cu gândirea la o lume cugetată, și de acolo până la Dumnezeu. 


Dumnezeu Însuși și la cunoașterea a ceea ce este EI*?. La această cunoaștere la 


care trebuie să ajungă, mintea nu poate ajunge altfel decât călăuzită și 
luminată prin iluminarea Duhului de viaţă făcător, Care vine la arătare prin 
Fiul. lubitorul de oameni Dumnezeu atrage mintea obișnuită, ca să străbată 
mai sus de înrâurirea ființelor gândite create (îngerii), ca pe un alt Avraam, de 
la cele supuse simţurilor la cele cugetate și dincolo de ele, unde este privirea și 
contemplarea unitară a Dumnezeirii în trei ipostasuri. De aceea, foarte potrivit 
s-a arătat că face aceasta prin întreita putere și lucrare a unicului izvor 
dumnezeiesc. Căci Însuși Dumnezeu și Tatăl este, în înţelesul principal, 
pământul făgăduinţei, pe care avem făgăduinţa că-l vor moșteni cei blânzi 
(Matei 5, 5) şi cei drepţi la inimă, care se vor sili prin Duhul să se facă 
moștenitori ai Lui. El este pământul din care curg lapte și miere, luminile de 
dimineață, razele gemene, viața și desfătarea și curăţia a toată lumea. Miere 
poate fi numit Cel născut din Tatăl, Cel ce este Fiul Lui nedespărțit, prin 
întruparea Lui ca într-un fagure de miere, din care se îndulcește și se veselește, 
cum ar zice cineva, tot ce este omenesc, cu învățăturile și cu harurile mai 
presus de fire și cu alte zeci de mii de bunătăţi și frumuseţi”+. Lapte e Duhul 
Sfânt, Cel unitar, Care nu e născut, ci purces și alb ca lumina, Cel ce cu hrana 
Lui crește spre Dumnezeu ființele cuvântătoare, ajunse asemenea pruncilor, 
care vor intra în Împărăţia cerurilor, cum a zis Domnul. 

Așadar, pământul și laptele și mierea ce curg din el trebuie văzute după 
înțelesul cuvenit al lor, ca Tatăl și Fiul și Duhul Sfânt. În acest pământ e 
mutată cu totul mintea, ajunsă, potrivit celor spuse, străbătătoare, prin 
călăuzirea și puterea și lucrarea Dumnezeirii celei în trei ipostasuri. 

e  Tâlcuire la cuvintele: „A zis Dumnezeu lui Avraam: înmulțind voi înmulți 


2 Dumnezeu este și „pământul” pe care-l vor moșteni cei blânzi. Pământul e dat 
aici ca simbol a ceea ce e ultima temelie a tuturor celor ce se clădesc și cresc pe el, al 
ultimului izvor al tuturor bunătăţilor. Acesta e Dumnezeu, ca „ipostasul” sau suportul 
ultim a tot ce există. 

3 Deoarece mintea e atrasă nu numai la contemplarea unui Dumnezeu în general, 
ci a unui Dumnezeu întreit în ipostasuri, ea e atrasă de împreună-lucrarea tuturor 
celor trei ipostasuri. Mintea sesizează pe acea culme, dar și pe tot drumul spre ea, un 
Dumnezeu al iubirii, deci un Dumnezeu tripersonal. Căci n-ar putea fi o iubire eternă 
dacă n-ar exista decât o Persoană dumnezeiască, sau, cu atât mai puţin, dacă n-ar 
exista decât o esenţă impersonală. 

24 Fiul lui Dumnezeu a făcut dulce ca mierea umanitatea în care S-a întrupat, voind 
să îndulcească pe toţi oamenii în relaţiile lor cu ea și între ei înșiși. La această dulceaţă 
au ajuns Sfinţii. Duhul Sfânt e și El dulce ca mierea, cum arată dulceaţa pe care o 
câştigă cei ce viețuiesc în El, și alb, pentru nevinovăția Lui, pe care o împărtășește și 
celor ce cred în Hristos din toată inima. Aceștia s-au făcut ca pruncii prin nevinovăția 
lor. Și numai făcându-se astfel vor putea intra în Împărăţia cerurilor. Acolo nu putem 
intra decât cu simţire de prunci, dacă suntem fii ai Celui vechi de zile. 


sămânţa ta” și celelalte (Facerea 22, 17). 

De aceea, când privesc cu ochiul pașnic al sufletului spre Dumnezeu- 
Omul, adică pe Domnul, prin puterea de viaţă făcătoare a Duhului și îmi aduc 
aminte în chip vădit de cele cinci raţiuni privitoare la El, despre care am vorbit 
înainte, văd împlinită în chip minunat făgăduinţa făcută odinioară lui Avraam 
de către Cuvântul ce S-a întrupat, Care a zis: „Înmulţind voi înmulți sămânța ta 
ca stelele cerului și ca nisipul de pe ţărmul mării” (Facerea 22, 17). Căci, 
amintind de cuvântul: „În sămânţa ta se vor binecuvânta toate neamurile”, 
Sfântul Pavel adaugă că prin sămânță se înțelege lisus (Galateni 5, 18). Şi, de 
fapt, e cât se poate de cuvenit să înțelegem prin sămânţa înmulțită a lui 
Avraam pe Domnul lisus. Căci El singur e supra-plin datorită unirii 
dumnezeirii și a lucrării; și e nesfârșit pentru mărimea Sa, și de nepătruns 
pentru mulțimea Sa, și înmulțit în adevăr, în calitate de Dumnezeu al 
harurilor, ca stelele cerului și ca nisipul de pe ţărmul mării; El este totodată din 
neamul lui Avraam, ca Cel ce Se pogoară din acela. Și nu s-a spus același lucru 
de Dumnezeu despre Ismael, căci acesta nu era fiul celei libere (Facerea 16, 1 
ș.u.), ci „în Isaac, zice, se va chema ţie fiu” (Evrei n, 18). Dar nu s-a spus aceasta 
nici despre Israel. Căci acesta n-a ajuns la o mulțime atât de mare, precum nici 
toți oamenii de pe pământ, ca Domnul Hristos, Care a fost luat (după 
omenitate) de către Dumnezeu-Cuvântul din sămânţa lui Avraam și S-a făcut o 
singură persoană Om și Dumnezeu”. Nici pacea nu are hotar în El (Isaia 9, 6); 
iar judecăţile Lui sunt un adânc fără fund (Psalm 35, 6); și nestrăbătute sunt 
căile Lui (Romani u, 33); şi puterea, și înţelepciunea, și toate cele dumnezeiești 
în jurul Lui sunt de nesfârșite ori în chip nesfârșit nesfârșite=6. Întru El neamuri 
nevăzute au dobândit, în chip minunat, binecuvântarea și o mulțime așa de 
mare și-a găsit, în chip strălucit, sfârșitul desăvârșirii ce le sta în față”. 


235 Umanitatea lui Hristos are în ea o plinătate cum nu o vor avea nici toți oamenii 
de pe pământ. În Hristos s-a înmulțit cel mai mult sămânța omenească a lui Avraam. 
lar din umanitatea lui Hristos se va putea îmbogăţi la nesfârșit și în vecii vecilor 
umanitatea tuturor oamenilor. 

26 Sf. Maxim Mărturisitorul, Capete gnostice, I, 49, Filoc. rom., Il, pp. 172-173. 
Persoana este de infinite ori în chip infinit mai presus de infinitatea însușirilor ei. 
Toate infiniturile panteiste impersonale sunt nimic față de taina persoanei, chiar a 
celei omenești. Căci aceasta le poate cuprinde cu mintea, pe când persoana, chiar cea 
omenească, nu poate fi cuprinsă cu mintea. Cu atât mai mult nu poate fi cuprinsă 
Persoana lui Dumnezeu. Dar fiind ale Persoanei lui Dumnezeu, însușirile și puterile 
Lui au și ele o infinitate mai presus de infinitate. Umanitatea lui Hristos, fiind purtată 
de Persoana Cuvântului, participă și ea, în Persoana Lui, la nehotărnicirea Persoanei 
Lui. 

27 Popoarele își găsesc desăvârșirea lor și puterea străduințelor pentru înfăptuirea 
lor în umanitatea lui Hristos. Puterea aceasta se exercită din ea și ca o atracţie, şi ca o 
întărire a noastră. 


Dar nu era nici potrivit cu Dumnezeu și nici necesar să făgăduiască 
Patriarhului că-i va dărui harul înmulţirii poporului din sămânță (trupească). 
Căci bucuria de asemenea lucruri e păgânească și grosolană. 

lar unui bărbat care cugetă cele prea bune, cum era Avraam cel atât de 
iubitor de oameni, cum era Patriarhul acela, îi era propriu să iubească din tot 
sufletul pe Dumnezeu și să se bucure de cunoștința și de vederea mult dorită a 
Lui și, prin aceasta, să primească prisosința de înţelesuri și de vederi și de 
iluminări și să se înmulțească pe măsura lor în chip vrednic de Dumnezeu. Așa 
se face Moise rugător vrednic de luat în seamă, ca să vadă pe Dumnezeu 
arătându-i-Se întru cunoștință (Ieșirea 33, 13 ș.u.). Şi pe cât vedea, după cât era 
socotit vrednic să vadă, pe atât se înmulţea (atât se făcea de mult) și-i venea o 
așa de mare mulțime de cunoștință, cât nu putea să spună. lar lui Solomon i s- 
a dat de la Dumnezeu revărsare și mulțime de înțelepciune și de cunoaștere a 
făpturilor, „ca nisipul de pe țărmurile mării” (3 Regi 2, 35), încât era mai 
înmulțit decât toţi cei de atunci. 

Dacă va cugeta cineva, va ști foarte ușor în ce fel înmulțește Dumnezeu 
pe om, sau sămânța omului care a fost dăruit cu har de Dumnezeu. Căci 
Dumnezeu Se bucură prea puţin de simpla înmulţire a poporului. El Se bucură 
de înțelepciunea și de puterea de cunoaștere duhovnicească a sufletului și de 
celelalte virtuți dumnezeiești, multe la număr. Pe toate acestea le-a avut cu 
prisosință Domnul lisus, sămânţa lui Avraam, în Care a locuit toată plinătatea 
dumnezeirii trupește (Coloseni 2, 9), care întrece cuprinsul oricărei mulțimi în 
măsură nesfârșită, și din care e tot ce este și toată mulțimea. În această 
plinătate se află și „vistieriile cunoștinței și ale înțelepciunii ascunse în Hristos” 
(Coloseni 2, 3). Această mulțime e cu adevărat un dar vrednic de Dumnezeu și 
cu totul deosebit, făgăduit de Dumnezeu, după cuviință, prietenului deosebit 
al Său. 

Privește deci în Hristos lisus mulțimea adevărată și nemărginită din cele 
cinci rațiuni, de care am vorbit înainte. Mai întâi, din slava din jurul Lui se 
străvăd măririle firii dumnezeiești, proprii Lui ca Dumnezeu adevărat; ele sunt 
socotite de Părinți nemărginite pentru mărimea lor și nepătrunse pentru 
mulțimea lor. Apoi, cele ale relației Lui ca Fiu cu Tatăl și cele care arată 
adevărata Lui deoființime cu Tatăl; cele ale unirii cu Duhul și revărsarea 
darurilor de care se împărtășesc milioane de oameni, ba poate toată lumea, 
fără să se micșoreze. Apoi, cele ale iconomiei în trup și câte au fost până atunci 
și după aceea, negrăite și mai presus de număr, care toate, ca să spun pe scurt, 
pornesc din slava Lui. Apoi, pe cele ale iubirii și harului, ale păcii și odihnei 
noastre. De le va privi cineva pe toate, pe cât e de dorit, va afla că lisus Hristos, 
sămânţa lui Avraam, e înmulțit întru ascuns mai mult decât mulțimea stelelor 
cerului și decât nisipul țărmurilor mării. Și va lăuda, precum se cuvine, 
preamărind această atât de mare făgăduință, mai presus de toate, minunată și 
tainică a lui Dumnezeu, vrednică de Dumnezeu singur, Izvorul harurilor, dată 


prietenului atotcredincios, ales dintre toţi, și împlinită spre fericirea obștească 
covârșitoare a neamului omenesc și mai ales a credincioșilor. Slavă Celui ce a 
binevoit să se facă astfel această înmulțire! Amin. 

e  Tâlcuire la: „Laudă, suflete al meu, pe Domnul” (Psalm 145, 1). 

„Laudă, suflete al meu, pe Domnul” din cerul cerurilor, care are ca ființă 
lumina. Laudă-L pe El întru cele înalte, întru toţi îngerii Lui și întru toate 
puterile lor. Lăudată este foarte puterea și înțelepciunea Lui, și binecuvântat 
este numele cel sfânt al Lui. Laudă pe Domnul pentru cele de deasupra tăriei 
apelor și pentru lumina de deasupra lor; pentru tăria cerului, pentru rânduiala 
și pentru întinderea lui minunată; pentru aerul care învăluie totul; pentru 
soare, lună și stele; pentru slava, frumuseţea, deosebirea lor, pentru așezarea și 
mișcarea lor, pentru fiinţa lor de foc și fără materie, lucrul cel mai înfricoșător; 
pentru lumina zilei, pentru schimbarea ei neîncetată, prin care chivernisește 
cu înțelepciune cele din lume. Laudă, suflete, pe Domnul pentru împletirea 
potrivnică a celor patru mari stihii neîmpăcate ale universului, din care răsare 
pacea minunată și buna statornicie, adică a apei, a focului, a aerului și a 
pământului. Laudă-L pentru zborul atât de repede și pentru deosebirea 
păsărilor, pentru grija de ele, pentru viața și purtarea lor; pentru mare și 
pentru stăpânirea puterii ei, ținută în frâu de nisipul mărunt așezat pe țărmuri. 
Laudă-L pentru toate cele ce se târăsc în ea, nesfârșite la număr, în mii de 
deosebiri ale chipurilor, mărimilor, însușirilor, purtărilor și năravurilor, sau ale 
obișnuinţelor, puterilor și lucrărilor lor. Laudă-L iarăși cu pace și cu uimire pe 
Domnul pentru repeziciunea cu care aduce marea cele trebuincioase vieţii 
omului. Laudă cu bucurie pe Domnul pentru pământ și pentru dobitoacele ce 
se mișcă și se târăsc pe el, multe și nenumărate după felurile lor; dar și pentru 
pomii ce cresc în el, roditori și neroditori, neînchipuit de deosebiți, chiar când 
sunt de același soi; pentru plante, cereale, pentru legume, pentru cele spre 
bună mireasmă, pentru cele care ajută la încălzire, la răcorire, la umezeală, la 
uscăciune, deosebite după foarte felurite raţiuni, într-un chip care covârșește 
toată rațiunea, pentru apele care se despart în chip felurit, pentru ploi, pentru 
ninsori, pentru grindină, pentru tunete și fulgere. 

Pentru acestea deci și pentru cele ca acestea, laudă, suflete al meu, și 
binecuvântează pe Domnul, pentru puterea Lui neînțeleasă, pentru 
înțelepciunea negrăită, pentru slava Lui de nepovestit. Căci toate cele văzute s- 
au făcut pentru tine de către un astfel de Făcător, din iubirea negrăită pe care o 
are pentru tine, ca să viețuiești între aceste lucruri strălucitoare și minunate în 
chip cuvenit și rațional și să oglindești slava, înțelepciunea și puterea 
Făcătorului tău Celui atât de iubit, Care a dat și pe Unul-Născut Fiu al Său 
pentru noi (Ioan 3, 16), Care S-a făcut om într-un chip nou, minunat și mai 
presus de minte. 

e De unde vine în suflet dragostea dumnezeiască? 
Dragostea dumnezeiască se naște în suflet și arde fierbinte prin 


împlinirea poruncilor și prin meditarea asupra dogmelor dumnezeiești și din 
reaprinderea duhovnicească a Duhului de viață făcător în suflet. Ea este ca un 
suflet al rugăciunii curate, veșnice și pururea izvorâtoare. Este o mișcare și o 
lucrare, o unire și o privire cuprinzătoare, o răpire, o vedere și o bucurie cu 
adevărat sfântă, din iluminare. Este o cale nerătăcitoare a unirii desăvârșite și 
mai presus de fire cu Dumnezeu. Este un început neîndoielnic al luminii 
înțelegătoare și mai presus de fire, izvorâtoare din ipostas, al darului 
dumnezeirii, al arvunii moștenirii viitoare a sfinților, al chezășiei slavei lui 
Hristos, al veșmântului mai presus de ceruri, al veseliei mai presus de lume, al 
peceţii sfintei înfieri. Dacă trebuie să spunem pe scurt, ea este și se poate numi 
începutul minunat al strălucirii, care face de același chip cu Hristos (Romani 8, 
29) pe cei ce se împărtășesc și se fac împreună-părtași ai negrăitei Lui 
îndumnezeiri, sau și frați ai Lui și moștenitori ai lui Dumnezeu, și împreună- 
moștenitori cu El. Pentru aceasta, fericit este cel ce a dobândit, prin sârguința 
cuvenită în cele amintite, dragostea negrăită a lui Dumnezeu și, prin stăruința 
în sfânta rugăciune și în petrecerea liniștită cu El, va fi lipit cu adevărat de 
Dumnezeu și se va schimba cu schimbarea îndumnezeitoare și mai presus de 
schimbare?5, socotind pătimirile pentru Hristos bucurie (Coloseni 1, 24) și 
„voind foarte întru poruncile Lui” (Psalm m, 1). A Lui fie slava în veci! Amin. 

e  Tâlcuire la cuvintele: „Ierusalimul ce se zidește ca o cetate, ai cărei 
părtași se adună la un loc. Căci acolo s-au suit seminţiile, seminții ale 
Domnului, spre mărturie lui Israel” (Psalm 121, 2-4). 

lerusalimul se tâlcuiește ca loc al păcii și este chip al locului lui 
Dumnezeu, adică al sufletului ce are în sine pacea cea întru Hristos. Căci nu 
orice suflet are în sine pacea cea întru Hristos și poate primi numele păcii, ci 
cel care se zidește ca o cetate și are piatra cea din capul unghiului, pe care „a 
așezat-o Domnul în Sion potrivit făgăduinţei, piatra cea de mult preţ” (Isaia 28, 
16). lar Sionul este vârful văzător al Ierusalimului, care e chipul minţii 
văzătoare a sufletului, plină de pace. Căci dacă ai căuta în altă parte, n-ai putea 
afla mintea observatoare și privitoare a înălțimilor adevărului. Ea nu e decât în 
inima care a primit pacea cea întru Hristos și s-a ridicat întreagă la o stare 
izvorâtoare de pace??. Ierusalimul e deci sufletul care petrece în pacea 


28 E o schimbare care nu seamănă cu schimbările pătimașe ale vieţii pământești. E o 
schimbare care face pe omul duhovnicesc să nu se mai schimbe. Și totuși, sunt în ea o 
iubire fierbinte și o uimire continuă. Pătimirile nu-l tulbură. El păstrează și în ele 
bucuria sa. 

29 Se afirmă trei lucruri: a) mintea vede pe Dumnezeu, b) dar numai adusă în inimă, 
căci inima are o deschizătură spre infinitatea lui Dumnezeu; c) dar numai o inimă care 
a scăpat de tulburarea oricăror griji și gânduri poate face loc în ea minţii văzătoare, 
căci numai ea se deschide spre Dumnezeu. S-ar putea spune că există o colaborare 
între minte și inimă și pe un plan inferior al vieţii lor: mintea e, în acest caz, ocupată 


dumnezeiască, având piatra cea din capul unghiului și pietrele preţioase 
rotunde din Sfintele Scripturi, de care se sfărâmă fiarele ce se grăbesc să urce în 
muntele lui Dumnezeu; care are și asfaltul, adică smerenia pe care o produce 
Duhul Sfânt, și care topește și netezește învârtoșarea împietrită a inimii cu 
focul dumnezeiesc, prefăcând-o în duh zdrobit (Psalm 50, 18) și umilit; și ape 
din ploi, date Mântuitorului, care curg din râurile inimii; ba încă și lemnele 
neputrezite în vederea unirii, ca niște gânduri ale făptuirii adevărate; apoi cuie 
şi sfredelul care pricinuiește frica și silește spre împlinirea poruncilor 
dumnezeiești; dar și pe Cuvântul dumnezeiesc ca ziditor, și pe cei de după EI, 
adică pe cei ce cârmuiesc, cu știința primită de la El, puterile sufletești; și, 
simplu grăind, uneltele de zidire, postul, privegherea, cântarea, citirea și 
celelalte, ca să spun pe scurt, câte le-am primit de la Cuvântul întrupat (prin 
unealta rațiunii), spre înfăptuirea modului virtuții3%; şi frânghia de finic, adică 
sfințitele legi ale lui Dumnezeu din Scripturi; şi lumina cunoscută cu mintea, și 
soarele mai presus de toată strălucirea, și toate câte răsfrâng lumina în suflet. 
Ca să spunem totul deodată, toate câte se folosesc în chip văzut spre zidirea 
unei cetăți le are, în chip dumnezeiesc și duhovnicesc, sufletul. Căci el este 
Ierusalimul înțeles cu mintea și el se zidește ca o cetate spre locuinţă lui 
Dumnezeu Celui peste toate, Treimii Celei fără de început și de viaţă făcătoare. 
Căci a spus: „Eu și Tatăl vom veni, desigur duhovnicește, și locaș la el Fie vom 
face” (Ioan 14, 23), ca și când ar zice: „Îl vom face cetate; și cetate cu adevărat 
minunată, întinsă la nesfârșit'3. 

De aceea spune: „Ierusalimul ce se zidește”, nu zidit. Căci dacă Cel ce 
locuiește în suflet e necuprins, cu dreptate e să se întindă și sufletul la 
nesfârșit. Tot de aceea zice: „Ce se zidește ca cetate”, nu „cetate ce se zidește”. 
Căci, întrucât sufletul se zidește și întrucât din îmbinarea multor lucruri 
felurite se alcătuiește o unică zidire întinsă în înălțime și în lungime și în 
lăţime spre locuinţa Împăratului fără de început, foarte potrivit i se spune 
„cetate”. Dar întrucât zidirea lui nu primește o margine datorită sălășluirii în el 


de chipurile lucrurilor, iar inima, de grijile pentru ele sau de afecțiunile față de ele. 
Pentru ca mintea să poată vedea pe Dumnezeu în inimă, trebuie ca mintea să fie 
curăţită de chipurile lucrurilor, iar inima, de grijile legate de ele. 

30 „Opyoviw A6yw ei apernic rponov”. Expresia poate fi înțeleasă în ambele sensuri 
date în traducere. Dar ambele sensuri pot fi îmbinate. Logosul întrupat a dezvoltat 
rațiunea umană, pe care a asumat-o, în modul virtuţii, și, drept urmare, noi înșine 
putem actualiza în mod sănătos rațiunea firii noastre în modurile virtuţilor. E vorba 
aici nu de rațiunea care raționează, ci de rațiunea constitutivă a firii umane. De altfel, 
între acestea două aflătoare în om există o legătură. Ideea e de la Sf. Maxim 
Mărturisitorul. 

3 Sufletul se poate deci întinde la nesfârșit. Are în sine această virtualitate. Dar ea 
se actualizează dacă are pe Dumnezeu drept cuprins. Altfel, se îngustează după 
lucrurile mărginite, sau rămâne mereu în planul mărginit. 


a Celui nesfârșit, ceea ce nu e propriu unei cetăți ce se zidește, sufletul s-a 
numit pe drept cuvânt, în Sfintele Scripturi, nu cetate zidită, ci „ca cetate ce se 
zidește”. lar semnul vădit că e Ierusalim, dar că e ca o cetate ce se zidește, este 
că cei părtași de el, adică puterile lui, se adună la un loc și nu se împart, nici nu 
rătăcesc împrăștiați, ci petrec netulburat în pacea cea întru Hristos, fiind 
adunați la un loc și având o unitate între ei. Apoi, pentru a desăvârși adunarea 
la un loc a părtașilor cetăţii, mai dă și un alt semn, și anume că „acolo s-au suit 
seminții, seminţiile Domnului, ca mărturie lui Israel”. Pe cei ce mai înainte i-a 
numit părtași, acum îi numește „seminţii”. Căci puterile sufletului nu sunt de 
un neam străin. lar cele ce sunt simplu seminţii ale sufletului se fac seminţii 
ale Domnului, fiind făcute trepte dumnezeiești și mai presus de lume în 
sufletul plin de pace. 

lar prin aceasta se fac mărturie și întărire lui Israel, sau minţii care vede 
pe Dumnezeu, și împlinesc toate un singur lucru al lui Dumnezeu: cunoașterea 
Lui33. Și toate aceste puteri înțelegătoare ajută la zidirea cetăţii lui Dumnezeu 
Atotţiitorul, pașnică și sfântă. Căci cu adevărat în ea s-au înălțat puterile 
sufletești ca niște trepte, făcând mintea, purtătoare de Dumnezeu și pătrunsă 
de Dumnezeu, văzătoare de Dumnezeu. Căci precum este cu neputinţă 
seminţiilor sau puterilor sufletului împrăștiate și stăpânite și împărţite de 
lucruri străine să se facă trepte și să zidească sufletul, întrucât, nefiind adunate 
la un loc, nu-l pot face loc al păcii, nici lerusalim ce se zidește, ca să vadă 
cineva în el lucrarea înțelegătoare, așa, adunându-se acestea la un loc, este cu 
neputinţă să nu se înalțe în el ca trepte înțelegătoare și departe conducătoare 
în Domnul, conglăsuind cu mintea care vede pe Dumnezeu și apărând-o. Căci, 
atunci când sufletul se zidește duhovnicește ca cetate, într-o așezare pașnică și 
liniștită, şi părtașii sau puterile lui sunt adunate la un loc, puterile 
înțelegătoare se înalță ca niște trepte ale Domnului și se orânduiesc unitar, 
alcătuind în chip conștient o oaste unită, aliată cu mintea care privește pe 
Dumnezeu. Atunci cântă și tu încetișor: „Ierusalimul ce se zidește ca cetate, ai 
cărei părtași s-au adunat la un loc; acolo s-au suit seminţiile, seminţii ale 
Domnului, spre mărturie lui Israel” în Hristos lisus, Domnul nostru. .. 

Dar poate n-ar fi cu totul nepotrivit să adăugăm la cele spuse și aceasta: 
Dacă voiești să cunoşti că a început să umbrească din pace lumina 
dumnezeiască sufletul tău; dacă voiești să știi că sufletul tău e un Ierusalim ce 
se zidește ca o cetate; dacă bagi de seamă că părtașii lui sunt adunaţi la un loc, 


3 Puterile sufletului, devenind în suflet trepte spre Dumnezeu, sunt atât de 
întipărite de puterea dumnezeiască, atât de preschimbate, încât se pot socoti și ca ale 
lui Dumnezeu. Căci prin ele nu numai sufletul urcă spre și în Dumnezeu, ci și 
Dumnezeu coboară ia el. În ele se întâlnește Dumnezeu cu omul. 

3 Toate puterile sufletului, deci și simţirea și năzuințele lui, contribuie la 
cunoașterea lui Dumnezeu. 


adică toate gândurile și puterile lui s-au adunat împreună și voiesc să fie într-o 
unitate, ca să nu fie o cetate dezbinată, ci să-l zidească în chip unit ca pe o 
cetate; dacă se suie în acest Ierusalim, ce se zidește ca o cetate, semințiile 
Domnului, sau puterile cele mai generale ale sufletului, ajunse dumnezeiești și 
înălțându-se duhovnicește și făcându-se ca niște trepte; dacă vezi săvârșindu- 
se acestea în tine, să nu încetezi să zidești astfel mai departe. Adu-ţi aminte de 
turnul dezbinării, și de zidirea lui, și de despărţirea limbilor (Facerea u, 1-9), și 
cunoaște că nu toată zidirea e bună, chiar dacă pare din afară astfel. 

Vorbind îndeobște, cei ce au ochi văd două feluri de zidiri și de trepte. 
Una, ce se face spre bine și spre locaș al lui Dumnezeu. lar semnul ei este că 
părtașii ei sunt adunaţi la un loc și semințiile ei sunt seminţii ale Domnului ce 
se înalță în ea, vestind sufletului lucruri mari, minunate și pricinuitoare de 
pace, de iubire și de sfințenie, și zidindu-l. lar alta, ce se face spre răul și spre 
pierderea sufletului. Semnul ei nemincinos este împărțirea limbilor spirituale 
și o cumplită tulburare. lar sfârșitul e că se face sălaș patimilor, cum s-a făcut 
turnul dezbinării sălaș șerpilor. 

Învață deci deosebirea celor două zidiri, și nu vei mai greşi când voiești 
să alegi dintre amândouă pe cea mai bună. Dacă nu sunt stăpânite din vreme 
în vreme și de multe ori adâncurile inimii tale de pacea și de unirea gândurilor 
și de lumina înțelegătoare - dacă nu se urcă din vederea lui Dumnezeu o 
plăcere negrăită în inima ta; dacă nu pornesc din cea mai din mijloc încăpere a 
inimii tale o reaprindere și o lucrare duhovnicească cu temeiul într-un 
ipostas34, încât să ți se pară adeseori că ai biruit mădularele trupului printr-o 
bucurie și o lumină înțelegătoare și printr-o vedere adâncă și tainică ce vine de 
Sus în inimă; dacă nu gustă sufletul tău în chip duhovnicesc taine negrăite; 
dacă nu se produc în tine în chip unitar și dintr-odată o bucurie negrăită și o 
uimire neînțeleasă; dacă nu primești sfințenia lui Hristos răsărind înlăuntrul 
tău cunoaște că sufletul tău nu este Ierusalim, nici nu se zidește ca o cetate și 
nici părtașii sau gândurile lui nu sunt adunate la un loc, nici seminţiile sau 
puterile generale nu s-au făcut seminţii ale lui lisus, nici nu se suie în suflet 
lucruri minunate bine orânduite, dezvăluind minţii și arătându-i „cele ce 
ochiul nu le-a văzut și urechea nu le-a auzit și la inima omului, nepărtaș de 
Duhul dumnezeiesc, nu s-au suit” (1 Corinteni 2, 9). Și ia seama să nu zidești 
turn spiritual de dezbinare, al cărui sfârșit e distrugerea și împărțirea limbilor 
spirituale, și tulburare, și pieire totală, cum s-a spus înainte. 

Am voit să spun care este pricina pentru care unii au sufletul lor ca o 
cetate a lerusalimului ce se zidește și care e pricina zidirii și pieirii turnului 
dezbinării; și pentru ce părtașii celui dintâi sunt adunați, iar în turnul 
dezbinării se întâmplă împărţirea de multe feluri a limbilor. Dar am renunțat 


34 „EvUnOOTATOG EvEpyeia” e o lucrare nesubiectivă și nu de sine, ci pornind din 
fiinţa sau din ipostasurile dumnezeiești. 


la aceasta, cruțând auzul ascultătorilor printr-o vorbire mai scurtă. 
e  Tâlcuire la: „Aceia erau de neam bun de la răsăriturile soarelui” (Iov 1, 3). 

Cei de neam bun de la răsăriturile soarelui sunt cei de la răsăriturile 
iluminărilor și arătărilor soarelui înțelegător al dreptăţii, înnobilați și 
îmbunătăţiți prin privirea și vederea înțelegerii îndreptate spre Dumnezeu, cei 
ce „s-au născut nu din sânge, nici din voia bărbatului, nici din voia trupului, ci 
de la Dumnezeu” (Ioan 1, 13). Sunt cei ale căror inimă și minte petrec în palatul 
dumnezeiesc din ceruri și care s-au învrednicit de convorbirea cu Dumnezeu și 
s-au împărtășit de taine dumnezeiești și negrăite ale Împărăției. Sunt cei ce s- 
au făcut trupul lui Hristos, Fiul lui Dumnezeu, și mădulare în parte (1 Corinteni 
12, 27) şi co-trupești cu El și împreună-moștenitori și împreună-părtași cu El 
(Efeseni 5, 6), avându-L ca moștenire pe EI Însuși și pe Tatăl, Dumnezeu dintru 
cele preaînalte, ajunși părtași ai dumnezeieștei firi (2 Petru 1, 4), mai presus de 
cuvânt. Sunt cei ce au fost pecetluiți cu Sfântul și de viață făcătorul Duh 
(Efeseni 1, 13), de Care se fac părtași și întru Care viețuiesc și văd. Sunt cei ce s- 
au îmbrăcat în veșmintele albe (Apocalipsa 4, 4) și proprii ale Duhului și în 
tunici cusute în aur, în pietre scumpe și mărgăritare. Sunt cei ce poartă coif și 
cunună, și pietre de rubin, și diamante, și tot felul de pietre prețioase. Sunt cei 
ce mănâncă și beau la masa împărătească o mâncare de care nu se satură și un 
nectar de care nu se plictisesc, căci toate sunt Duh, și ei se împărtășesc de cele 
duhovnicești. Multe sunt minunile ce se săvârșesc în acele curți împărătești. Se 
află acolo un foc ce răcorește și se reaprinde, se mișcă împunsături ale iubirii, 
există o apă vie, grăitoare și producătoare de râuri de viață veșnică; se află 
acolo un aer bine mirositor la respirat și Duhul dătător de viață și lumina razei 
unitare în trei străluciri, dar în același timp simplă și mai presus de ființă. 

De aceea, aceștia, ca niște văzători și părtași de mari desfătări, s-au 
despărțit de cele de jos și s-au unit cu cele de Sus. Au părăsit vederea celor 
văzute și s-au dăruit întregi celor gândite. Au trecut peste cele trecătoare și s- 
au statornicit în cele statornice. Stau jos pe rogojină și umblă printre cele de 
Sus. Trupul îi leagă și îi trage în jos, dar Duhul se apleacă și dezleagă legăturile 
arse. Îndată ce au fost dezlegaţi, zboară mai presus de ceruri cu uimire și 
repeziciune. S-au unificat prin privirea unitară spre Dumnezeu. S-au 
însingurat dinspre toate în privirea singuratică spre Dumnezeu. Sunt mutați de 
la o slavă la altă slavă (2 Corinteni 5, 18), mai mare, a Duhului, și trec de la o 
bogăţie la o bogăţie mai mare, și se desfată de cele negrăite. Și-au zis: „Bună 
este această bogăţie a slavei și a desfătării” și, în timp ce priveau la ea, au fost 
uimiți de una mai mare ca cele dinainte și se arătau lor înșiși goi de toate și 
săraci. Au rămas înmărmuriți sau, mai bine și mai propriu zis, au rămas cu 
gura deschisă de extaz și o altă bucurie a cuprins inima lor. Urmează 
Împăratului puterilor, și petrec în convorbire cu El, și dănțuiesc împreună cu 
îngerii, copleșiți de revărsările unui așa de mare har, mai mult decât bucurați 
de acea negrăită moștenire și nespusă iubire de oameni. Aceștia sunt, pe cât 


socotesc eu, cei de neam bun de la răsăriturile soarelui în Hristos lisus, 
Domnul nostru, a Căruia fie slava și stăpânirea în veci. Amin. 

Când mintea vede în Hristos adevărul în chip unitar, e vremea de a tăcea 
(Ecclesiastul 3, 7). Căci e vremea în care se bea nectarul dumnezeiesc al 
bucuriei și al veseliei duhovnicești; e vremea vederilor de taină și al 
împărtășirii de lucrurile mai presus de fire. De fapt, atunci mintea vede 
limpede potirul din mâna Domnului, plin de vinul amestecării neamestecate35, 
contemplă cât se poate de vădit turnarea din acesta în acesta (Psalm 74, 8) și 
cunoaște lămurit că drojdia lui nu s-a deșertat (Psalm 74, 8)6. Căci străfundul 
revărsării bunătăţii dumnezeiești și, așa zicând, adâncul bogăției și capătul 
harului nu se descoperă nimănui din noi deșertat în viaţa de acum, chiar dacă 
s-ar învrednici de cel mai înalt urcuș spre Dumnezeu și de cea mai mare 
îndumnezeire. Căci capătul și desăvârșirea se păstrează tuturor spre 
împărtășire în veacul viitor. „Încă nu s-a arătat ce vom fi”, după ucenicul ce I se 
rezema pe piept (1 loan 3, 2), iar după Sfântul Pavel, „acum cunoaștem în 
parte” (1 Corinteni 13, 9-10), „dar atunci desăvârșitul”. Căci atunci păcătoșii vor 
bea cu drepţii din potirul dumnezeiesc de taină și din ceea ce e desăvârșit, 
ajunși, după ce oglinzile se vor desface și adevărul se va descoperi în chip vădit, 
la simţirea tainei care acum e acoperită în chip tainic. 

Drepţii, ca să se poată bucura mai desăvârșit de răsplătirea nădejdii în 
Dumnezeu, primind roada faptelor virtuoase, căci despre ei s-a scris: „Îmbăta- 
se-vor din grăsimea casei Tale și din izvorul desfătării Tale îi vei adăpa pe ei” 
(Psalm 35, 8) - despre ei a spus și Domnul că-i va chema în Împărăţia Tatălui și 
le va sluji lor (Luca 12, 37) —, după ce le-a făgăduit că vor bea și paharul nou în 
Împărăţia lui Dumnezeu (Matei 26, 29) și se vor veseli. lar păcătoşii vor bea 
spre a se umple de amărăciunea mâniei și de întristarea veșnică; și vor gusta 
atât cât să știe de ce nectar preadulce se vor lipsi în chip nefericit din 


35 Probabil pentru că sângele Domnului este unit fără amestecare cu dumnezeirea, 
ca întreaga fire omenească. Sângele Domnului e plin de dumnezeire, și totuși nu 
încetează de a fi sânge după fire. Potirul ni-l dă prin preot Hristos Însuși, cum se vede 
în unele icoane românești pe sticlă, în care Hristos stoarce în potir vinul viței ce crește 
din coasta Lui. Dar avem nevoie de preot pentru a ști că nu noi ni-l dăm. lar cel ce ni-l 
dă trebuie să fie preot, sau mijlocitor, pentru că și Hristos e Preot, sau Arhiereul, sau 
Mijlocitorul suprem. Ca atare, trebuie să fie părtaș la preoţia lui Hristos. Nu ni-l putem 
da noi înșine. 

36 Turnarea dintr-un potir în altul indică poate practica de la Proscomidie, când se 
toarnă vin dintr-o sticlă în potir, sau poate că se menţionează practica de a se turna 
vinul prefăcut în sânge dintr-un potir în altul pentru împărtășirea unui număr mare de 
credincioși. lar acest act poate însemna că din trupul lui Hristos sângele Lui trece în 
potir, sau în trupul celor ce se împărtășesc, împreună cu duhul Lui de jertfă. Dar 
drojdia nu se golește deplin, arătându-se că duhul de jertfă și de iubire al lui Hristos 
rămâne neepuizat. 


nesocotința lor. La gustarea acestuia în vremea de față ne îndeamnă, spre 
mângâiere, dumnezeiescul David, zicând: „Gustaţi și vedeţi că e bun Domnul” 
(Psalm 33, 8), dar păcătoșii nu se întorc spre El. Însă cei ce se întorc ascultând, 
precum se cuvine, de poruncă și văd potirul și turnarea din acesta în acesta 
simt din amândouă părțile, și de aici și de acolo, chemările pline de har 
binevoitor37; și beau, și se bucură, și-și îndulcesc deplin simţurile sufletului, și 
cântă, cum se cuvine, cântări pline de mulțumire (euharistice) lui Dumnezeu, 
strigând: „Și paharul Tău este îmbătându-ne pe noi ca un preaputernic” (Psalm 
22, 6); sau: „Şi mila Ta cea necuprinsă, dată încă de acum, ca dintr-un sân 
adânc, ca un vin, ne va urma pe noi în toate zilele vieţii noastre” (Psalm 22, 7) 
adevărate, adică celei viitoare, statornice și nemuritoare. Căci pururea vom 
avea bunătăţile dumnezeiești viitoare și vom fi în ele, de vom gusta din 
amândouă părțile vinul potirului de viață făcător și nou, aflat în mâna 
Domnului, și vom bea din el în toate zilele. Deci din ceea ce e arătat cunosc, în 
chip cuvenit, ceea ce e ascuns; și din ceea ce se varsă au dovada a ceea ce e la 
temelie; și în parte, ca dintr-o arvună, își dau cu socoteala de ceea ce vor avea 
în viitor. 

De aceea, vădit fiind că drepții se vor împărtăși acolo mai bogat și în chip 
mai obștesc38 de cele ce se împărtășesc în parte încă de acum, cât sunt pironiți 
în trup și în grosime și în întunericul de jos, David, pe drept cuvânt, n-a zis cu 
totul lămurit că vor bea atunci drepţii și păcătoşii, ci, spunând ceea ce e 
îndoielnic: că poate vor bea păcătoșii, a întrelăsat (omis) să spună ceea ce e 
recunoscut și vădit: că drepţii vor bea. Căci dacă vor bea, poate, păcătoşii, ar fi 
de mirare să nu bea drepţii. Lucrul acesta e vădit, odată ce ei se împărtășesc 
încă de acum de atâta băutură, încât se și veselesc și strigă: „Veselitu-m-ai pe 
mine, Doamne, întru făpturile Tale și întru lucrul mâinilor Tale mă voi bucura” 
(Psalm g1, 4). Căci prin „lucrurile mâinilor” Lui arată că ţine și întinde potirul 
plin de vinul amestecării neamestecate și că îl toarnă pe el cu foarte multă 
iubire de oameni din acesta în acesta (Psalm 74, 8) și păstrează drojdia din el 
pentru viitor. Dar acum strigă iarăși, îmbătaţi, către Dumnezeu: „Paharul Tău 
este îmbătându-mă pe mine ca un preaputernic” (Psalm 22, 6), în Hristos lisus 
și celelalte39. 


37 Turnarea dintr-un potir în altul e pentru cei ce se împărtășesc o chemare ce vine 
și din Hristos, de unde curge sângele, și din potir, unde curge și de unde se 
împărtășesc nu numai când se împărtășesc de Hristos propriu-zis, ci permanent, fără 
ca jertfa lui Hristos, de care se împărtășesc, să se epuizeze. 

33 Împărtășirea euharistică a mai multora cu Hristos în timpul vieţii pământești e 
un chip al faptului că în viaţa viitoare se vor împărtăși de Hristos toți drepții, într-o 
comuniune universală. 

39 Euharistia îmbată de „beţia trează” a entuziasmului născut din întâlnirea în 
dragoste cu Hristos. Aceasta este, pe drept cuvânt, încă un motiv pentru care în 


Cânta-voi Ție, Celui ce m-ai făcut pe mine, și Te voi lăuda pe Tine, 
Preaînalte, Cel ce ai vărsat peste mine milele Tale prin har. Degetul Tău cel 
sfânt mă îmboldește, Preaiubitorule de suflet și Preabunule Împărate, în cel 
mai din mijloc lăuntru al inimii mele (Psalm 71, 19-20), ca să cunosc că Tu 
singur ești Cel ce faci lucruri minunate și neobișnuite, și mişti, cum se cuvine, 
literele sfintei Tale mâini în cartea vieţii prin atotdumnezeiescul Tău Duh, și 
mă pregătești să văd cu simțţire și să mă întipăresc prin mâna Ta în simţurile 
înțelegătoare, în chip propriu, de frumusețea Ta mai presus de uimire. Toate 
sunt pline de veselie și de bucurie tainică în Hristos lisus, Domnul nostru. 

Există o pace mai mult părută decât adevărată. E cea a trupului care se 
desfată, care pricinuiește multă grijă sufletului, chiar dacă pentru o vreme ia 
înfățișarea prefăcută a liniștii. Și există o pace a simțurilor, produsă de 
închiderea și de fuga lor de toate, care este urmată de liniște. Dar și aceasta, 
măcar că e neasemănat mai bună decât cea dintâi, e de scurtă durată. Căci, 
când sufletul e tulburat de gânduri, pătimește întreg omul, ca și atunci când e 
tulburat trupul. Dar există pacea a treia, mai presus de a simţurilor și a 
trupului. Ea constă în liniștea puterilor sufletului și a omului dinlăuntru. Ea 
vine din purtarea și sârguința cea bună, din rugăciunea mai curată, din plânsul 
mai dulce, din rostirea cu plăcere a cuvintelor dumnezeiești. 

Dar aceasta încă nu înseamnă desăvârșirea păcii. Căci precum 
trâmbițașul sau cântărețul la chitară nu poate rămâne neîncetat la lucrul său, 
deoarece, suferind în chip necesar uneori de osteneala mâinilor și alteori din 
pricina vreunei neputințe sau a unei împrejurări de boală, trâmbițașul nu 
poate trâmbiţa, și cântăreţul la chitară nu poate mișca totdeauna cu putere 
coardele, așa și sufletul care-și cârmuiește în chip armonios puterile sufletului 
nu rămâne totdeauna neschimbat în starea aceasta, ci uneori e stingherit de 
vreo mânie, stârnită cu voie sau fără voie de ceva, sau de vreo dorință de 
schimbare și de trândăvie, fiind una dintre făpturi și aflându-se legat cu 
grăsimea și cu greutatea trupului. Dar când primește prin har prezența Celui 
nefăcut, Care a făcut toate, și se împărtășește de Duhul neschimbat și de viață 
făcător, se umple de o viață preschimbată și minunată, pricinuită de Duhul de 
viață făcător, și se bucură de o viață mai presus de fire și cu totul 
neschimbăcioasă. Și precum viază datorită puterii de viață făcătoare, așa și 
vede, căci Duhul de viaţă făcător e și lumină. Și se bucură văzând cele mai 
presus de fire ale Celui mai presus de fire și se bucură de pacea care întrece 
toată mintea (Filipeni 4, 7), datorită lucrării de înviorare și luminii mai presus 
de minte a Celui mai presus de minte și bucuriei tainice de cele văzute. 

În această pace sufletul nu se schimbă câtuși de puţin, nici nu suferă de 
oboseală, nici nu e tulburat de cursele și de uneltirile vrăjmașului, ci privește 
într-o mișcare neîncetată pe Dumnezeu și cele din jurul Lui, prin puterea și 


Euharistie se folosește vinul ca element care se preface în sângele Domnului. 


mișcarea, ba s-ar putea spune, și prin voia lui Dumnezeu și a Duhului neobosit 
care lucrează în inimă din temelia ei ipostatică (personală), nu cum își 
închipuie unul sau altul, ci cum singur Duhul știe, Care „cercetează și cunoaște 
adâncurile lui Dumnezeu” (1 Corinteni 2, 10) și învaţă pe cei părtași de El, 
printr-o simţire a sufletului. Deci, până ce ne sârguim să aprindem în noi, 
printr-o vieţuire liniștită, harul Duhului și nu-L stingem, și până ce suntem 
plini de sfințenia și de pacea negrăită și mai presus de fire a lui Dumnezeu în 
Treime, purtăm cu adevărat, precum s-a spus, în smerenie, iubire și rugăciune, 
pacea trupului și a duhului și a sufletului în chip neobosit40. Căci pacea cu 
osteneală nu e încă pacea desăvârșită, ci pricinuitoare a celei desăvârșite. Cea 
desăvârșită, potrivit celor spuse, se trăiește cu totul fără osteneală, în odihna 
sabatismului desăvârșit și a odihnei în Hristos”. 

Aflând tu cum, nefiind, ai fost făcut, și cunoscând cu bună știință pe Cel 
ce te-a făcut și te-a plăsmuit, și înțelegând pricina trecerii tale la existență fără 
o mișcare a ta dinainte, de cugeţi bine, alipește-te cu iubire pe tine întreg, cu 
toate simţurile tale, de preadulcele lisus și Dumnezeu, Făcătorul și Ziditorul 
tău, pentru buna făptuire și pentru vederea feţei Lui?. Căci viețuind astfel, 
întru făptuire și vedere, vei dobândi multe daruri ale lui Dumnezeu și te vei 
face dumnezeu și duhovnicesc și asemenea, întreg, tu, făptură, cu Ziditorul, 
veselindu-te veșnic împreună cu Domnul tău și cu Tatăl în iubirea lui 
Dumnezeu și în odihna cea întru Dumnezeu, prin lisus Hristos, în vecii vecilor, 
ieșind din toate cele văzute. Amin. 

e Când am văzut și am cunoscut, prin vedere înțelegătoare, de unde am 
venit aici în chip atât de minunat și unde voi ajunge la sfârșit, și când îmi 
închipui, în al treilea rând, pe Cel ce m-a adus la ființă și mă poartă și mă va 
duce la sfârșitul meu, înţeleg pe Tatăl negrăit și nu-mi mai este necunoscută 
iubirea Lui. Drept urmare, privesc oarecum ca în oglindă taina scopului Lui cu 
mine. Pentru aceea mă și veselesc de acestea trei cum n-ar putea să spună 
cineva. Dar veselia aceasta așa de mare e urmată adeseori de o tristeţe tot așa 
de mare, cunoscându-mă pe mine, în chip neîndoielnic, petrecând în mod 
nevrednic de chemarea mea. Pe urmă, văzând cum îmi arăţi slava Ta cea 
neapropiată prin zidire și înțelegând cum îmi arăţi iubirea Ta negrăită față de 


4 Ultimele două alineate sunt foarte alterate în textul din Filocalia greacă. 

+ Sabatismul e un alt nume pentru odihnă, de la sâmbăta (ziua a șaptea), în care 
Dumnezeu S-a odihnit de crearea lumii (Evrei 4, 10; Sf. Maxim Mărturisitorul, Capete 
gnostice, II, 64, Filoc. rom., II, p. 228). Aici, vorbind şi de „sabatism” și de „odihna” în 
Hristos, autorul înțelege poate odihna lui Dumnezeu și a noastră de lucrurile create, 
dar și odihna în Hristos, ce urmează aceleia, cea dintâi fiind reprezentată de sâmbătă, 
iar a doua, de duminică. 

* Am fost făcuţi pentru urcușul spre unirea cu Hristos prin cele două etape: prin 
făptuire şi vedere (contemplare). 


mine, prin întruparea Unuia-Născut Fiului Tău și cunoscând unirea Ta cea 
negrăită și mai presus de fire cu mine, așa cum mi-o înfățișezi într-o 
împărtășire negrăită pururea izvorâtoare, mă minunez foarte de slava Ta și mă 
uimesc de mila Ta neobișnuită față de mine. Căci în felul acesta mă scoţi din 
toate cele văzute și mă odihnești de toate cele gândite, Treime Sfântă mai 
presus de ființă. 

Dumnezeu, voind să facă în chip preaînţelept pe om, ca pe un înger pe 
pământ, ca pe un animal ceresc, după chipul și asemănarea dumnezeiască, a 
așezat în el, potrivit cu aceasta, suflet înțelegător, în stare de cunoștința lui 
Dumnezeu. Şi de aceea zice: „Eu am zis: dumnezei sunteţi și toți fii ai Celui 
Preaînalt” (Psalm 8, 6) prin har, ca niște îngeri de a doua treaptă, care 
contemplă în tăcere pe Dumnezeu și sunt înălțați spre El prin dragoste, în 
lumina duhovnicească. Dar omul pământesc nu se poate înălța la starea 
îngerească dacă nu s-a făcut în chip vădit duh ca îngerii. lar că cel credincios 
se face duh prin credinţă, adică din nesfârșita putere și nesfârșitul dar al lui 
Dumnezeu, preschimbându-se oarecum într-o plăsmuire dumnezeiască și 
tainică, o arată Mântuitorul zicând că „ceea ce e născut din Duh, duh este” 
(loan 5, 6). lar că cei cu conţinut sufletesc se nasc duhovnicește, o mărturisește 
credinciosul loan zicând: „Le-a dat lor putere să se facă copii ai lui Dumnezeu, 
celor ce cred în numele Lui, care nu din sângele bărbatului, nici din voia 
trupului s-au născut, ci din Dumnezeu” (loan 1, 13), spre a fi omul lăuntric, 
adică cel după chipul lui Dumnezeu care l-a făcut pe el. Dar deoarece 
nașterea nu e după fire, ci după har, ea se dă celor ce se nasc duhovnicește, 
prin primirea de către ei, și nu e sub stăpânirea lor4%5. De aceea mintea părtașă 


8 Numai duhul se poate înălța la starea îngerească, pentru că și îngerul e duh. Dar 
aceasta nu înseamnă lepădarea trupului, ci covârșirea lui de Duhul dumnezeiesc. 
Trupul părăsește prin aceasta trebuințele materiale. El se hrănește cu pâinea 
îngerească, adică, cu lumina dumnezeiască. El a devenit transparent și ușor. E ca și 
când omul n-ar mai avea trup. Trupul îl face doar capabil să vadă înțelesurile 
dumnezeiești în cele materiale. 

4 Naşterea din Duh e o mare taină. Ea nu e ca nașterea din trup, care-l face pe om 
tot trup. Nu e nici o creaţie din nimic, ci e o ieșire din Duh, o alcătuire din Duh, dar și 
o ridicare a omului la starea de om duhovnicesc, la starea de duh care a existat de mai 
înainte ca om trupesc înzestrat cu suflet. Duhul preschimbă pe om prin energiile Sale. 
Duhul îl face subiect al energiilor sale. Omul e asemenea Duhului când a ajuns la 
această stare, dar se deosebește de Duhul prin faptul că nu s-a ridicat și nu se menţine 
prin el însuși în această stare, ci prin Duhul. Omul se naște întâi din trup; Dumnezeu îl 
unește după aceea în Hristos din Sine, făcându-l asemenea Lui. Dar o oarecare naștere 
din Sine după crearea din nimic (după prima naștere din pământ) a efectuat-o 
Dumnezeu cu omul încă de la început. 

45 Nașterea din Duh nefiind o naștere după fire, ci după har, nu se produce decât cu 
voia celor doi, a omului și a Duhului. Ca atare, nu rămâne în stăpânirea omului, fără 


de ea e, precum se cuvine, și tron al Sfântului Duh46. Căci precum fierul aprins 
se face și el foc, dar nu se preface în foc prin fire, ci prin transmitere și 
împărtășire până ce se află împreună cu focul, și e scaun al focului întrucât 
focul se așază și se odihnește în fier, așa și mintea se face duh și tron al 
Duhului prin naștere din Duhul, sau prin unire cu El și prin împărtășire de EI, 
Dumnezeu învăluind în chip vădit mintea și unindu-Se cu ea și odihnindu-Se 
în ea ca într-un scaun. 

lar aceasta este începutul minunat al înaintării sufletului nu spre treapta 
îngerului, a celei mai smerite dintre puterile cerești, ci spre treapta lui 
Dumnezeu Celui Preaînalt, ca apoi să coboare la cea a scaunului, apoi a 
heruvimului, apoi a serafimului și de aici până dobândește în întregime 
însușirea îngerului, a treptei celei mai smerite, vestind celor apropiaţi în Duh 
minunile și tainele lui Dumnezeu. Căci dacă împărtășirea, după înțelepţii în 
cele dumnezeiești, trebuie să premeargă transmiterii, e limpede că mintea 
trebuie să se împărtășească mai întâi de Duhul, adică să se facă scaun (tron) al 
Lui, și apoi să transmită cele duhovnicești+7, apoi să se facă heruvim în Duh, 
care înseamnă revărsarea și mulțimea înțelepciunii dumnezeiești; după aceea 
să voiască să înțelepțească pe ceilalți, slujind asemenea serafimului, ca una ce, 


voia lui și a Duhului. Viaţa cea nouă se naște prin libertatea amândurora și se menţine 
în planul libertăţii. Omul se nu află într-o relaţie naturală, necesară cu Duhul. 

46 Nefiind născut după fire din Duhul, nu e numai fiu după har al Duhului, ci și tron 
sau loc al Lui, adică deosebit după fire, subordonat Lui. Tronul sau locul e mai puţin 
decât Împăratul care şade în el, dar se împărtășește de slava Lui. 

47 Sufletul ajunge întâi, prin îndumnezeire, la Dumnezeu și apoi coboară pe rând la 
treptele îngerești. Căci întâi e împărtășirea directă de Dumnezeu, și apoi transmiterea 
celor primite de la Dumnezeu tuturor cetelor îngerești. Viziunea lui Dionisie 
Areopagitul despre îngeri ca mijlocitori ai luminii dumnezeiești către oameni e 
completată aici sau explicată printr-o viziune alternativă. Desigur, rămâne întrebarea: 
oare cu treptele mai de jos ale îngerilor nu se petrece același lucru? Și atunci, oare nu 
se împărtășesc ei mai înainte de noi de Dumnezeu, ca să nu mai aibă nevoie să-L 
cunoască prin omul îndumnezeit? Sau nu comunică și ei din împărtășirea lor directă 
de lumina dumnezeiască cetelor îngerești de pe treptele superioare? Poate că 
răspunsul, în ceea ce-l privește pe om, stă în faptul că omul, ca ființă unită cu trupul, 
poate cunoaște într-un mod deosebit pe Dumnezeu, și îngerii își pot înmulți și ei 
cunoștința de Dumnezeu prin omul îndumnezeit. Omul poate cunoaște sau înțelege 
pe Dumnezeu în Fiul lui Dumnezeu Cel întrupat, cum nu-L pot cunoaște sau înțelege 
îngerii. Căci înțelepciunea lui Dumnezeu e de multe feluri. Un fel al ei, poate cel mai 
minunat, s-a arătat în Hristos. Și pe aceasta o cunosc oamenii în Biserică. lar îngerii o 
cunosc pe aceasta mai ales prin oameni (Efeseni 3, 10). Cel înălțat coboară până la 
îngeri, ca să vestească îngerilor ca un om cele ale lui Dumnezeu. Dar coboară și mai 
jos, până la oameni, ca să vestească acestora ca un înger cele ale lui Dumnezeu. Cel 
înălțat la împărtășirea de Dumnezeu primește un rol misionar. Pildă culminantă în 
această privință ne este Hristos. 


prin cunoașterea înțelepciunii și prin paharul și băutura ei, a ajuns la iubirea 
aprinsă și pururea mișcătoare a lui Dumnezeu - căci așa se tălmăcește numele 
de serafim -, ca astfel să încălzească și să aprindă pe alţii spre iubirea lui 
Dumnezeu; și apoi să continue drumul, venind până la treapta de a învăţa pe 
aproapele, care este cea a îngerului. De aceea, cei ce nu au ajuns dumnezei în 
duh și scaune ale lui Dumnezeu, și heruvimi, și serafimi, și celelalte trepte 
duhovnicești de mai jos, n-ar putea fi nici îngeri siguri, și n-ar putea nici sluji 
lui Dumnezeu, nici învăța cele cuvenite în duh și adevăr. Drept aceea, 
adevărata înaintare a sufletului își ia începutul de la împărtășirea de 
Dumnezeu Cel preaînalt, și, precum s-a spus, așa înaintează în Hristos lisus, 
Domnul nostru4. 

Mărturisi-voi Ție, Negrăite Doamne în Treime, nu cele proprii Ție, ci cele 
proprii mie, după putință. Căci Tu, Negrăite, împreună cu ale Tale, Te-ai 
preaînălțat, aflându-Te de nesfârșite ori mai presus de orice cuvânt și minte ce 
voiești să Te înțeleagă sau să vorbească despre Tine. Căci Tu m-ai zidit prin 
hotărârea Ta, mai presus de orice măreție, altfel decât pe orice altceva; m-ai 
plăsmuit cu mâna Ta; după chipul și asemănarea Ta m-ai zidit. lar eu, deșert 
făcându-mă în toate acestea așa de mari și de cinstite și slăvite daruri, m-am 
arătat peste măsură de nerecunoscător, nesocotind poruncile Tale, care sunt și 
ele sfinte și pricinuitoare de pace, de bucurie adevărată și de putere 
îndumnezeitoare. Și ceea ce e și mai minunat este că, înainte de a mă fi adus 
pe mine la existenţă, ai zidit, pentru mine și pentru viața mea, și pentru 
vederea și cunoașterea Ta, și pentru desfătarea duhovnicească copleșitoare de 
cele din jurul Tău, lumea de o atât de mare frumuseţe și slavă, împodobită în 
chip bogat și felurit cu putere și cu înțelepciune creatoare, fără de care n-ar 
putea să existe niciun ceas. Și prin ea viețuiesc și propășesc trupește, întrucât 
mă hrănesc cu ea și mă bucur de ea; dar și sufletește, căci prin ea cunosc, 
contemplând plin de uimire, noianul preaînțelept și atotputernic al purtării de 
grijă și al iubirii Tale. 

Acestea le-ai făcut Tu, Negrăitule. Iar eu, lipsitul de minte, mi-am risipit 
viața împotrivindu-mă poruncilor Tale, cu adevărat dulci și vrednice de iubit 
pentru cei ce au minte. Vai, suflete nesimţitor! Vai, ce învârtoșare! Nu te 
gândești, nefericitule, că numai ca să trăiască trupește o viață muritoare sluga 
săracă se supune stăpânului și împlinește cu prisosință poruncile lui, chiar 
dacă unele din ele sunt grele, și aceasta nu în folosul lui, ci al celui ce le-a dat? 
Iar tu, lipsitule de minte, nesocotind în chip nevrednic poruncile unui astfel de 


48 Sufletul întâi se înalță la treapta la care S-a înălţat Hristos, apoi săvârșește și el un 
drum al chenozei, al coborârii cu Hristos, Care nu rămâne numai acolo Sus, spre a 
primi închinare, ci coboară în chip nevăzut și lucrează la înălțarea altor și altor suflete 
care cred în El, prin învățătura și prin Tainele Sale. În Hristos e nu numai înălțarea 
omului la Dumnezeu, ci și chenoza sau coborârea Lui spre slujire. 


Ziditor, Binefăcător și Hrănitor, deși sunt date pentru tine și pentru slava ta 
nemuritoare, le întorci pe dos. Mă înspăimânt de nerușinarea și de veșnica ta 
osândă! 

Zis-am, Doamne, sufletului meu sărman și cu adevărat păcătos, făpturii 
Tale, Preaiubitorule de suflet, când m-ai întors pe mine spre Tine, Preabunule, 
bucuria mea cea negrăită: Ai multe bunătăţi duhovnicești, suflete! Mănâncă, 
bea, veselește-te (cf. Luca 12, 19). Iar când s-a răzvrătit, păcătosul, împotriva Ta, 
am fost chinuit și umilit foarte (Psalm 37, 8). Dar, o, bogăţia bunătăţii Tale, 
Preabunule! Când m-am abătut în chip greșit de la calea Ta cea dreaptă și de la 
bine. Tu, venind în chip minunat, prin daruri necuprinse, iarăși m-ai întors. Şi 
mâncând cu adevărat și bând și, prin acestea, veselindu-mă duhovnicește, 
precum se cuvine, m-am depărtat iarăși de multe ori de la mila Ta, 
rostogolindu-mă, nu știu, prin uneltirea cumplită a diavolului, sau prin 
neatenția mea, sau prin amândouă, sau poate și prin vreo judecată mai adâncă 
a Ta, din care vin îngăduirile, părăsirile și certările povăţuitoare în chip 
felurit49. 

Şi iarăși, și de multe ori, m-am înfundat în mocirlă adâncă, unde nu era o 
temelie tare (Psalm 68, 2)5. Astfel m-am ticăloșit și m-am încovoiat, 
înfigându-se în mine spinul, sau acul aducător de moarte al păcatului, și, scurt 
vorbind, multele rele câte le-a uneltit vrăjmașul cu viclenie împotriva sufletului 
meu pentru grozava mea nepăsare și pentru cumplita mea nebunie. 

Dar Tu niciodată nu m-ai trecut cu vederea până la sfârșit, ci cu glas 
duhovnicesc ai strigat în adâncul de taină al inimii mele” și ai zis sufletului 
meu descurajat: „Mântuirea ta sunt Eu” (Psalm 34, 3), nu te teme, ci întoarce-te 
la odihna ta, nu rătăci. Și așa m-ai mângâiat pe mine, lisuse, Care nu ţii minte 
răul, ci Te-ai făcut mie, în chip vădit, sprijin de mântuire. Și ca o dreaptă a 
Tatălui m-ai prins cu putere, și certarea Ta povăţuitoare m-a îndreptat iarăși 
(Psalm 17, 39), ca de atâtea ori, la bucuria cea mare de atâtea taine negrăite. 
Vino deci, Cuvinte al lui Dumnezeu, în inima mea, ca o pecete tare, pentru ca 
să văd lumina negrăită mai presus de fire! Vino înăuntrul brațelor mele, ca să 
lucrez faptele sfintelor și de viață făcătoarelor Tale porunci! Vino, lisuse 


4 Despre aceasta vorbește Diadoh al Foticeei, Cuvânt ascetic..., cap. 94, Filoc. rom., 
I, p. 463. 

50 „uróotaociç” = un suport, care să nu mă lase să mă înfund mai jos. Răutatea nu 
are limită. Singur Dumnezeu, mai bine zis Hristos, S-a făcut „ipostasul” sau suportul 
umanităţii tuturor celor ce cred în El. 

5 Expresia: „Dumnezeu strigă în conștiința omului” nu e numai o metaforă. De fapt, 
El strigă în adâncul omului și când acesta s-a rostogolit în păcate. Omul aude acest 
glas și trebuie să dea un răspuns. Chiar dacă răspunsul lui e negativ, el e tot un 
răspuns. Dar prin răspunsul negativ nu scapă de strigătul lui Dumnezeu; nu-l poate 
înăbuși pe acesta. 


Hristoase, Împărate mai presus de ceruri, vino ca să viețuiesc în Tine 
duhovnicește! Apropie-Te, printr-o plăcută simţire, de mine, cel ce mă întorc 
la Tine din tot sufletul, veselia mai presus de lume a celor în care locuiești. Fă 
să strălucească în mine ca un fulger strălucirea Ta! Vino, Tu, Cel nesfârșit în 
înțelepciune, ca să se adune sufletul meu la sine și, prin aceasta, și la Tine!” Și 
să se risipească și să se îndepărteze cei ce dușmănesc sufletul meu în deșert” 
(Psalm 3, 7) și mă prigonesc degeaba și mă chinuiesc fără cruţare. „Păzește-mă, 
Doamne, rogu-Te, pururea, ca pe lumina ochilor” (Psalm 16, 8), ca să Te 
privesc veșnic pe Tine, împreună cu Tine”, Preaslăvite și Negrăite Doamne. 

e Ce sunt eu, Doamne, Cel ce ești nezidit, decât pământ și cenușă 
(Facerea 18, 27)? Şi ce este timpul meu, al celui ce trece ca o umbră și ca un vis 
scurt, înaintea Ta, Cel fără de început, în ochii Căruia o mie de ani sunt ca ziua 
de ieri care a trecut și ca o strajă în noapte (Psalm 89, 4)? Şi ce este 
înțelepciunea mea la Tine, Cel ce ai făcut cerurile întru înțelepciune, și 
pământul, și toate ale lui deodată și în aceeași clipă, ca să stau înaintea Ta, 
Preaiubitorule de suflet, întreg, spre a-Ţi răspunde? Nu, Stăpâne, te rog, nu! 
Părinţii nu iau răsplată de la pruncii nou-născuţi pentru cele făcute lor, nici nu 
cer vreo faptă, ci se îngrijesc cu simplitate, cu iubire și cu sârguinţă, în chip 
vrednic de laudă, de datoriile lor, hrănindu-i pe cât pot și îmbrăcându-i. 
Pentru aceea și Tu, Sfinte Părinte veșnic și Preaiubitor al nostru, ca Cel ce ești 
Făcătorul nostru al tuturor din nimic, rogu-Te, nu Te supăra pentru greșelile și 
fărădelegile mele, nici nu cere, lubitorule de oameni, de la mine fapte pe 
măsura harului Tău. Nu, Bunule, nu! Ci precum se cuvine să fie iertaţi pruncii, 
tot așa, și cu mult mai mult și nesfârșit mai mult, iartă cele ale mele și 
înmulțește darul Tău neprihănit întru mine, care am nevoie de ajutorul Tău, ca 
cel ce sunt slab cu înțelegerea. Căci Tu ești Cel ce m-ai făcut și m-ai zidit și m- 
ai plăsmuit din nou, Atotlăudate, cu un scop preabun, ca, odată ce m-ai făcut 
bun și m-ai împodobit foarte cu frumuseţile cele îndumnezeitoare, ca pe un 
chip adevărat al Tău, să mă slăvești în chip strălucit și preaînalt. Căci n-ai venit 
să judeci, ci să mântuiești lumea (Ioan 3, 17). Amin. 


5 Ca de atâtea ori în scrierile duhovnicești, se spune și aici că adunarea sufletului în 
sine înseamnă totodată adunarea lui în Dumnezeu. Căci adunarea în sine înseamnă 
venirea omului la conștiința de sine, prin întrebarea despre ultimul său temei și rost. Şi 
atunci, nu poate să nu dea de Dumnezeu ca acest ultim temei și rost. Atunci aude 
glasul lui Dumnezeu, pe care împrăștierea în tot felul de ocupaţii exterioare 
neesenţiale îl înăbușise. 

5 Numai dacă Duhul Însuși privește în noi pe Domnul, Îl putem privi și noi în 
Duhul. Căci lucrarea Lui de privire a lui Dumnezeu ne devine privirea noastră. Numai 
dacă cel ce știe să se vadă pe sine e cu noi și ne transmite în chip iubitor puterea lui de 
vedere îl vedem și noi pe el împreună cu el. Aceasta se întâmplă chiar și în relaţiile 
dintre oameni. 


e Osândit fiind de însuși cugetul meu, precum Tu Însuţi cunoşti, 
Doamne, cele dinlăuntru ale mele, vezi că nu am nevoie, Preaînţelepte, de 
niciun judecător. Judecata Ta se face cu dreptate în lucrurile îndoielnice. Dar 
când cel ce se împotrivește s-a osândit cu adevărat el însuși și se vede și se 
mărturisește nu numai simplu păcătos, ci ca păcătuind zi de zi și ceas de ceas, 
cruță-l, Doamne, lubitorule de oameni, de judecată. Milă caut și har cer, 
Izvorule al milei și al harului! Tu ești Cel ce ai binevoit să Te faci om pentru 
mine. Tu ești Cel ce, din prisosința bunătăţii Tale, nu ne faci nouă după 
fărădelegile noastre, și, din covârșitoarea iubire față de noi, nu ne răsplătești 
după păcatele noastre (Psalm 102, 12), ci Te laşi mai degrabă biruit de iubirea 
proprie Ție, și depărtezi de la noi fărădelegile noastre, pe cât sunt de departe 
răsăriturile de apusuri. Drept aceea, pe Tine Te rog, Doamne, lisuse Hristoase, 
Care nu ţii minte răul, Preamilostive Stăpâne, și de la Tine cer, deși cu 
nevrednicie, Cel ce ierți toată fărădelegea și tot păcatul meu, pune în inima 
mea pecetea desăvârșită și darul cu adevărat sfânt al Preasfântului Tău Duh, 
prin puterea și înțelepciunea Ta, ca prin acestea făcând, pe cât e cu putinţă, 
prin puterea harului Tău, cu înțelepciune și cuminţenie duhovnicească, ceea ce 
este plăcut înaintea Ta, să curgă iarăși din inima mea râurile cele duhovnicești 
ale înțelepciunii Tale neprihănite și să mă aflu întru înțelegerea adevărului și 
într-o lumină pe potriva ei. Fă să fiu de aici înainte în părtășie cu Tine și cu ale 
Tale, luminat în vecii vecilor, dar încă de acum, de lumina Ta mai presus de 
slavă, prin mila Ta neînchipuită și prin harul Tău negrăit. Amin. 

e Nu a cunoscut cineva mai limpede uneltirea, sau, dacă trebuie spus 
altfel, atacul diavolesc personal, decât cel ce a scăpat de draci și s-a izbăvit 
pentru o vreme de atacurile lor. Și nimeni nu scapă și nu se izbăvește de ele, 
cum am spus mai înainte, dacă n-a dobândit în inimă înrâurirea și suflarea 
dumnezeiască personală. lar aceasta o naște credinţa, însoţită de smerenie și 
de iubirea lucrătoare de Dumnezeu și de oameni, prin petrecerea în liniște, 
împreună cu privegherea, prin citirea aici lucrătoare, aici văzătoare și deci de 
Dumnezeu cugetătoare, și prin rugăciune. lar iubirea lucrătoare poate fi 
numită, cu adevărat, împlinirea, pe cât e cu putinţă, a sfintelor porunci ale lui 
Dumnezeu. Din acestea se naște deci nu numai o înțelegere mai curată și mai 
străvezie a lui Dumnezeu, ci vine în suflet și cunoștința amănunțită și 
deosebirea limpede a diavoleştilor uneltiri de rele urzitoare. Căci, cu cât sunt 
mai mari nevoinţele, cu atât e mai mare și războiul dracilor pizmași, porniţi cu 
furie în chip covârșitor și fără răsuflare spre tot felul de chinuiri viclene ale 
sufletului purtător de Dumnezeu. Așa că, dacă n-ar sta aproape cu iubire de 
oameni Hristos, Mântuitorul poporului Său, și nu s-ar lupta pentru credincioși, 
cu adevărat nu s-ar mântui niciun om, chiar dacă ar fi sfânt. 

e Am cunoscut cât se poate de limpede și-Ți mărturisesc, Doamne, că din 
neluare-aminte, din nerecunoștinţă, și din lucrare nesocotită m-am făcut, în 
chip înspăimântător, mai rău ca dobitoacele necuvântătoare, eu, cel 


necuvântător. Căci acelea își păstrează firea lor și viețuiesc potrivit cu ea, dar 
eu n-am cunoscut nici măcar un ceas care este cu adevărat lucrarea curată a 
firii mele, din pricina urâciunii patimilor spurcate și din împătimirea şi 
tulburarea pricinuite de cele trecătoare. De aceea, prostit la minte, nu cunosc 
firea mea așa cum este, sau cum trebuie să fie cu adevărat. Și m-am lăsat prins 
în însoțirea drăcească pentru săvârșirea răului. Și sunt cu adevărat mai rău și 
decât aceia în hotărârile mele. Căci, dacă aș fi fost ca aceia, nesupus bolii și 
nemuritor și neavând trebuință de ceva spre a trăi, aș fi fost fără îndoială cu 
mult mai Dai, oa AR i i mai gta a .. iar i 


păcătuiese Ji mă dbuar de iata ein şi je de ou şi, ceea ce e și a 
că nu tind numai spre unul dintre rele, iar de celelalte mă feresc, ca dl. din 
aceia. Căci unul din aceia e pricinuitor al iubirii de argint, altul al slavei 
deșarte, altul al iubirii de plăcere și altul al altei patimi, sau, mai bine zis, 
fiecare e prieten și î împreună-lucr rător spre una din ele, al celor ce se lasă 
înduplecaţi de el. Eu sin rșes 
pe toate. Și aceasta în chip at: 
nu mă momesc din afar: 


4 


a aceasta s-a întâm lat nu pentru că m-aș A ferit d ina d a sau nu 
le-aș fi voit anume, ci r mi -am săvârșit p gips ru j n putut. au că sunt deci, 


put Bei ci T pana sa boală, e nepi á și ep pp gre tăți, tind spre tot 
păcatul și sunt gata să-l săvârșesc cu toată sârguința. Cu adevărat sunt cu mult 
mai rău decât dracii. 

Ci, Doamne, Doamne, Cel nemăsurat în milă și Care voiești prin fire 
mântuirea în așa fel că n-ai ține minte nici răul dracilor, dacă ar vrea să se 
pocăiască, întărește-mă cu înţelepciune și cu tot ce se cuvine, ca să mă 
pocăiesc cum trebuie pentru păcatele săvârșite și întoarce-Ți cu îndurare 
Preasfânta Ta față, Stăpâne, Cela ce ești viaţă fericită și mai presus de fire și 
bucuria statornică mai presus de lume a drepţilor, dragostea fără măsură și 
o de oameni și milostivirea negrăită. Fă cu sufletul meu, care strigă: 
liluiește-mă, Cel ce ești ușor de împăcat”, marea și minunata Ta milă, ca să 
aa celor ce o cunosc că și pe draci, dacă s-ar întoarce și ar zice „Miluiește- 
mă” către bunătatea Ta cea fără margini, așa cum sunt, nu i-ai alunga de la 
mila Ta și nu i-ai depărta, Tu, Care ești izvorul harurilor. Căci dacă pe mine, 


care sunt mai rău ca aceia și mai nesocotit decât dobitoacele necuvântătoare, 
ești în stare să mă miluiești, cu adevărat nu ar fi nici om, nici demon, care, 


E 


căzând la Tine şi strigând „Mil şte-mă”, nu ar afla îndată, în prisosința 
bunătăţii Tale nemărginite, milă bogată și minunată și mai presus de toate 


nădejdile. Miluiește-mă, Iisuse, Care ești și Tatăl nostru și izvorul milei. 

e Multe îmi vin în minte, Doamne, să le gândesc. Dar nimic nu este ceea 
ce aș putea înţelege în chip sigur până la capăt. Nu este în toate un singur 
lucru, în a cărui cunoștință să nu am vreo lipsă. Prin aceasta mă dovedesc 
neputincios a cunoaște ceva așa cum se cuvine, în chip vădit, simplu și deplin. 
Văd cerul acesta și pământul cu adevărat. Dar ce sunt acestea, sau de cine au 
fost făcute, și cum se susțin, și celelalte multe despre ele, și firea lor e vădit că 
nu cunosc. Pot arăta cu ușurință aerul, apa și focul celor ce voiesc. Dar care 
este firea fiecăreia din acestea, cine ar putea-o spune? Și cum una tinde în jos, 
alta în sus, iar aerul, în toate părţile, nu și-ar putea deschide nimeni gura și n- 
ar putea mormăi un cuvânt. Dar trec peste acestea, neștiind ce să spun. Firul 
de păr, care pare cel mai neînsemnat, ca unul ce nu poate fi prins cu simțurile 
noastre, din ce iese și cum? Cum se ivesc toate firele de păr în timp și după o 
anumită rânduială? Şi ce cunoaștem despre firele de păr, ce sunt ele? 

Pentru aceea, Te rog, Doamne, izbăvește-mă de gândurile închipuirii, care 
învinovăţesc pe aproapele și judecă toate și osândesc pe toţi. Acoperă-mă cu 
brațul Tău cel tare, că sunt slab la minte și foarte tocit, ca să cuget despre 
acestea. Cine cunoaște măsurile cerului și ale pământului, mărimea și 
greutatea lor? Cine cunoaște cursul atât de repede și de neobosit, pe lângă 
aceea și atât de măiestrit și de regulat al soarelui? Cine va înțelege puterea care 
le poartă pe acestea atât de înțelept? Cum ar cunoaște acestea cel ce nu poate 
avea nici măcar cunoștința țânţarului? Fiind atât de lipsit de înţelegere și de 
puterea înțelepciunii, nu mă bizui decât pe harul de la Tine, când vorbesc de 
îndumnezeire și de unirea mai presus de fire cu Dumnezeu, prin lucrarea 
dumnezeiască proprie Lui și prin înțelegerea dată de EI, pe cât e cu putință. 

Numai cei ce au primit simțirea duhovnicească, prin pătrunderea cea din 
har, înţeleg pe cei ce n-au dobândit simţirea duhovnicească, și sunt conduși 
sufletește prin sunete limpezi și lămurite spre cele ce se întâmplă. Căci unul ca 
acesta poate să le deosebească pe toate, după Sfântul Pavel, deși el nu e judecat 
de nimeni altul (1 Corinteni 2, 15). Fiindcă cei ce sunt altfel nu numai că nu văd 
lipsa Duhului dumnezeiesc, ci și fericesc uneori, din neînțelegere, pe cei 
vrednici mai mult de compătimire, întrucât nu au primit simțirea Duhului prin 
har, ci sunt purtați mai degrabă de duhul lumii și sunt „sufletești”, cum îi 
numește cuvântul dumnezeiesc (1 Corinteni 2, 14). lar cei duhovnicești la 
simţire și aprinși de focul dumnezeiesc nu judecă nicidecum lucrurile cu grabă 
sau după latura văzută, ca cei mulţi, ci după adevărul neschimbat și veșnic din 
ei, fiind învăţaţi în chip sigur de Duhul de viață făcător și luminător, Care 
dăruiește celor în care Se sălășluiește o altă viață decât cea obișnuită, o viață 
mai presus de fire și o lumină și o cunoștință deosebită de a ochilor celor 
mulți. 

Așa a fost Iacov Patriarhul care, schimbând de multe ori locul, a rămas 
apoi într-un unic loc, dar a văzut acolo multe cu ochiul pătrunderii și a spus 


lucruri minunate despre fiii săi (Facerea 49, 1 și 5). Așa a fost Isaia, cel mai 
puternic în cuvânt dintre proroci. Căci, văzând pe lisus dus ca o oaie spre 
junghiere (Isaia 53, 7), nu s-a lăsat înșelat nici de pătimirea, nici de smerenia 
Lui şi de purtările proprii ei, ci a văzut tainic în acestea, cu ochiul pătrunderii, 
slava Lui, așa cum se cuvine; măcar că L-a văzut pe lisus lipsit de chip și de 
frumuseţe (Isaia 53, 2) și supus celorlalte pătimiri, a mărturisit totuși 
dumnezeirea Lui. Așa a fost, ca să spunem pe scurt, fiecare dintre sfinţii 
proroci, care credeau cu înțelegere cele duhovnicești, prin iluminarea Duhului. 

Cel ce voiește să cunoască cu ușurință pe cei ce au în ei duhul lumii, sau, 
mai potrivit zis, pe cei purtaţi de duhul lumii, să-și aducă aminte de ceata 
cărturarilor și fariseilor din Evanghelie, cum se îndeletniceau cu cele părute 
bune și țineau cu împătimire la cele arătoase și pofteau cu toată puterea 
sufletului și prin pășirea și schima cuvioasă să fie numiţi „învăţători” și nu 
urmăreau altceva decât să-și potrivească un chip la arătare și să laude cu 
fățărnicie viaţa virtuoasă (cf. Matei 23, 3, 4). De aceea, vai ce orbie! Pe lisus 
Hristos, Fiul Cel prea adevărat al lui Dumnezeu Cel peste toate, L-au osândit 
cu înverșunare, din pizma pe care o năștea în ei duhul lumesc, la moarte; au 
osândit la moarte viața dumnezeiască și adevărată. 

Căci dacă Duhul Sfânt nu vorbește în noi, precum s-a spus, din pizmă 
(Iacov 4, 5), e vădit că duhul lumii grăiește din pizmă și de aceea judecă cu 
nedreptate și întru întunecare. De aceea se vor tăia (Apocalipsa 1, 7), precum s- 
a scris, în vremea judecății de obște a lui Dumnezeu și se vor plânge pe ei 
înșiși, nu fără dreptate, de starea lor. Căci vor vedea pe Cel pe Care L-au 
străpuns (loan 19, 37) şi se vor întreba cu nedumerire, zicând: „Nu este Acesta 
Cel pe Care L-am socotit ca nimic și nu socoteam viața Lui nebunie? Cum deci 
a fost rânduit Acesta între fiii lui Dumnezeu?” (Înţelepciunea lui Solomon 5, 4- 
5). Căci făcându-se de batjocură întunericului părerii de sine prin duhul 
lumesc, poticnindu-se cumplit, pe drept cuvânt nu au putut să cunoască 
Adevărul și să umble pe urmele Lui, ca cei ce au mintea dreaptă și pe Duhul cel 
luminător. 

lar despre cei duhovnicești, Pavel zice: „Oare nu știți că vom judeca pe 
îngeri? Cu atât mai mult cele trebuincioase vieţii!” (1 Corinteni 6, 3). Astfel, cel 
ce are Duhul pe toate le poate judeca (1 Corinteni 2, 15), dar pe acesta, cum zice 
Domnul, nu-l poate primi lumea, nici vedea (Ioan 14, 17). Deci toţi câţi n-au 
îmbrăcat, prin simțirea adevărată a sufletului, Duhul cel Sfânt mai presus de 
ceruri, nici nu-L au pe Acesta lucrând în ei cele negrăite, în taină, și, grăind 
cele de nepovestit, sunt vădiţi ca având duhul lumii. „Iar voi, zice Pavel, nu 
sunteți în trup, ci în Duh, dacă Duhul lui Dumnezeu locuiește în voi. lar dacă 
cineva nu are Duhul lui Hristos, acela nu este al Lui” (Romani 8, 9). 

Vezi că cei ce au Duhul în ei nu sunt trupești? Și că cei ce sunt lipsiți de 
Acesta nu numai că nu pot să judece drept în cele dumnezeiești, dar nici nu 
pot să fie ai lui Hristos? „lar noi nu am luat duhul lumii, ci Duhul cel de la 


Dumnezeu, ca să vedem cele dăruite nouă de Dumnezeu” (1 Corinteni 2, 12). 
Înţelegi că cele dumnezeiești și adevărul nu le pot cunoaște decât cei ce au 
primit Duhul lui Dumnezeu? Căci așa a spus și Domnul: „Când va veni Acela, 
Duhul Adevărului, vă va conduce pe voi la tot adevărul” (loan 16, 13). Vezi de 
unde răsare în mine adevărul întreg, deci și judecata sigură și liberă de păcat? 
De aceea, Duhul Sfânt se numește Duhul sfatului, Duhul științei, al 
înţelegerii, al înţelepciunii (Isaia u, 2), Duh stăpânitor (Psalm 50, 13), Duh 
drept (Psalm 50, n), Duhul adevărului (loan 14, 17), iar la Isaia, „Duhul 
ci (mo 44 4). feat, ia că in n e Aipa M pi er . 


i şi celelalte s sp 
ce eur Bra 3 Du sui va i susțină scuti, pie al ceea ce 
va tarii cu voia A la 


adică 4 né aata noa ina s Hrist d, pe = Cel trimis ăla la T. ale ca poen şi 
Care S-a numit El Însuși pe Sine adevărul (loan 14, 6). 

Fariseu nenorocit și orb, gol de Duhul care luminează ochii înțelegători 
ai sufletului! Tu te grăbești cu mândrie să judeci greșit din cele arătate cele 
dinlăuntru ale omului, ca și aceia care, văzând învieri minunate de morți și mii 
de semne dumnezeiești, pe care lisus, ca Dumnezeu adevărat, le lucra numai 
cu o încuviințare, în loc să-L laude și să-L preamărească și să creadă în El, s-au 
supărat şi s-au mâniat ponai foarte înțeleaptă Și de oameni iubitoarea 
dezlegare a sabatului și pentru că nu posteau ucenicii Mirelui (Matei 9, 14), nici 
nu se spălau cu grijă (Matei 15, 2). Fariseule nebun şi aci i de minte T o 
de întuneric, voiești să îndrepți izvorul înțelepciun: 
negrăite și, trecând cu vederea faptele unei așa de mari piteni, vezi pe pi mai 
neînsemnate și făcute după o judecată încă neînțeleasă de tine! Cât de 
stângaci, de neștiutor și de nesimţitor ești! Te poticnești cum nu trebuie de 
cele ce nu sunt nimic, cum ar zice cineva, neminunându-te, după cuviință, de 
faptele cele prea mari care s-au săvârșit și neslăvind și nelăudând, pe cât se 
poate, pe Cel ce le-a lucrat pe acelea. Apropie-te cu smerenie de Acesta și cere 
cu sinceritate să ți se dea motivul dezlegării acelora despre care tu socotești că 
au fost trecute cu vederea, contrar obiceiului. 


Deci, lucrul cel mai rău dintre toate este, pe cât se vede, părerea de sine, 
dar și viclenia ce urmează după ea. Unul ca acesta este atât de întunecat, pe cât 
se socotește că știe, și pe atât de lipsit de minte, pe cât nu-și cunoaște 
neștiința. 

Și, iarăși, vai ţie, fariseu orb, care nu cercetezi lăuntrul paharului, de este 
curat, ci îți închipui că e de trebuinţă să înfăptuiești și să vezi curăţenia din 
afară și cea văzută (Matei 23, 26)! Nu auzi ce poruncește Hristos, adevărata 
Înţelepciune, despre judecată? Căci El zice: „Nu judecaţi după vedere, ci 
judecaţi cu judecata cea dreaptă” (Ioan 7, 24). Nu înţelegi că nu se poate judeca 
drept, nici rosti judecăţi drepte după ceea ce s-arată? Căci aceasta înseamnă 
„după vedere”. Cum deci tu, nesimţitorule, netemându-te de porunca Tatălui și 
neînțelegând că nu ceea ce se vede este omul adevărat și nu din ceea ce se vede 
trebuie el judecat, te porţi fără rușine, în loc să te ascunzi? Dar e firesc să faci 
așa. Căci lipsit de viața adevărată a luminii, a înțelepciunii, a Adevărului și a 
cunoștinței din El și a celorlalte bunătăţi ce ne vin și ni se împărtășesc din 
Duhul, nu numai că nu poți judeca cele ale altora fără greșeală, dar nici pe tine 
nu te poţi vedea în ce rău zaci. Scoate, dacă mă asculți, bârna din ochiul tău, 
adică părerea de sine din mintea ta, și atunci vei putea străvedea cum se 
cuvine, căci vei putea trece prin paiul, sau prin păcatul care s-a lipit, dintr-o 
răpire și uitare, de ochiul aproapelui (Matei 7, 5). Dar până ce ochiul tău 
dinlăuntru nu vede lumina cunoscută cu mintea, e vădit că întunericul e 
pricinuit de bârna aflată în el. 

De aceea, nu afirma cele ce sunt proprii numai celor luminaţi, înainte de 
a te cerceta pe tine cu toată priceperea și înainte de a alunga răul departe de 
tine. Căci făcând așa, te faci batjocura dracilor și a patimilor nebuniei. De 
aceea, fapta aceasta e foarte greșită și pornirea spre ea e primejdioasă. Să 
grăiască și să judece deci cei izbăviți de Domnul, cum sfătuiește fericitul David: 
„Cei pe care i-a izbăvit Domnul din mâna vrăjmașilor” (Psalm 106, 2) celor 
cunoscuţi cu mintea, „și i-a adunat din ţări”, adică din deprinderile pătimașe și 
neîmpăcate și mult felurite, unindu-i între ei și cu slava Lui. Să grăiască și să 
judece aceștia, căci au fost adunaţi și uniţi și luminaţi, ca unii ce au fost 
izbăviți și mântuiți5*. 

Tu însă, până ce nu ești, precum s-a spus, plin de lumina duhovnicească, 
asigură-te cu tăcere și să nu-ți fie frică să mărturisești că voiești mai bine să 
înveţi și că nu știi, ceea ce e pricină de mântuire, nu de pierzanie. Căci cum nu 
te va rușina pe tine Hristos, Care zice: „Eu nu judec pe nimeni” (Ioan 8, 15)? lar 
tu ce spui? „Eu îi judec pe toţi”. O, ce neștiinţă, ca să nu spun lipsă de simţire! 
„Tatăl toată judecata a dat-o Fiului” (Ioan 5, 22). Fiul a luat de la Tatăl lucrarea 


54 Cei uniți prin iubire nu se mai judecă unii pe alţii. De aceea, să nu judece cineva 
pe alţii înainte de a fi câştigat iubirea față de ei. Se înțelege că atunci nu-i va mai 
judeca. 


judecății. lar tu de unde o ai, dacă nu ţi-e dată? Oare locuiește Treimea și 
umblă vădit în tine, potrivit făgăduinţei (2 Corinteni 6, 16)? Oare te vezi pe tine 
în Dumnezeu Cuvântul și pe Dumnezeu Cuvântul în tine? Oare curg în tine 
râurile Sfântului Duh, sau izvorăsc ele din lumina neapropiată înlăuntrul 
inimii tale, sau celelalte câte le lucrează Dumnezeu în sfinţii Lui în chip arătat? 
Nu mai ai mult până acolo? 

Oprește deci limba ta de la rău și buzele tale, ca să nu vorbească viclenie 
(Psalm 33, 12). Caută, întreabă pe alţii și învaţă cu grijă de la ei, și nu învăţa pe 
alții; și, judecat de alţii, nu te rosti, nu judeca nicidecum tu însuţi. Trebuie să 
fie cineva foarte prost ca să-și închipuie că, orb fiind, poate cerceta cele scrise 
în cărți. Dar e cu mult mai prost cel ce-și închipuie că poate cunoaște, fără 
Duhul cel viu, cele ale altuia. Unul ca acesta nu poate cunoaște întocmai nici 
ale sale cum sunt. 

Dar acestea sunt uneltiri și ispite ale diavolului viclean și pizmaș și 
urător al binelui, pornite în chip vădit împotriva noastră, pentru că noi înșine 
ne-am umplut de viclenie din părerea de sine și ne-am lăsat înduplecaţi, cum 
nu se cuvine, să purcedem a judeca. Prin aceasta el voiește ca, poticnindu-ne 
cu nepricepere, să greșim în chip nefericit împotriva adevărului și, în loc să ne 
apropiem de el și să-l cunoaștem, să rămânem nefolosiţi și să ne facem pricini 
de sminteală și de vătămare nu numai nouă înșine, ci și celor apropiaţi, și, 
odată cu aceasta, supuși înfricoșatei judecăţi a lui Dumnezeu. Cunoscând deci 
uneltirea diavolului și ascultând de porunca marelui Pavel, să nu judecăm 
înainte de vreme (1 Corinteni 4, 5), până ce nu va veni în noi Domnul în Duh, 
ca să ne lumineze și să ne descopere cele adânci, învățându-ne fără greșeală 
cunoștințele și descoperirile vederilor dumnezeiești și ale lucrurilor tainice. 
Arătându-ne astfel, în chip neamăgitor, duhovnicești și purtători de 
Dumnezeu, mai bine zis dumnezei, ne va călăuzi spre slavă și ne va restabili în 
harul străvăzător. Atunci vom cunoaște, în chip curat, la ce rău ne duce voința 
de a judeca, goliți de harul lui Hristos. Dar tot atunci vom judeca fără greșeală 
întru dreptate. 

e Tot credinciosul e cinstit în chip covârșitor de Dumnezeu. 

„Cel născut din Duh, duh este” (Ioan 3, 6), după cuvântul lui Hristos. O, 
mărime nemăsurată a harului! O, dar negrăit! Dumnezeu zidește pe om cu 
astfel de mari și minunate daruri. Deci cel creat e prin fire făptură. Dar, din 
belșugul covârșitor al dărniciei Sale, Domnul atotîndurat, Treimea cea mai 
presus de ființă și a toate lucrătoare, umplând făptura de har, ridică pe om 
până la ultima înălțime a Duhului necreat, unindu-l cu Sine Însuși, cum nu-și 
poate închipui cineva, îndumnezeindu-l și făcându-l fiu și duh. Căci spune: „Eu 
am zis: dumnezei sunteți și toți fii ai Celui Preaînalt” (Psalm 81, 6). Şi s-a scris 
despre Dumnezeu: „Poruncă a pus și nu va trece” (Psalm 148, 5); şi: „Sfatul 
Domnului rămâne în veac, gândurile inimii Lui, din neam în neam” (Psalm 32, 
u), având fire neschimbată. Dar și cuvântul, și porunca, și voia, și sfatul Lui ni 


le-a adus nouă Cuvântul ipostatic al Lui, făcându-Se Înger al acestui mare și 
minunat sfat mai presus de fire (Isaia 9, 6). El insuflă ucenicilor Săi Duhul 
(loan 20, 22) şi astfel, născându-i din nou duhovnicește, îi arată în chip tainic 
Duh, și așa îi face fii ai lui Dumnezeu. „Căci toți cei purtaţi de Duhul sunt fii ai 
lui Dumnezeu” (Romani 8, 14). lar dacă sunt fii, e vădit că sunt și dumnezei, 
căci cel născut are numaidecât firea celui ce l-a născut. De aceea îi învață 
Mântuitorul pe ucenici să numească pe Dumnezeu Tată (Matei 6, 9), având 
părtășie la Duhul. Astfel, Sfânta Treime îi face pe cei credincioși dumnezei și fii 
și duhuri, descoperindu-le în chip covârșitor tot darul minunat ce se poate 
cugeta. 

e  Tâlcuire la: „Întinzându-și aripile Sale i-a luat pe ei și i-a ridicat pe 

umerii Săi” (Deuteronomul 52, 11). 

Înţelege, primeşte în simţirea înțelegătoare cele ce ți le spun acum. Știu 
foarte bine că, minunându-te, te vei umple de bucurie duhovnicească sau de 
plăcere dumnezeiască. Căci zice Duhul Sfânt prin prorocul David: „Cel ce șezi 
pe Heruvimi, arată-Te!” (Deuteronomul 32, n). Şi iarăși: „Cel ce vede adâncuri 
fără fund şade pe Heruvimi” (Psalm 98, 1). Şi iarăși: „S-a suit pe Heruvimi” 
(Psalm 17, 12). Dar ce face cu credincioșii? Un lucru foarte minunat, în chip 
covârșitor mai presus de ceea ce s-a spus mai înainte. Căci Dumnezeu nu Se 
așază numai pe noi, dându-ne viaţa, încălzindu-ne, păzindu-ne și veselindu-ne 
în chip minunat, cum face pasărea cu puii ei, ci, o, minune a dragostei 
dumnezeiești!, ne așază pe Sine Însuși și Se face pe Sine ca o căruță nouă a 
noastră, mai presus de înțelegere, prin prisosința nesfârșită a dragostei Sale, 
păzindu-ne în siguranţă, și purtându-ne în chip nespus la bunătăţile negrăite și 
supralumești ale vieţii mai presus de ceruri, și pregătindu-ne astfel să ne 
desfătăm de cele mai presus de fire, și să ne umplem de pace, și să ne odihnim 
în cele de netălmăcit, și să ne bucurăm și să gustăm în chip dumnezeiesc și 
duhovnicesc și să ne îndulcim, precum se cuvine, de ele. Căci zice și marele 
Moise în Duh: „Întinzând aripile Sale, se înțelege Dumnezeu, i-a primit pe ei şi 
i-a ridicat pe umerii Săi” (Deuteronom 32, n). O, iubire negrăită! Chiar și numai 
a-Și întinde aripile Lui și a-i primi pe credincioși și a Se face, astfel, în chip 
vădit, purtătorul lor e pentru ei o vrednicie cu adevărat mai presus de a 
heruvimilor și pricină de mare și negrăită bucurie. Dar a-i și lua și ridica pe 
umerii Lui, umbrindu-i acolo (cu aripile) cum zice prorocul David, nici mintea 
heruvimilor n-ar putea să înțeleagă și să laude după cuviinţă ceea ce se petrece. 
„Că precum este mărirea Ta, așa este de neînchipuit și mila Ta” (Isus Sirah 2, 
20), Treime Sfântă, slavă ie! 

e Dacă dragostea cere să nu se ascundă comoara, nici înțelepciunea cea 
de folos obștesc, e vădit că nici lucrarea înțelegerii și vederea lui Dumnezeu și 
năzuința spre ea nu trebuie să se țină în minte nescrise, ci trebuie să se pună și 
să se însemne în scris, din dragostea pentru folosul obștesc. Căci omul fiind un 
animal cugetător, înzestrat cu minte și cu pricepere și, de aceea, cugetând 


despre Dumnezeu cele ale credinţei din cele ce s-au făcut pentru el, se naște în 
el înțelegerea dumnezeiască și cuvenită și intră cu știință în ţara poruncilor. 
Dar pentru aceasta are nevoie de ajutorul lui Dumnezeu Cel sprijinitor. Și, de 
aceea, se roagă des cu lacrimi, cerând lui Dumnezeu să-i ușureze împlinirea 
poruncilor. „lar când va binevoi să se îndure, tatăl se va îndura de fiu” (Psalm 
102, 13). Dumnezeu Se va îndura adică de cel ce se roagă Lui și va vărsa îndată 
(o, minune!) din Duhul Său peste el sau în inima lui se va mișca și aprinde 
simţirea iubitoare față de Dumnezeu, pe Care ÎI primește. Și-i va hărăzi, cum 
nu se poate spune, îndrăznire, ca unui fiu față de tatăl. I-o hărăzește ca pe o 
arvună, prin acea vărsare și lucrare a Duhului peste cel ce se împărtășește, și-l 
îndulcește pe acesta în chip covârșitor, îl îmbunează, îl smerește, și-l înalță 
într-un chip nou în slavă și cinste, prin unirea cu el. Și-l conduce la iubiri 
înflăcărate și așa de mari, că tot ce vede în jurul lui Dumnezeu socotește ca al 
său propriu; și curțile Tatălui, bogăţia, slava, tăria, frumuseţea, înțelepciunea, 
stăpânirea și toate cele frumoase și toate cele bune, mărirea și lauda, toate sunt 
desfătarea și lauda și bucuria sa, ca ale unui fiu. Când deci sufletul ajunge la 
vederile acestea, prin împărtășirea de Duhul, ca la niște vederi firești, adică 
atunci când le vede în Dumnezeu Cel în Treime, atunci vede pe Dumnezeu cu 
adevărat ca pe un Tată foarte iubit, în chipul în care am spus, și se umple de 
bucurie, având întipărit numai pe Dumnezeu, de Care se desfată și se veselește 
mai presus de fire, în Hristos lisus, Domnul nostru. 
e Care e plăcerea propriu-zisă? 

Socotesc că oricine s-a apropiat de aceste lucruri cu judecată va spune că 
plăcerea propriu-zisă e ceea ce nu poate fi pus pe seama firii, și nu poate fi 
grăit prin cuvânt, și ceea ce dăinuie ca o stare îndelungată și umple inima de 
bucurie și după trăirea ei; ceea ce e departe de plăcerea după trup, care este 
idolească (legată de un chip), și nu e o plăcere propriu-zisă. Drept aceea, tot 
cel ce dorește plăcerea să caute plăcerea înțelegătoare (spirituală), 
duhovnicească, curată și care nu se împrăștie, și nu va greși, ci mai degrabă se 
va muta cu ușurință de la cele de pe pământ la cele cerești, cu gândirea lui și 
apoi cu tot sufletul. Căci aceasta este plăcerea adevărată și propriu-zisă: 
plăcerea inimii neurmată de părerea de rău, adevărata plăcere a sufletului 
rațional și nemuritor, care rămâne veșnic luminoasă, pururea izvorâtoare, 
neosândită, și mai degrabă vrednică de dorit, fericită și însoţitoare 
nezgomotoasă a sfinților din veac, pașnică, blândă, dătătoare de îndrăzneală, 
strălucitoare, cu bun chip, evlavioasă, luminoasă, plină de bucurie și lucrătoare 
și după aceea. lar dacă te-ai îndulcit înţelegător (spiritual)55 și duhovnicește cu 


55 „Plăcerea înţelegătoare” sau gustată „Înţelegător” e opusă celei gustate cu 
simțurile. Dar ea nu e numai o plăcere intelectuală (amor intellectualis), ci e o bucurie 
curată a întregii ființe, o stare de euforie. E experienţa realităților gândite, a 
comuniunii cu Dumnezeu Cel iubitor, dar și o înţelegere a acestor realități trăite în 


ea prin cercare, cu siguranță vei consimți cu cele scrise. lar dacă nu, ţine 
deocamdată cele spuse, prin credinţă. 
e Despre plăcerea trupească. 

lar plăcerea care nu e înțelegătoare (spirituală) și a Duhului, ci a 
trupului, e greșit să se numească plăcere. Căci, aceasta aducând, odată 
împlinită, o amară părere de rău, în chip mincinos se numește plăcere. E o 
plăcere falsă și străină de sufletul rațional, e nerațională, josnică, greoaie, 
iubitoare de întuneric, zgomotoasă, stingheritoare, trecătoare, supusă repede 
veștejirii. Căci, îmbătrânind trupul, se retrage cu rușine fără să vrea; e osândită, 
ticăloșește viața, o face nefolositoare, roabă, apăsată de osândă, lacomă de 
mâncare, moleșită, fără chip, fără nădejde, nesocotită, aducând tristeţe 
întunecată celui ce o lucrează, după săvârșire. Dacă ai pătimit acestea, fără 
îndoială cunoști adevărul celor spuse. lar dacă te-ai păzit, prin mâna lui 
Dumnezeu, ascultând de cuvintele mele, ca de cuvintele adevărului, să știi că 
vei secera rodul strălucitor al vieții56. 


iubirea Lui. 

56 E descrisă toată dezordinea, stricăciunea adusă de plăcerile inferioare. Părinţii 
socotesc în general că viața ordonată, care duce la îndumnezeire, e o viață călăuzită de 
rațiune, în unire cu harul, sau în comuniune cu Dumnezeu cel personal, pe când 
patimile care desfigurează ființa umană au un caracter neraţional, adică egoist. 
Ordinea în ființa proprie și în societate e ţinută prin rațiune, care ia în considerare 
armonia dintre toate; dezordinea, descompunerea individuală și socială sunt efectul 
patimilor iraționale. E implicată aici învăţătura despre persoane și lucruri ca 
încorporări ale rațiunilor Cuvântului dumnezeiesc, între care există în mod firesc o 
armonie. Raţiunile gândite ale lucrurilor, corespunzând rațiunilor gândite ale 
Logosului, sunt încredințate rațiunii gânditoare, rațiunii-subiect a persoanelor, ca 
chipuri ale Raţiunii-Subiect, suprem reprezentată de Cuvântul ipostatic, pentru ca 
aceste persoane să aibă un conținut comun al dialogului între ele și cu Logosul. În 
toate luminează Cuvântul dumnezeiesc, sau Rațiunea supremă. Dar lucrurile și 
rațiunea finită a persoanelor sunt sinteze armonioase ale rațiunilor în starea lor 
încorporată. Când raţiunea umană gânditoare face un uz rău de aceste sinteze, 
stricând armonia în ființa umană și între persoane și lucruri, se produce o dezordine și 
o stricăciune generală. Menţinerea în armonie a raţiunilor lucrurilor, a relaţiilor dintre 
persoanele înseși și între persoane și lucruri nu se poate face decât ascultând de 
învăţătura dată de Subiectul veșnic al raţiunilor făpturilor și urmând pilda acestui 
Subiect întrupat. Acest lucru se accentuează în mod special în cap. următor. 


CALIST ANGELICUDE 
Meșteșugul liniștirii 


e Trebuie să cauţi pururea cu grijă cele ce potolesc trupul și izbăvesc 
mintea de tulburare. lar acestea sunt: mâncarea măsurată, băutura ușoară, 
somnul scurt, starea în picioare după putere, plecarea genunchilor, pe cât se 
poate, într-o înfățișare de smerenie, haină neluată în seamă, cuvânt puţin, cât e 
de trebuinţă, culcarea pe jos și toate celelalte câte îmblânzesc în parte trupul. 
lar deodată cu acestea trebuie să te îndeletnicești cu toate câte trezesc mintea 
și ajută la alipirea ei de Dumnezeu. lar acestea sunt: citirea Sfintei Scripturi și a 
sfinţilor ei tâlcuitori, dar și aceasta cu măsură; psalmodierea cu pătrunderea 
înţelesului; cugetarea la cele spuse în Scripturi și la minunile văzute în zidire; 
rugăciunea cu gura până ce sfântul har al Duhului o va mișca în chip simţit din 
inimă; căci atunci e altă sărbătoare și timpul altei prăznuiri, negrăită din gură, 
ci lucrată în inimă prin Duhul”. 

e Rugăciunea are stăpânire asupra tuturor faptelor bune; ea naște lacrima 
pocăinţei; ajută cu putere la pacea din partea gândurilor, îndemnând ca singur 
Dumnezeu să fie socotit pacea desăvârșită; ea e maica dragostei de Dumnezeu; 
singură ea curăță puterea cugetătoare a sufletului, întipărind în ea pe 
Dumnezeu, Cel ce pricinuiește și curăția îngerilor; îndreaptă puterea poftitoare 
a sufletului spre Dumnezeu întru curăţie, căci alipindu-se de Dumnezeu și 
stând de vorbă cu EI, Care e prin fire Binele și Frumosul nesfârșit și mai presus 
de fire58, leagă toată pofta de El; iar mânia într-atât o îmblânzește, încât omul 
cade și se roagă lui Dumnezeu, iar sufletul se smerește prin căderea la El; căci 
nimeni rugându-se nu poartă un cuget nesmerit și mânios. De aceea, scurt 
vorbind, cuvioasa rugăciune curăță și îndreaptă toate puterile sufletului și 


57 Rugăciunea e slujbă adusă lui Dumnezeu și deci sărbătoare. Sunt trei noțiuni 
legate între ele. E sărbătoare, pentru că e oprire de la lucrurile lumii și ocupare cu cele 
dumnezeiești, care e, propriu-zis, o odihnă în ele și bucurie și lumină. Dar cea mai 
deplină sărbătoare e rugăciunea care se face în inimă și e lucrată acolo de Duhul Sfânt. 
Căci atunci nu mai e nici grija rostirii cuvintelor rânduite, iar experiența lui Dumnezeu 
e mai puternică. 

55 Dumnezeu e prin fire Binele mai presus de fire. Nu e un bine supus unor legi ale 
naturii, ci e desăvârșit liber de acestea și deci neîngustat de nicio lege. E bun propriu- 
zis, adică e bun pentru că vrea, dar în același timp aceasta ţine de firea Lui. Libertatea 
și firea sunt la El unul și același lucru; libertatea aceasta nu poate fi și rea, pentru că n- 
ar mai fi o libertate deplină. Răul exercită totdeauna o silă asupra celui rău. Tot ce e 
creat e supus unor legi, în ultimă analiză măcar legii dumnezeiești. Pentru că nimic din 
cele create nu-și este propria lege a existenţei sale. Numai în comuniune cu Dumnezeu 
făptura raţională e complet liberă. Pofta acestei făpturi e îndreptată spre bine, iar 
Binele adevărat și deplin e Dumnezeu. 


toate lucrările făptuitoare și înțelegătoare; și mai ales își alipește vederea de 
Dumnezeu și, ca urmare, de dragostea dumnezeiască, într-o petrecere și 
viețuire liniștită, potrivit cu cele spuse mai înainte. lar gândul tău, întorcându- 
se înlăuntrul tău, să cugete și să privească la locul acela al inimii de unde curge 
lacrima, rugându-se netulburat de răsuflarea pe nas. Și să rămână cât mai mult 
acolo. Căci e un lucru foarte folositor, care aduce lacrimi multe și necontenite, 
desființează robia minţii, pricinuiește pacea înțelegătoare a sufletului, 
prilejuiește rugăciunea și lucrează împreună cu Dumnezeu la aflarea rugăciunii 
inimii prin harul Duhului de viață făcător, în Hristos lisus, Domnul nostru5%. 

e Trebuie să știi, văzătorule, care vezi lucrurile de taină și te desfeți de 
ele, că, precum Dumnezeu și omul sunt doi, tot așa sunt două, fie ca gen, fie ca 
specie, plânsul și lacrimile. Căci una se deosebește mult de cealaltă, măcar că 
amândouă sunt bune și dăruite de Dumnezeu și ne câștigă bunăvoința lui 
Dumnezeu și moștenirea hărăzită de ea. Plânsul are ca izvor frica de 
Dumnezeu și întristarea, iar lacrimile, dragostea dumnezeiască și pe 
Dumnezeu. Cel dintâi nu veselește firea prea mult, cele de al doilea veselesc 
mult și mai presus de fire. Cel dintâi este al începătorilor, cele de al doilea, ale 
celor ajunși la desăvârșire prin har$0. 

e Cinci sunt lucrările liniștii: rugăciunea, sau pomenirea neîncetată a lui 
lisus, introdusă prin respiraţie în inimă, fără niciun fel de gând!, ceea ce se 


59 Autorul acestei scrieri asociază cu rugăciunea săvârșită în inimă mai mult 
lacrimile. Luminarea dumnezeiască rămâne rezervată numai treptei duhovnicești celei 
mai înalte. Dar și celor ajunși la ea li se recomandă o anumită rezervă în acceptarea ei. 
Am avea deci mai întâi un apofatism ca simţire a lui Dumnezeu, Care nu e văzut, și 
apoi, sus de tot, ar fi luminarea. Aceasta înseamnă că rugăciunea în inimă e o 
rugăciune pătrunsă de o mare simţire. Frica de pedeapsa lui Dumnezeu pentru păcate 
parcă îi strânge, celui ce se roagă, inima și stoarce din ea lacrimi. Gândul adunat în 
inimă intensifică această simţire de durere a inimii; căci prin el subiectul lui e chinuit 
intens de păcatele sale. Netulburat de nimic altceva, acela cugetă cu toată simţirea 
numai la păcatele sale. Dar cugetarea la păcatele sale trebuie să fie asociată și cu 
dragostea de Dumnezeu Cel milostiv, cu înduioșarea provocată de mila Lui. Aceasta 
contribuie din nou la intensificarea simțţirii inimii, a înmuierii ei, la prefacerea ei în 
izvor de lacrimi. 

60 Se face aici deosebirea între plâns, sau tânguire, care e produs mai mult de 
gândul la păcate, și lacrimi, ca produse mai mult de dragostea de Dumnezeu. Dar 
acestea două nu sunt totuși total separate. În lacrimile produse de dragostea de 
Dumnezeu nu se uită de păcatele pe care Dumnezeu le-a iertat cu milostivire, iar în 
plânsul pentru păcate nu lipsește total încrederea în mila iertătoare a lui Dumnezeu. 

6& Înainte s-a vorbit totuși de introducerea unui gând în inimă. Dar acela a fost 
gândul la păcate sau la mila lui Dumnezeu. Gândurile care nu trebuie introduse în 
inimă sunt gândurile la lucrurile din afară, trebuincioase hranei, plăcerilor, gânduri de 
slavă, gândurile grijilor. Acestea țin mintea în afară. Gândul la păcate și la Dumnezeu o 


izbăvește prin înfrânarea de obște a pântecelui, a somnului și a celorlalte 
simţuri, înăuntrul chiliei, cu ajutorul smereniei. Apoi puţină cântare și citire 
din dumnezeieștile Evanghelii și din Sfinţii Părinţi și din Capetele despre 
rugăciune, mai ales ale Noului Teolog6, ale lui Isihie și Nichifor; cugetarea la 
judecata lui Dumnezeu, la moarte și la cele asemenea, în sfârșit, puţin lucru de 
mână. Și iarăși trebuie să se facă întoarcerea la rugăciune, chiar dacă lucrul 
acesta cere o oarecare silire, până ce mintea se va obișnui să lepede 
împrăștierea de la sine prin gândul la Domnul și prin neîncetata consimţire cu 
osteneala inimii. Aceasta e lucrarea monahilor începători care voiesc să se 
liniștească. Deci unul ca acesta trebuie să nu iasă des din chilie, să se ferească 
de orice convorbire și privire, afară de cazul unei mari trebuinţe. Dar și atunci, 
să o facă cu luare-aminte, cu pază și cât mai rar. Pentru că nu numai 
începătorilor, ci și celor ce-au înaintat unele ca acestea le pricinuiesc 
împrăștiere. 

e ...precum cel ce voiește să înveţe a săgeta nu întinde arcul fără un 
semn, așa cel ce vrea să înveţe a se linişti să aibă ca semn blândețea 
necontenită a inimii, netulburând și netulburându-se niciodată pentru 
nimic, afară de cazul când e vorba de dreapta credinţă. lar aceasta o poate 
dobândi ușor depărtându-se de la toate și tăcând cât mai mult. Și dacă i se 
întâmplă vreodată să nu facă așa, să se căiască îndată și să se ocărască pe sine, 
iar pentru viitor să ia aminte, ca să cheme în liniște și în conștiință curată pe 
lisus, punându-L ca început, cum am zis înainte.. 


Culegere din Sfinții Părinți 

Te îndemn deci, câtă vreme ești în trup, să nu dai drumul inimii. Căci, 
precum plugarul nu se poate încrede în vreun rod crescut în ogorul lui fiindcă 
nu se știe ce se va alege de el înainte de a-l închide în hambarele lui, așa nici 
omul nu poate da slobozenie inimii lui atâta vreme cât are suflare de viaţă. Și, 
precum omul nu știe ce patimă îi va ieși în cale până la ultima lui răsuflare, așa 
nu-i este îngăduit monahului să dea drumul inimii până mai are răsuflare; ci 
trebuie să strige pururea către Dumnezeu, cerând Împărăţia și mila Lui. Căci, 
știind vicleanul sigur că cel ce se roagă fără împrăștiere lui Dumnezeu va putea 
izbândi multe, se silește să împrăștie mintea, folosind pricini întemeiate sau 
neîntemeiate. Dar noi, știind aceasta, să ne oștim împotriva dușmanului 
nostru; și, când stăm la rugăciune și plecăm genunchii, să nu îngăduim 
nicidecum niciun gând să intre, nici alb, nici negru, nici din dreapta, nici din 
stânga, nici scris, nici nescris, afară de cererea către Dumnezeu și de 
iluminarea și de raza de lumină ce-i vine părții conducătoare a sufletului din 


ajută să intre și să rămână înlăuntru, în inimă, și lângă Dumnezeu. 
6 Credem că aici se face aluzie la metoda întreitei rugăciuni a Sf. Simeon Noul 
Teolog. 

CALIST CATAFYGIOTUL 


Din capetele ce s-au păstrat 


e Dacă cele cauzate și raționale tind prin fire spre cauză și o caută 
întorcându-se spre ea, și dacă toate au drept cauză pe Dumnezeu, de la Care e 
şi mintea, iar Dumnezeu este vârful și Unul în chip simplu, urmează că mintea 
prin fire tinde și caută spre Cel ce e vârful și Unul în chip simplu, întorcându- 
se spre El ca spre cauza ei. 

e Dacă „din EI, prin El și spre El sunt toate” (Romani u, 36), iar între toate 
se află și mintea, atunci și ea este din El și prin El. Ba, ea este în chip mai 
deosebit din EI și prin El din pricina asemănării ei cu Dumnezeu. Prin urmare, 
ea trebuie să și caute spre El mai mult ca toate. lar cuvintele „spre EI” arată că 
mintea trebuie să caute prin întoarcere spre arătarea Celui Unul mai presus de 
lume. Așadar, mintea trebuie să caute spre „Unul”. 

e Creaţia încă e adunată într-o unitate, însă compusă și cu multe părți și 
nu fără de început, odată ce e creată. Dar Unul care creează nu e Unul numai 
ca cel ce rezultă din multe și felurite lucruri, ca un întreg simfonic cu un singur 
scop, ci și întrucât, fiind necreat, este cauza începătoare și mai înainte de 
început a tuturor. Mintea, ridicându-se spre cele dinapoi, ajunge în chip 
necesar la ceva care este Unul începător și orânduitor al ordinii văzute, al 
facerii, al armoniei și al convieţuirii tuturor celor ce există într-o unitate. Căci 
altfel, ar merge înapoi la nesfârșit, ceea ce este absurd. Căci tot ce se mișcă și 
devine a fost o vreme când n-a existat; și dacă n-a existat, a început. lar dacă a 
început, a fost pus în mișcare. Dar atunci, trebuie căutat cine a pus în mișcare 
totul și cine l-a adus la existență. Acesta trebuie să fie și nemișcat64. Căci, dacă 
nu, cine e cel ce mișcă pe cel ce nu e sub o altă putere, odată ce e necreat? lar 
dacă e nemișcat, e și neschimbăcios. Și dacă e așa, desigur este simplu, ca nu 
cumva, fiind compus, să Se schimbe Cel ce am văzut că e neschimbăcios. Căci 
compunerea e începutul stabilității(5. Iar desfacerea e punctul din urmă al 


63 Să nu lăsăm în vremea rugăciunii să intre în suflet nici gând alb, nici negru, nici 
scris, nici nescris, adică nici gând bun, nici rău, nici din vreo carte, nici auzit de la 
cineva. Să avem în minte numai cererea ce o adresăm lui Dumnezeu. 

64 E formula lui Aristotel: „Mișcătorul nemișcat”. 

65 Odată ce s-a compus ceva, a început stabilitatea lui, la care l-a dus mișcarea; 
adică a început să aibă o formă a lui. Dumnezeu, nefiind compus, n-a trebuit să 
premeargă o mișcare pentru a Se compune. Dar autorul scrierii îmbină în mod original 
logica speculativă cu experienţa lui Dumnezeu. El dovedește logic că Dumnezeu este 
Unul mai presus de lume și că mintea tinde spre El ca spre Unul. Dar la acest Unul nu 
se poate ridica mintea decât prin curățirea de patimi, și această ridicare constă într-o 
întipărire a Lui în ea, prin privirea ei la El și prin Duhul Sfânt. El îmbină într-un mod 
original logica și mistica. Una se sprijină pe alta. Răsăritul ortodox nu le-a despărţit pe 


mișcării. Deci la Acela nu e compunere, ca să nu rezulte o stabilitate mai pe 
urmă. Și nu e o astfel de stabilitate, ca să nu fie nici desfacere6€. Și nu e 
desfacere, ca să nu fie schimbare și mișcare la Cel neschimbat și nemișcat. El 
mișcă, dar nu e mișcat, și aduce la existenţă, dar nu e adus la existență și nu 
devine. Deci, dacă e neschimbat și nemișcat, numaidecât e și necompus și, de 
aceea, atotsimplu și absolut Unul mai presus de lume. lar mintea care se 
întinde spre El iese din toate în tot chipul din pricina privirii spre Cel mai 
presus de bunătate și a dorinței după Cel mai presus de toate, mai bine zis, 
după Cel din Care sunt toate și spre Care tind toate în chip firesc$7. lar aceasta 
întâmplându-se cum se cuvine, mintea iese afară și din patimi. Căci mintea 
care s-a înălțat mai presus și decât cele mai presus de bunătate68 greu mai 
poate rămâne în rușinea patimilor. De aceea zice Legea: „numai Lui să-l slujiți” 
(Deuteronomul 6, 13), adică Celui ce e Unul. Deci trebuie să tindem spre Unul 
din vârf dacă vrem să împlinim și legea lui Dumnezeu, și să ne aflăm și 
deasupra patimilor 

e „Domnul singur, zice, îi conducea pe ei și nu era cu ei dumnezeu 
străin” (Deuteronomul 32, 12). Vezi puterea Celui Unul și singur? Nu era cu ei 
dumnezeu străin, pentru că Domnul singur îi conducea pe ei. Dar Domnul nu 
călăuzește pe cei ce se întorc de la El. Când cineva îi urmează cuiva, înseamnă 
că s-a întors spre acela. Nevoind deci să avem cu noi alt dumnezeu, pe dracul 
sau vreo patimă, trebuie să urmăm Celui ce e Unul și singur, printr-o 
întoarcere cu mintea spre El, ca să se spună și despre noi cu dreptate și să se 
creadă că „Domnul singur îi călăuzește pe ei și nu este cu ei dumnezeu străin”. 

e Trei lucruri lăuntrice trebuie să aibă sufletul în vedere pe treapta 
făptuirii: puterea rațiunii, mânia și pofta; și trei din afară: dorința de slavă, de 
plăcere și de mai mult. Aceste două treimi le tămăduiește sufletul privind la 
petrecerea lui lisus Hristos în trup, prin cele patru virtuţi generale, adică prin 


acestea ca Occidentul creștin, reținând exclusiv speculaţia sau catafaticul, sau cum face 
de exemplu un Vladimir Lossky, reținând exclusiv mistica sau apofaticul (Essai sur la 
Théologie Mystique...). În Occident, numai la Nicolae Cusanus observăm această 
îmbinare datorită influenţei Răsăritului asupra lui. 

5 La Dumnezeu nu e o stabilitate ca rezultat al mișcării, pentru că în acest caz, 
începând iarăși mișcarea în El, L-ar duce la descompunere. La El e o stabilitate 
neprodusă de mișcare, ca să nu fie prin mișcare supus și unei desfaceri. La El 
stabilitatea e eternă. Dar e o stabilitate stăpână pe mișcare. Autorul a dovedit în acest 
fel interesantă formula lui Aristotel despre Dumnezeu ca mișcătorul nemișcat. 

67 Unul, în această învățătură, nu e obiectul unei simple doctrine logice, 
speculative, ci din El iradiază puterea atractivă asupra minţii, care, privindu-L în baza 
acestei atracţii și dezlipindu-se de cele multe și mărginite, se face și ea una, sau se 
întărește și ea în unitate. 

68 „Cele mai presus de bunătate” sunt însușirile lui Dumnezeu. Mintea se ridică mai 
presus și de ele, când privește la Subiectul din care iradiază ele. 


înţelepciune, dreptate, cumpătare și bărbăţie, și cu harul Domnului lisus69. 

Prin aceasta dă minţii putinţa să se înalțe neîntunecată, să privească cele 
dumnezeiești și să contemple pe Dumnezeu. Căci când a fost dus Domnul lisus 
în pustie de către Duhul, având să biruiască pe diavol, a tămăduit partea 
poftitoare a sufletului prin post; partea rațională, prin priveghere și rugăciune 
liniștită; și mânia, prin împotrivire în cuvânt; iar iubirea de plăcere, de slavă și 
de argint, întrucât flămânzind n-a cerut, cum îl îndemna diavolul, ca pietrele 
să se facă pâini, nici nu S-a aruncat pe Sine jos de pe aripa templului, ca să fie 
preamărit de mulțime că n-a păţit nimic din cădere, și nici nu S-a lăsat 
înduplecat să i Se închine aceluia, după ce îi făgăduise că va primi bogăţia 
tuturor împărăţiilor. Ci, prin împotrivire mânioasă, dar înțeleaptă și dreaptă, 
cumpătată și bărbătească, a respins pe Satana, învăţându-ne și pe noi cum să-l 
înfrângem în orice atac al lui70. 

Același lucru îl poate vedea și-l poate cunoaște cineva și în crucea 
Mântuitorului. Vedem pe Mântuitorul, când Se apropie vremea, că Se roagă, 
depărtându-Se de învățăceii Săi (Matei 26, 36). Aceasta aduce vindecarea părții 
raționale. Veghează, priveghează și rabdă cele de pe cruce. Aceasta este leac 
pentru partea poftitoare. Nu răspunde împotrivă, nu se ceartă, nu strigă, măcar 
că este ocărât, ci Se roagă pentru cei ce ÎI chinuiesc. Căci ţine de buna folosire 
a mâniei ca să doboare pe diavol prin împotrivire în cuvânt. Dar oamenilor 
care Îl chinuiesc, fiindcă și ei sunt chinuiţi de Satana, le răspunde cu tăcerea, 
cu îndelunga-răbdare și cu rugăciunea pentru ei. E scuipat, primește palme, 
rabdă batjocuri. Aceasta este spre vindecarea iubirii de slavă. E adăpat cu oţet, 
e hrănit cu fiere, e răstignit, e străpuns cu sulița. Aceasta e doctorie pentru 
iubirea de plăcere. E atârnat gol pe cruce, doarme afară, e lipsit de sălaș, e 
nesocotit de toţi, ca un sărac și ca un cerșetor. Aceasta e omorârea iubirii de 
argint. 

Mântuitorul a arătat, așadar, de două ori doctoria patimilor, dinlăuntru și 
din afară: când a început să Se arate lumii cu trupul și când avea să plece din 
lume. De aceea, cel ce privește la EI, la învățătura și la crucea Lui, făcându-se, 
după cât îi este cu putință, următor Lui, cu înțelepciune, dreptate, cumpătare 
și bărbăţie, va opri ca și El lucrarea patimilor acestora îndreptată spre rău, iar 


69 Spre deosebire de morala filosofică, sau naturală, în care se socotește că cele 
patru virtuţi cardinale pot fi câștigate de om exclusiv prin puterile lui, aici ele sunt 
puse în legătură cu Hristos. Numai privind la Hristos și primind ajutorul harului ele 
pot fi dobândite deplin. 

7 Mânia nu trebuie desfiinţată cu totul, ci folosită cum se cuvine prin cele patru 
virtuţi cardinale, cum a făcut Domnul lisus Hristos. Cu mânia astfel folosită putem 
birui diferitele patimi. În felul acesta facem și din mânie o putere pozitivă, așa cum a 
voit-o Dumnezeu când ne-a înzestrat cu ea, și desființăm și ispita patimilor, sau înseși 
patimile din noi. 


prin aceasta și a tuturor celorlalte. Se va folosi de acele virtuți cum trebuie, și 
după ele de toate, și va fi bărbat cu adevărat făptuitor și cât se poate de 
pregătit spre a căuta și a privi la Dumnezeu și a se ocupa cu EI, întru ațintirea 
înţelegerii. 

e Precum oamenii ce se nevoiesc cu liniștirea, ieșind uneori din chilie, 
cunosc prin însăși fapta lor deosebirea dintre a ședea și a ieși, tot așa și cei ce, 
aflându-se aproape de slava lui Dumnezeu prin contemplare, pătimesc tăcerea, 
dar uneori încep iarăși a grăi, se știu pe ei înșiși în ce stare sunt atunci când 
cade peste ei tăcerea prin fire, și nu prin voință, și cum sunt atunci când 
înclină spre grăire. Când le vine tăcerea, ar dori să nu le fi fost dat să deschidă 
niciodată gura, rămânând în starea aceea. Căci sunt ca niște alți îngeri pe 
pământ, uniți cu adevărul în mod unitar, fără chip, fără vedere trupească, fără 
formă și, simplu, prin priviri de-ale minţii care nu trec de la un lucru la altul, 
având în ei numai copleșirea și uimirea, fără a înţelege ceva, mai bine zis 
privind fără vedere trupească iluminările fără de început și dumnezeiești. lar 
coborându-se mintea de acolo, ca una ce e schimbăcioasă, încep să grăiască și 
să treacă cu înțelegerea de la una la alta, prin multe și felurite treceri. Și ca să 
le revină iarăși starea tăcerii, care e cu mult mai înaltă decât cea a grăirii, 
îmbrățișează liniștea și-și păzesc simţurile de cele supuse lor și se folosesc de 
toată destoinicia ca să se ferească nu numai de grăire, ci și de înțelegerea 
însăși, spre a putea zice și ei cu David: „Amuţit-am și m-am smerit și am tăcut 
despre cele bune” (Psalm 38, 3). Deci, a grăi chiar cele bune e un lucru mai jos 
decât tăcerea”. 

e Dumnezeu se numește Unul nu numai pentru că este simplu, aflat mai 
presus de toată compoziţia, ci și pentru că El singur există propriu-zis între 
toate cele ce se zic că există, dar își au existenţa de la El. Căci ceea ce nu există 
în sens propriu și simplu nu este nici Unul în sens propriu și simplu”. De 
asemenea, se numește Unul pentru că este la fel pretutindeni, în chip 
necuprins, și pentru că singur El e neasemenea cu toate și în afară de toate; 
apoi, pentru că e veșnic, fără început și fără încetare, și pentru că trimite 


7 În textul grec: Tric peté A6yov owns = tăcerea cu cuvântul. Tăcerea nu e muţenia 
întunericului total, al lipsei de conștiință și de orice cunoștință. E o tăcere care 
vorbește, care spune mai mult decât cuvintele, dar care se manifestă și prin cuvinte. E 
o tăcere care cuprinde pe Cel necuprins în cuvinte, adică cuprinde mai mult decât 
toate cuvintele. Cel ce vede acest necuprins tace pentru că nu-l poate exprima, dar 
tăcerea aceasta iradiază din el, pentru că iradiază trăirea acestui necuprins. Tăcerea 
aceasta iradiază și prin cuvinte. 

72 Se face legătura între faptul că Dumnezeu este Unul în mod simplu și faptul că El 
e singurul care există în sens propriu. În afară de aceea, Dumnezeu este singurul care 
există în mod simplu, pentru că, vorbind de El, nu e nevoie de a mai pomeni de nimic 
pentru a determina existenţa Lui, cum e cazul cu toate celelalte. 


tuturor la fel, în chip preacurat, raza dumnezeiască a proniei Sale, chiar dacă 
nu toate o primesc la fel. În sfârșit, fiindcă Se face cunoscut tuturor, fără să fie 
supus relației, cerând o minte nesupusă varietății, fără chip, fără formă, fără 
culoare, ieșită din atingerea cu toate cele ce sunt și, simplu, dezlegată de toate, 
ridicată în nesfârșitul nemărginirii, mai presus de vreme, de loc, de fire și de 
cele ale firii, spre a Se face văzut ei întrucâtva, în chip unitar, mai presus de 
unirea cea înțelegătoareB. 

e Cele nevăzute celor din lume, care nu pot să primească pe Duhul Sfânt 
(loan 14, 17), cum a zis Domnul, se descoperă celor ce le-a fost drag să se 
retragă și să șadă departe de lume și de cele din ea. Acelora le-a strălucit, prin 
harul dumnezeiesc, lumina înțelegerii și „răsăritul din înălțime” al Soarelui 
duhovnicesc (Luca 1, 78) a deschis ochii inimii lor și li s-a făcut sprijin de la 
Dumnezeu, ca „să pună suișuri în inimile lor” (Psalm 83, 6) și să se lumineze de 
razele prin care văd pe Dumnezeu. Drept urmare, li se arată foarte lămurit alte 
multe taine dumnezeiești și duhovnicești, vrednice de vederea duhovnicească. 
Pe lângă acestea, celor ce viețuiesc în chip cuvios li se descoperă și starea lor 
viitoare, veșnică și fără prihană, care va fi nu numai mai presus de simțuri, ci și 
mai presus de minte. Căci atunci se vor schimba în întregime, ajunși fiind la o 
stare mai presus de minte și la viața și desfătarea cea mai presus de înţelegere. 
Ei se vor desfăta și bucura, ca niște dumnezei prin lucrare, înaintea lui 
Dumnezeu prin fire, de bunătăţile mai presus de fire, izvorâte din Dumnezeu 
cel preaînalt și singurul prin fire. Căci vor sta în cerc în jurul Lui și vor prăznui 
în chip atotsfânt și prea curat sărbătoarea dumnezeiască mai presus de minte, 
alcătuind, împreună cu toate cetele bine orânduite ale îngerilor, adunarea 
sărbătorească și mai mult decât fericită, plină de acea prea vestită desfătare și 
preabună veselie. Mare și necuprins este râul curgător al veseliei curate a 
darurilor mai presus de frumusețe! Căci dacă frumuseţea cea văzută, ce se face 
cunoscută minții prin simțuri, care-i hotărnicită și supusă măcinării și care nu 
e nici simplă, nici necreată, obișnuiește să pricinuiască sufletului o desfătare 
nu lipsită de farmec, nu le va fi greu, celor ce au minte și țin seama de 
deosebirea de planuri, să cunoască și să înțeleagă ce-ar simţi dacă s-ar afla în 
fața frumuseţilor gândite cu mintea, dar totodată mai presus de minte, 
nehotărnicite și netrecătoare, care izvorăsc din Dumnezeu, din Care sunt toate 
cele bune și frumoase, și care nu sunt nici create, nici începute. lar aceasta, 
spre bucuria și veselia lor, prin împărtășirea de viața dumnezeiască și de starea 
veacului aceluia. 

e Când faţa minţii, aplecându-se înlăuntrul inimii, vede lumina Duhului 


3 Pentru că Dumnezeu există în mod simplu, neavând nevoie pentru a exista de 
relația cu altele, mintea trebuie să ajungă și ea într-o astfel de stare ca să înțeleagă 
existenţa Lui. 


izvorând din ea într-o pururi țâșnire, atunci e vreme de a tăcea74. 

e Când întreaga față înţelegătoare (a minţii) vede pe Dumnezeu, mai 
bine zis când întreaga minte ajunge înlăuntrul lui Dumnezeu, sau, ca să zic 
așa, când Dumnezeu vine în mintea întreagă, atunci e vremea potrivită de a 
tăcea75. 

e Precum ești Tu, Doamne, necuprins după ființă de nimeni și de nicio 
fire rațională și înțelegătoare, sau de nicio cunoștință creată, nici măcar de cea 
heruvimică, ci ești în afară și mai presus, de nesfârșite ori în chip nesfârșit, de 
orice cunoștință, tot așa sunt, Stăpâne, și cele din jurul Tău, nesfârșite și 
nehotărnicite. De aceea, printr-o nemăsurată purtare de grijă, ai poruncit lui 
Moise, legiuitorul Vechiului Testament, să Te vestească ca pe Cel ce ești și ca 
pe Cel ce Te-ai numit astfel. Și iarăși, Tu, Cel atotadevărat și singurul Adevăr 
Suprem, ai zis despre unii de-ai Tăi că Te-ai arătat lor, dar numele Tău nu l-ai 
descoperit. Căci este un nume neasemănat și mai presus de orice nume 
(Filipeni 2, 9), din cele ce sunt nu numai pe pământ, ci și în ceruri. Căci cei 
plini de lumina Ta Te înfățișează ca ființă, dar fără ceea ce e cuprins în ea. Te 
arată astfel mai presus de fiinţă și ca un suport (subiect) ce nu poate fi înţeles. 
Și Te faci cunoscut, în chip vădit, mai presus de înțelegere și nesfârșit 
necunoscut tuturor celor ce au putere să cunoască, și mai presus de ei. 

Te faci văzut câteodată cu desăvârșire mai presus de timp, fără de 
început, ca fiind însăși viața fără margini, și scăpând oricărei înțelegeri 
spaţiale, pretutindeni de față deodată, mai presus de toate, ca Cel ce singur le- 
ai făcut toate împreună. Dar ești cuprinderea firilor înțelegătoare și locul lor 
nestrăbătut76. Și întreci iuțimea minţii și gândul ei, ca Cel ce ești mai presus de 


74 Lumina iubirii dumnezeiești se comunică minţii ca unui organ spiritual 
cunoscător prin inimă, care e organul spiritual al simţirii. Inima iubeşte, inima 
primește iubirea lui Dumnezeu; dar o inimă având în ea înţelegerea minţii. O inimă 
întunecată, oarbă, e purtată de vehemența unor simţiri dezordonate. Dragostea lui 
Dumnezeu e însă lumină. Faţa minţii aplecată spre inimă e privirea minții. Prin aceasta 
inima vede dragostea lui Dumnezeu ca lumină plină de sens. 

75 Atunci se întâlnesc, sau se sălășluiesc una în alta cele două feţe sau priviri, sau 
intenţii iubitoare. Atunci mintea simte cu o supremă intensitate privirea sau intenția 
iubitoare a lui Dumnezeu, sau simte toată pulsaţia de iubire nesfârșită a lui 
Dumnezeu, am zice a inimii Lui. Atunci e vremea de a tăcea, pentru a nu destrăma 
acest farmec negrăit. 

76 „Dumnezeu e cuprinderea (nepioxń) firilor raţionale și locul lor nestrăbătut” sau 
neumblat. Fiinţele spirituale nu sunt într-un loc, și cu atât mai puţin Dumnezeu. Și 
totuși, Dumnezeu este „grădina” care le primește și „locul” neumblat în care își au ele 
statornicia, cu toate că această „grădină” și acest „loc” sunt nemărginite. Altfel, cine le- 
ar ține la un loc? S-ar risipi şi desființa. Dumnezeu e infinit, și totuși constituie pentru 
ele un „loc” și un „ținut” care le ţine într-o legătură și le dă o „casă”. Infinitatea lui 
Dumnezeu nu e un haos, ci un adânc bine întocmit și statornic și izvorâtor a toată 


toate și mâna atotţiitoare a tuturor, într-un chip neînțeles. Nu ești supus 
hotarelor firii, fiind fără hotar. Căci ești, în chip mai presus de fire, necuprins 
nu numai după fire, ci și în cele naturale aflate în jurul Tău, ca Unul ce ești 
înțelepciune mai presus de înțelepciune, putere mai presus de putere, dragoste 
și bunătate mai presus de tot înțelesul dragostei și al bunătățţii. 

Ce Te-ar putea numi pe Tine cineva? Lumină neapropiată? Dar ești mai 
presus de lumină. Judecător ce cunoaște toate mai înainte de a se face? Dar 
unde are un judecător acestea? Deci ești cu mult mai presus de orice judecător. 
Să Te numim Făcător? Dar ce fel de făcător ești Tu, Care creezi printr-o 
singură înclinare a voinței multele și feluritele existențe materiale? Dar ce să 
spunem de cele nemateriale? O, ce adânc care întrece toate! Printr-o singură 
înclinare a Duhului sunt produse toate cele duhovnicești, care sunt de o 
singură fire, dar foarte multe după deosebirile de dispoziţii, sau, dacă vrei, și 
de persoane. lar aceasta e tot ce e mai minunat și ceea ce scapă prin covârșirea 
ei oricărei înțelegeri a oricui care cugetă. Oare acestea sunt proprii făcătorului? 
Nicidecum. Deci sunt mai presus de făcător. Să Te numim Ziditor și Meșter? 
Dar care ziditor zidește fără o temelie, fără niciun fundament, măcar cel mai 
mic lucru, ca Tine, Stăpâne, pământul atât de întins, cu atâția munți și pietre și 
altfel de materii, întemeindu-l pe nimic (Iov 26, 7), şi încă atât de sigur? Sau 
care meșter aduce la existență din cele ce nu sunt nicidecum, și încă într-o 
clipă, și numai cu cuvântul, și atât de multe și de mari lucruri, cum le-ai adus 
Tu la ființă? Deci spunând cineva că lucrurile Tale sunt ale unul ziditor sau 
meșter, va spune ceea ce se cuvine? Nicidecum. Căci ești nesfârșit mai presus 
de un ziditor și de un meșter, Dumnezeule! 

Cine a văzut, apoi, a auzit sau a înfăptuit vreo astfel de iubire ca aceea 
atotluminată, pe care, în bunătatea Ta, ne-ai arătat-o nouă luând firea noastră, 
cu toate cumplitele patimi îndurate pentru noi, mai presus de toate nădejdile? 
Cei ce contemplă acest fapt, atât cât se poate contempla prin har, intră în 
noianul larg deschis al dragostei și al minunatei purtări de grijă și ajung cu 
totul în afară de ei înșiși (în extaz), cuprinși la rândul lor de o dragoste 
covârșitoare față de Tine. Și nu știu cum să numească în adevăr și în chip 
propriu cele ale acestei iconomii. Căci cele ce ţin de întruparea Ta covârșesc cu 
prisosință și mintea, și cuvântul, și tot auzul și înțelegerea, Dumnezeule 
Preabune. Eşti și Te numești Părinte al tuturor. Dar întreci în părințime, în 
chip negrăit, orice minte, după cauză, stăpânire și purtare de grijă, sfătuire, 
îndelungă-răbdare, îngăduință. Te numești Împărat. Dar nu ești aceasta mai 
mult pentru vremea de acum și mai puţin pentru cea viitoare sau cea trecută. 
Și cum? În chip minunat, cu totul liber și simplu. Căci Împărăţia Ta este 
Împărăţia tuturor veacurilor la un loc, a timpului de față, a trecutului și a 
viitorului, iar stăpânirea Ta este din neam și în neam (Psalm 144, 13). Astfel, în 


buna întocmire, sau a tuturor structurilor. 


toate și în tot chipul ești așezat mai presus de toate în măsură nesfârșită, fiind 
în mod simplu și liber dincolo de orice închipuire, întrecând, ca să spun pe 
scurt, în chip nesfârșit, toate, atât Tu, necuprinse Doamne, cât și cele din jurul 
Tău. Pe acestea închipuindu-și-le mintea, le are drept călăuză sufletească spre 
vederea (contemplarea) dorită a Ta. Şi, primind în întregime insuflarea 
Duhului, pătrunde ca într-un întuneric tainic, neputându-Te vedea desăvârșit 
din pricina nesfârșirii și neapropierii slavei Tale. Și din această pricină îi 
odihnești cu o odihnă mai presus de lume, în chip negrăit, pe cei ce Te 
contemplă și Te iubesc pe Tine, minunându-se - dar nepetrecând nici cu totul 
în afară de vederea Ta -—, din care pricină îi odihnești iarăși pe ei77, Negrăitule, 
Neînţelesule, Nemărginitule, Necuprinsule și, scurt vorbind, Atotnesfârșitule, 
după fiinţă și după lucrare. Amin. 

e Când mintea vorbește cu Dumnezeu și se roagă, ca un fiu cu un tată 
prea iubitor, și, văzând lumina lui lisus, se veselește, copleșită și uimită de 
dragostea dumnezeiască și mai presus de fire, simțind limpede lucrarea 
Sfântului Duh în inima sa; când voiește să zboare în chip tainic și mai presus 
de lume, mai sus decât descoperirile și desăvârșirile dumnezeiești, atunci se 
oprește cu adevărat de la toate lucrurile sale, ridicându-se mai presus de 
înțelegere, după ce a înţeles, și se îndulcește în chip minunat, odihnindu-se cu 
adevărat în pacea Duhului de viață făcător al lui Hristos78. 

e Deci cel ce-și stabilește ca scop să urce bine și frumos la Dumnezeu 
spre a se uni cu El și a se îndumnezei prin El în chip desăvârșit, sau, cu alte 
cuvinte, spre a se mântui, odată ce fără a se îndumnezei mintea omul nu se 
poate mântui, cum spun cuvântătorii de Dumnezeu, pe lângă împlinirea 
poruncilor Domnului, cât e cu putinţă, se îndeletnicește și cu contemplarea 
cuvenită a făpturilor și a tuturor celor văzute, ca să nu-i fie făptuirea oarbă, 
adică despărțită de contemplare, nici contemplarea fără suflet, adică fără 
făptuire79. De aceea, el începe, cu înțelepciunea raţiunii și a minţii și cu sfânta 


77 Dumnezeu îi odihnește pe cei ajunși în El și pentru că nu-L văd desăvârșit, pentru 
că nu caută să iasă din El pentru altă aventură, plictisiți după ce au isprăvit să-L 
cunoască; dar și pentru că nu sunt cu totul în afară de vederea Lui, fapt care i-ar 
îndemna la alte și alte eforturi ca să ajungă la vederea Lui. 

75 Se descrie ceea ce se petrece în mintea isihaștilor când, prin rugăciunea către 
lisus, văd în inima lor lumina Lui. Isihaștii n-au descris mai amănunţit această 
experienţă a lor. Nici chiar Sf. Grigorie Palama, apărătorul lor, n-a făcut-o. Autorul 
nostru afirmă și aici că atunci ei intră într-o liniște, într-o odihnă, într-o pace mai 
presus de orice înțelegere. Dar el accentuează și aici că această odihnă, sau pace, sau 
linişte, nu o dă decât depășirea contemplării însușirilor sau energiilor lui Dumnezeu 
prin care se arată El; nu o dă decât depășirea acestora prin întâlnirea cu Dumnezeu ca 
Subiectul acelor însușiri și energii. Mereu subliniază că persoana umană nu-și poate 
găsi odihna decât în întâlnirea cu Dumnezeu cel personal. 

79 Expresia e o paralelă la expresia Sf. Iacov: „Credinţa fără fapte este moartă” (Iacov 


știință a Scripturii, adică cu o plecare bună, să privească cu bun scop și cu 
rațiune la lumea celor supuse simţurilor, ca la un semn arătat al Ziditorului, 
nesfârșit în putere și în înțelepciune. Așa se întâlnește, pe cât poate, cu cele 
nesfârșite în putere și cu toată felurimea lor®? și-și desfată și hrănește mintea 
în chip ascuns din cele ascunse. Și cu înaintarea vremii, ducând o viață de 
liniște și fără tulburare și cugetând numai la cele dumnezeiești, prin mijlocirea 
Scripturii și a lucrurilor văzute, își face drept îndeletnicire să privească, pe cât e 
cu putință, zidirea duhovnicește în conglăsuire cu Scriptura, şi chipurile 
(simbolurile), în conglăsuire cu adevărul, printr-o vedere mai unitară. 

Întâmplându-se aceasta, mintea, cu ajutorul Duhului celui închinat și a 
lucrării Lui, e ridicată la vederea și știința sfântului adevăr, cum zice marele 
Dionisie, adică la a doua sfântă treaptă a contemplaţiei, ca să vorbim în 
general, la vederile și înțelesurile dumnezeiești, adică la cele fără acoperăminte 
și fără chipuriă!. 

e învățătorul cel mai înalt al liniștii, Sfântul Isaac Sirul. 

e Zice deci Sfântul Maxim: „Lumini îndumnezeitoare numim învățăturile 
sfinților, ca unele ce sădesc lumina cunoștinței și îndumnezeiesc pe cei ce le 
ascultă”. 

e ..marele Grigorie Teologul zice limpede despre om că e „animal cârmuit 
aici de iconomia dumnezeiască spre a fi mutat în altă parte, iar sfârșitul tainei 
este îndumnezeirea lui prin consimţirea cu Dumnezeu”. 

e „după toate aceste multe și fericite vederi, văzătorul ajuns luminat e 
introdus, o, ce har!, în chip minunat și în sânurile înseși ale lui Dumnezeu, 
unde-și găsește adevărata încetare de la toate, și odihna negrăită, și desfătarea 
duhovnicească și mai presus de fire (ca să nu zic beţie) de bunătățile lui 
Dumnezeu, și extazul dumnezeiesc (ieșirea dumnezeiască din sine) în sânurile 
acelea mai mult decât binecuvântate, în a căror mare adâncime se ascund 
nenumărate taine dumnezeiești, de care se apropie îndestulător prin simţirea 
supraființei lui Dumnezeu. Aceste sânuri le-a primit și Avraam ca moștenire 


2, 20). Contemplarea e slujba ochiului sufletesc al omului. Dar un om care vede fără 
dragoste e un om rece, lipsit de suflet. De aceea, el nu poate vedea realitatea deplină. 
lar dragostea e rodul făptuirii. Deci fără făptuire nu se poate ajunge la vederea 
adevărată a lui Dumnezeu și a semenilor. Prin urmare, nevoința nu constă într-o 
dispreţuire a lumii, ci într-o înţelegere a ei în Dumnezeu. 

8 Prin lucrurile lumii se întâlnește cu infinitele energii creatoare și proniatoare ale 
lui Dumnezeu. 

& Prima treaptă a contemplaţiei sau a vederii sufletești în Duh constă în vederea 
celor dumnezeiești în chipurile lucrurilor. A doua constă în privirea celor dumnezeiești 
în ele înseși, fără acoperămintele și chipurile lucrurilor, întrucât acestea au fost 
copleșite de lucrarea mai puternică a Duhului Sfânt în minte. 

8&2 Termenul „supraființa” (wmepovoi6rnc) lui Dumnezeu e folosit de Dionisie 


de Sus, căci și Dumnezeu Însuși S-a făcut parte a lui Avraam, după cuvântul: 
„Eu sunt Dumnezeul lui Avraam” (Facerea 26, 24). Deci Dumnezeu, fiind în 
chip deosebit Dumnezeul lui Avraam, și sânurile lui Dumnezeu sunt sânuri ale 
lui Avraam (Luca 16, 22). Astfel, cine vrea să spună că viața văzătoare în Duh 
ridică pe cineva în sânurile lui Dumnezeu, sau în sânurile lui Avraam, spune că 
îl introduce în simplitatea deplină și într-o bucurie mai mult decât iubitoare, 
precum și că îl îndumnezeiește, îl face fericit și-l așază întru mulțumire și 
desfătare negrăită. Dar aceasta, numai dacă mintea lui s-a împărtășit de 
înțelepciune și se străduiește cât mai mult să privească în Sus, în Hristos lisus, 
Domnul nostru. 

e Mintea este simplă prin fire, pentru că și Acela al Cărui chip este, adică 
Dumnezeu, este simplu83. Iar fiind așa, îi place să și lucreze în mod simplu84. 
Căci oricui îi place ceea ce i se potrivește prin fire. Dar mintea se face și 
felurită, însă nu din pricina sa, ci din pricina simţurilor și a celor supuse 
simțurilor, prin care îi vin înțelegerile celor cunoscute cu mintea. Când însă își 
așază rațiunea între ea însăși și simțuri și lucrurile supuse simțurilor, și aceasta 
cumpănește și judecă cu pricepere, fără să facă simțurile mai tocite decât 
trebuie și fără să acopere sau să disprețuiască frumuseţile celor supuse 
simţurilor cu ușurință, sau să le laude în chip josnic, și, deci, fără să pună 
autoritatea minţii sub ascultarea acestora cu nepăsare, și dând cu înţelepciune 
fiecăruia ce i se cuvine, atunci mintea se face îndată unitară și simplă, 
restabilindu-se în firea ei55. Depărtându-se de cele împărțite, ea începe iarăși să 


Areopagitul pentru că „ființa”, zice el, e un nume ce se dă lui Dumnezeu prin 
asemănarea cu ființa celor create și deci ne ţine legaţi de gândirea la aceasta. Această 
supraființă e dincolo de orice ieșire a lui Dumnezeu la noi; e cu totul neînțeleasă. 
Totuși, cel ce ajunge la privirea în adâncul de taine ale lui Dumnezeu „simte” acea 
suprafiinţă; o simte ascunsă sub acel adânc de taine. 

8 Mintea e simplă prin fire. Numai alipirea ei de suprafața lucrurilor mărginite, sau 
de suprafaţa mărginită a lucrurilor, alipire contrară năzuinței ei, o face felurită, adică o 
face să fie parcelată între chipurile care o ocupă, sau să treacă de la un chip mărginit la 
altul. De altfel, însăși trebuinţa simțită de minte de a face asocieri între lucruri, de a le 
explica pe unele prin altele, arată tendința ei spre unitate, spre simplitate, spre 
dezmărginire. Mintea este simplă prin fire, deci nehotărnicită, și capabilă să cuprindă 
toate, pentru că este chipul lui Dumnezeu, Care e simplu prin excelenţă, ca 
nehotărnicit și atotcuprinzător prin Sine. Despre simplitatea minţii și despre 
scufundarea ei în adâncul luminii dumnezeiești, sau al întunericului supraluminos al 
lui Dumnezeu, a vorbit mai înainte cu preferință Sf. Simeon Noul Teolog (în Capete 
teologice și practice, II, 14, 16, 17, 18, în: Filoc. rom., VI). 

8 Minţii îi place să lucreze în mod simplu, adică să cuprindă totul în chip 
nehotărnicit, să intre în relaţie cu Cel simplu, în Care se cuprind toate în mod 
nediferenţiat. 

85 Se precizează aici că mintea e restabilită în simplitatea ei nehotărnicită nu prin 


iubească pe Cel Unul și simplu și să lucreze unitar și simplu. Şi iubindu-L pe 
Acela, ÎI caută și, căutându-L, își poartă zborul mai presus de tot ce e compus, 
până ce află pe Cel cu adevărat și propriu Unul și simplu, Care este Dumnezeu. 
lar ajunsă aici, acum stă acoperită numai de aripile Lui, acum plutește în 
văzduh, desfătându-se cum se cuvine să se desfete mintea păzită și purtată de 
Dumnezeu. 

e Ceaţa groasă, așezată de patimi pe puterea străvăzătoare a sufletului, îl 
face să vadă altele decât pe Cel ce este. Dar când, prin rugăciunea deasă, prin 
împlinirea poruncilor și prin înălțarea la vederea lui Dumnezeu, mintea 
înlătură cu ajutorul harului de la sine ceața groasă de care am pomenit, vede 
limpede că vede pe Dumnezeu6, neavând nevoie de niciun tălmaci pentru 
aceasta, cum n-are cineva nevoie de învățător ca să vadă cu simţurile, de nu are 
ceva așezat pe pupila ochiului, care o stingherește. Căci, precum lucrurile 
supuse simțurilor sunt legate cu simțurile când acestea sunt sănătoase, așa cele 
cugetate cu mintea sunt familiare înțelegerilor curățite de zgura patimilor, și, 
precum prin perceperea cu simţurile se naște cunoașterea lucrurilor supuse 
simțurilor, așa din privirea înțelegătoare se naște vederea celor cugetate cu 
mintea. lar după ea urmează contemplarea fără chip, nehotărnicită, 
neînchipuită și simplă a lui Dumnezeu, care, ţinând mintea în stăpânirea ei, o 
face slobodă de toate cele supuse simţurilor și cunoscute cu mintea 
(inteligibile),  închizând-o în adâncul nesfârșitului,  necuprinsului şi 
nehotărnicitului7, copleșită de uimire, cum nu se poate arăta prin cuvânt. 

e O, Stăpâne, Cel ce ești începutul și atotţiitorul tuturor celor văzute și 
gândite; Cel ce ai ca început lipsa de început, Necreatule; ca hotar, 
nehotărnicia, Nesfârșitule; ca fire, ceea ce e mai presus de fire, Necuprinsule; 
ca ființă, ceea ce e mai presus de ființă, Nefăcutule; ca chip, lipsa de chip, 
Nevăzutule; și proprie, veșnicia, Nestricăciosule; ca înfățișare, lipsa de 
înfățișare, Cel ce ești fără urmă; ca loc, ceea ce nu se poate înconjura, 


dispreţuirea lucrurilor sensibile, ci prin descoperirea frumuseţii unitare din toate, prin 
depășirea a ceea ce le desparte. 

86 „Vede că vede pe Dumnezeu”: e conștientă că vede pe Dumnezeu. Vederea pur și 
simplu o au și animalele, dar omul e conștient că vede. Însă Dumnezeu nu poate fi 
văzut decât în mod conștient. El trezește și întărește conștiința omului că se află în faţa 
Lui. Așa cum Dumnezeu, nefăcând pe om ca obiect, îl face prin libertatea Sa liber, așa 
îl face prin conștiința Sa conștient. 

87 Închiderea” minţii în adâncul infinitului e un termen impropriu, folosit de 
nevoie în lipsa altuia mai bun. În infinitate și nehotărnicie mintea se află la larg. Dar ea 
e totuși închisă în adâncul acestora, încât nu mai poate ieși, nu mai simte plăcerea să 
iasă în îngustime. E închis cineva în libertatea de afară, întrucât nu mai poate „ieși” din 
ea în temnița îngustă. 

88 Cel ce n-are nicio înfățișare nu lasă nicio urmă, cu ajutorul căreia s-ar putea 
spune unde a fost sau unde este. 


Neînconjuratule; ca cuprindere, ceea ce e necuprins, Necuprinsule, 
Necercetatule; ca cunoaştere și vedere, necunoscutul și  nevăzutul, 
Neapropiatule și Neînţelesule; ca cuvânt, ceea ce nu se poate povesti, 
Nepovestitule39; ca tălmăcire, ceea ce nu se poate tălmăci, Negrăitule; ca 
înțelegere, neînțelegerea, Neînţelesule; și, peste tot, ca afirmare, negarea cea 
mai presus de toate, Cel ce ești mai presus de Dumnezeu”. Întreg eşti minune, 
liniște, curaj, dragoste, dulceaţă, mulțumire și siguranţă în toate, lipsă de griji 
și bucurii, Tu, Care singură ești slavă, împărăție, înțelepciune și putere 
ipostaziată!9 
De aceea, pricinuiești răpirea din toate cele văzute și oprirea de la toate 
cele gândite în chip negrăit*?. De aceea, în Tine, Dumnezeule negrăit, este 
odihna minunată a celor ce privesc prin împărtășirea de Duhul Sfânt. 
„Dumnezeirea, minunându-ne, e prin aceasta și mai mult dorită, și, fiind 


x» 


dorită, curăță”, zice Grigorie Teologul%. „lar curățând pe cei ce o doresc, îi 
îndumnezeiește. lar cu cei ajunși astfel vorbește cum ar vorbi cu casnicii Săi”. 
Dar nu numai Dumnezeu face așa, ci și cei curăţiți astfel se întrețin cu cele 
dumnezeiești și cu Dumnezeu, în duh și adevăr, cum s-ar întreține cu cele 


5 Dumnezeu e Cuvânt ce nu se poate spune deplin în cuvinte, cum, păstrând 
proporţiile, și persoana omenească e cuvânt ce nu se poate exprima exact, fapt care ne 
silește să folosim cuvinte fără sfârșit pentru a o descrie, dar totdeauna insuficient. 
Dumnezeu e Cuvântul personal cuvântător, Care Se revelează pe Sine prin cuvinte, dar 
nu Se poate epuiza în manifestările și cuvintele Sale inteligibile, chiar dacă S-ar folosi 
de ele la infinit, așa cum e cazul, păstrând proporțiile, și cu persoana omenească. 

% „Mai presus de Dumnezeu (vnepOeoc)”. Termenul e luat iarăși de la Dionisie 
Areopagitul, pentru a arăta că Dumnezeu e mai presus de ceea ce socotim și numim 
noi Dumnezeu. De altfel, toate numele ce le dăm lui Dumnezeu trebuie, pe de altă 
parte, negate, întrucât Dumnezeu e mai presus de ceea ce exprimă ele în mod obișnuit, 
prin împrumutare de la creaturi; sau trebuie pus înaintea lor cuvântul „supra” sau „mai 
presus”. Căci lui Dumnezeu nu I se neagă bunătatea, infinitatea, ființa, pentru că ar fi 
lipsit de ele, ci pentru că le are într-un mod nu numai potenţat, ci transcendent 
modului în care le au făpturile. 

9 Toate însușirile lui Dumnezeu sunt ipostaziate, sau își au suportul într-un 
ipostas, într-un Subiect suprem, în Persoană. Nimic din cele gândite nu există în sine, 
ci în ipostas. Numai ipostasul e real prin sine. Însușirile și lucrările își au realitatea 
numai în ipostas. 

% În Persoana sau în comuniunea personală supremă e singura odihnă a gândirii, 
pentru că singură ea mulțumește gândirea și o face să găsească în ea infinitatea gândită 
de ea. Mintea nu e mulțumită în gândirea ei cu nimic ce nu e persoană, pentru că 
nimic nu este explicabil decât din persoană. Dar în persoană subiectul omenesc află nu 
numai odihna gândirii, în același timp mereu hrănită de ea, ci și odihna setei de iubire, 
mereu satisfăcută de ea. 

9% Pe cei ce îl doresc îi curăţă de alipirea la cele inferioare, pentru că îi atrage spre El 
şi-i ține alipiţi la El. 


familiare lor. De aceea, și Teologul continuă: „Căci Dumnezeu Se unește cu 
dumnezei și se face cunoscut lor”. Vezi minunea unirii? Căci zice: „Dumnezeu 
Se unește cu dumnezei”. De fapt, dacă unirea se înfăptuiește între cei ce simt la 
fel, e vădit că și simțămintele și bucuriile lor sunt aceleași. De aceea, mai zice și 
că „se face cunoscut lor”. Căci cei îndumnezeiți și ajunși dumnezei prin har 
trăiesc cu cele dumnezeiești și cu Dumnezeu ca și cu cele familiare, și le 
cunosc pe acelea așa cum contemplă Dumnezeu, într-un chip asemănător, pe 
cei ajunși în chipul dumnezeiesc și dumnezei, și vorbește și Se unește cu ei, 
potrivit celor spuse. De aceea, adaugă marele Grigorie, nu fără rost, ci spre 
știre: „Și atât e cunoscut Dumnezeu de cei curaţi și de acești dumnezei, cât îi 
cunoaște, în chip asemănător, Cel ce e prin fire Dumnezeu, pe dumnezeii prin 
lucrare”94..... lar Dumnezeu, făcându-Se cunoscut celor îndumnezeiţi din 
prisosinţă, în urma darului mai presus de fire și al îndumnezeirii lor și al unirii 
dumnezeiești, răpește în chip minunat, cu frumusețea Lui mai presus de 
frumuseţe, toată simţirea înțelegătoare și toată dorinţa lor, încât îi ţine 
fermecaţi în jurul Său, ca pe niște alți îngeri, care cântă într-o pornire 
nereținută, așa cum se cuvine: „Dumnezeu a stat în adunarea dumnezeilor și în 
mijloc va alege pe dumnezei” (Psalm 8, 1); și: „Dumnezeul dumnezeilor, 
Domnul a grăit și a chemat pământul (adică pe pământeni), de la răsăriturile 
soarelui până la apusuri” (Psalm 49, 1-2); și „Căpeteniile popoarelor s-au 
adunat la un loc cu Dumnezeul lui Avraam” (Psalm 46, 9); şi au stat împrejurul 
lui Dumnezeu cum stau „serafimii împrejurul Lui” (Isaia 6, 2), primind 
iluminările dumnezeiești ale tainelor mai presus de lume și ţinându-se 
nedesfăcuţi de Dumnezeu, Cel ce e mai presus de toate în chip nesfârșit. Dacă 
deci cei curaţi cu inima sunt fericiți, după spusa Domnului, fiindcă „vor vedea 
pe Dumnezeu” (Matei 5, 8), cum nu vor fi fericiți văzătorii, care se curăţă prin 
uimirea ce-i cuprinde din cunoașterea lui Dumnezeu, înălțându-se prin sporire 
la treapta lui Dumnezeu? Drept aceea, cei ce doresc fericirea trebuie să 
pătimească îndumnezeirea și să stea astfel nemișcaţi ca niște heruvimi în jurul 
lui Dumnezeu, să se ţină cu toată sârguința de contemplaţie, de știință și de 
făptuire, în Hristos lisus, Domnul nostru. 

e Aș vrea să Te văd cât mai bine și apoi să Te preamăresc, Făcătorule de 


9% Atât ÎI cunosc pe Dumnezeu cei ajunși dumnezei prin har, cât îi cunoaște 
Dumnezeu pe ei. Căci Dumnezeu atât Se sălășluiește cu puterea Lui în ei, cât îi 
cunoaște; deci atât îi împuternicește în cunoașterea Lui de către El, cât Se sălășluiește 
El în ei, prin faptul că îi cunoaște. Ei ÎI cunosc pe Dumnezeu ca oameni, dar în măsura 
în care participă la El. Nu depășesc în cunoașterea lor calitatea lor de participanţi la 
Dumnezeu, pentru că nici Dumnezeu nu-i cunoaște altfel decât în calitatea lor de 
participanţi la El. Dar cine poate înţelege totuși înălțimea gradului său de participant 
la Dumnezeu, deci mărimea cunoașterii lui de către Dumnezeu și a cunoașterii lui 
Dumnezeu de către el? 


viaţă, viaţa celor ce Te văd pe Tine, Doamne, Dumnezeul meu. Dar, voind, nu 
ştiu cum să grăiesc în chip vrednic de Tine; cu adevărat nu pricep și mă încurc. 
O, cât de propriu Te are mintea, Stăpâne, Făcătorule, Atotînţelepte. Numai 
văzându-Te pe Tine se bucură de pace și de odihna proprie ei. Căci Te dorește 
prin fire tocmai întrucât e minte, și caută să se izbăvească de împrăștierea în 
cele de afară și văzute, ca, liniștită din partea lor, să cugete la ea însăși și mai 
ales să înţeleagă și să pătrundă cu agerime naturală cele mai înalte și, prin 
desăvârșita ei lipsă de materie, să se lipească de cele mai tari. Prin rațiunea 
firească, ea tinde de la sine spre ceea ce e așezat mai presus de toate și e mai 
sus de tot ce e supus simţurilor. 

Deci e vădit că, ajutată cum se cuvine de înrâurirea Duhului Sfânt, 
arătată în credință, înălțându-se sau, mai bine zis, atrasă fiind, întrucât e 
minte, de către cele gândite (inteligibile) din jurul Tău, ca de niște rudenii, 
dorește mult să Te vadă, cu toată râvna sufletului. Căci ea pătimește aceste 
lucruri minunate și fericite potrivit cu firea ei. Fiindcă prin firea ei, ca una ce e 
înțelegătoare, e mai înaripată și mai iute ca toate făpturile, iar cele gândite 
(inteligibile) sunt în chip firesc dorite de ea; ea are nevoie să le cugete și să le 
înțeleagă, cum au nevoie viețuitoarele îmbrăcate în simțuri de cele supuse 
simţurilor, ca să le mănânce. Căci pentru minte a cugeta și a înțelege e același 
lucru ca pentru viețuitoarele îmbrăcate în simțuri a mânca cele supuse 
simţurilor. Căci, precum mintea trăiește propriu-zis, crește, se bucură și se 
desfată prin înțelegere, așa viețuitoarele îmbrăcate în simțuri au acestea prin 
mâncare. lar acestea le pătimește mintea prin aceea că lucrează, ceea ce 
înseamnă în chip covârșitor că înţelege; și aceasta se întâmplă mai ales atunci 
când, prin bunătatea Ta duhovnicească, a ajuns în chip negrăit în Tine, dorința 
ei unindu-se cu farmecul slavei Tale. Căci acela care are o dorință după ceva ce 
va gusta când se va împărtăși de ceea ce îl atrage, mai ales dacă aceea e așa 
cum ești Tu și dacă prin orânduirea Ta dorinţa lui se îndreaptă spre ceva așa de 
mare cum ești Tu? Căci Tu, Împărate atotînțelepte, Atotputernice, preabune 
Doamne, zidind mintea ca o ființă înțelegătoare, ai făcut-o de așa fel, ca să se 
veselească cu prisosință de cele ale Tale, potrivit cu firea ei, și să se 
împărtășească în chip negrăit și cu adâncă uimire de dragostea Ta 
dumnezeiască, și să Te iubească cu o plăcere nebunească și cu un entuziasm 
beat. 

Deci mintea, fiind zidită iubitoare la culme de frumuseţe și de bunătate 
și fiind prin fire iubitoare de acestea, are prin pronia dumnezeiască dorința de 
a înțelege pururi cele înalte și de a le pofti pe cele ce-i stau în faţă și de a se 
bucura de mai înainte de cele mai bune. lar odată cu aceasta, Tu i Te arăţi în 
chip preaînțelept ca atare și o răpești, făcând să fie atrasă de dragostea vederii 
Tale și să iasă din toate, cu întreaga simţire a sufletului, pentru a rămâne 
numai cu Tine. Căci nu Te arăţi numai felurit, Tu, Cel preadulce, nici numai 
simplu, nici numai cuprins, nici numai necuprins, nici numai înfricoșător, nici 


numai blând, ci acum așa, acum altfel ca, în felul acesta, mișcarea și 
schimbarea minţii, trecând de aici acolo, să nu aibă nicio pricină de a se abate 
spre vreun lucru din cele ce sunt în afară de Tine, pentru varietate, chipurile, 
sau pentru simplitate, pentru dorința după ceea ce e necuprins sau după ceea 
ce poate fi cuprins, pentru a găsi ceva înfricoșător sau ceva blând. În general, 
Tu fiind binele și frumosul cel Unul în chip cuprinzător și începătura mai 
presus de bine și de frumos, care dă gustarea tuturor bunătăţilor și 
frumuseţilor, mintea nu poate contempla, petrece și nu se poate desfăta în 
chip deplin felurit decât în Tine. Căci Tu ai în Tine Însuţi toate, în calitate de 
cauză, și Te afli mai presus de toate, ca Ziditorul lor de nesfârșite ori nesfârșit 
mai presus de frumuseţe. Astfel, fiind Unul după ființă, Dumnezeule, Te faci 
văzut felurit după lucrări, pentru mulțimea lor, și mare pentru mărimea lor. 

Deci, chiar dacă Te lași cuprins de unii, le apari iarăși atotluminat și 
covârșitor. Căci, fiind după fiinţă cu totul necuprins, nu ești cuprins deplin nici 
după lucrare și putere. Pentru că cine a aflat măsura puterii Tale? lar 
înțelepciunea Ta cine a cunoscut-o? Și oceanul bunătăţii Tale cine l-a cercat? 
Și, peste tot, cine a priceput până la capăt ceva din ale Tale? Măcar că, pe de 
altă parte, după toate acestea Te lași în alt chip cuprins. 

De fapt, mintea începând contemplarea de la cele înţelese (inteligibile) din 
lucrurile văzute, urcă pe urmă la cele ce sunt una și necuprinse în jurul Tău, 
Mântuitorule. Atrasă apoi de farmecul dulce și deplin a ceea ce cuprinde și 
mânată de iubirea ei de frumuseţe și de bine, se grăbeşte cu toată sârguința și 
râvnește să urce pe cât se poate dincolo și de aceasta. Dar fiindcă nu izbutește 
să ajungă mai departe, cugetând prin asemănare la ceea ce îi scapă, fără doar și 
poate, ca la ceva ce e mai presus de toate, e cuprinsă de o mare dragoste și se 
îmbată nebunește de Tine și doruri arzătoare i se aprind în suflet, făcând din 
ceea ce cuprinde din Tine o materie care întreține focul dragostei 
dumnezeiești pentru ceea ce nu cuprinde și, din nepricepere, merinde pentru o 
mai mare dragoste9 


SFÂNTUL SIMEON NOUL TEOLOG 


% Deși e simplu în Sine, dar Dumnezeu Se arată minții ca felurit, pentru că aceasta 
este, înainte de a ajunge la El, iubitoare de felurime. Prin cele felurite însă Dumnezeu o 
conduce spre El ca Unul. Dar în El ca Unul le găsește pe toate. 

% Dragostea e rană pentru că face ființa să sufere de dorinţa de a se tămădui prin 
întâlnirea cu Cel iubit, prin împlinirea voii Lui. Și e în același timp foc, pentru că și 
focul se vrea potolit prin acea întâlnire. Dragostea e rană produsă de foc, sau însoţită 
de foc, pentru că e însoţită de temperatura care-și caută potolirea. 


Metoda sfintei rugăciuni și atenţiuni 

e Trei sunt felurile rugăciunii și ale luării-aminte prin care sufletul sau se 

înalță, sau se coboară. Se înalță dacă le întrebuinţează la timp potrivit sau se 
coboară dacă le întrebuințează fără socoteală, la vreme nepotrivită. lar trezvia 
și rugăciunea sunt legate între ele ca sufletul și trupul: lipsind una, nu poate 
sta nici cealaltă. Unirea lor se face în acest chip: întâi, trezvia se opune 
păcatului, ca un străjuitor și înainte-mergător; în urma ei, rugăciunea 
desființează și șterge îndată gândurile rele, împiedicate de străjuitor, luarea- 
aminte neputând face singură acest lucru”. Acestea sunt deci poarta vieții și a 
morții: luarea-aminte și rugăciunea. De o curățăm prin trezvie, ne 
îmbunătăţim; iar de o întinăm prin lipsă de pază, ne înrăim. 
Fiindcă am spus deci că luarea-aminte și rugăciunea sunt de trei feluri, trebuie 
să înfățișăm însușirea fiecăruia din ele, ca cel ce vrea să dobândească viața și să 
şi-o desăvârșească să aleagă din aceste trei feluri, care se deosebesc între ele, pe 
cel mai bun, ca nu cumva, ținând din neștiință pe cel mai rău, să fie scos de la 
ceea ce e mai bun. 

e Însușirile primului fel de rugăciune sunt acestea: când cineva face 
această rugăciune, își ridică mâinile și ochii împreună cu mintea la cer, iar 
mintea alcătuiește înţelesuri dumnezeiești și-și închipuie frumuseți cerești, 
ierarhii de îngeri și corturi de-ale drepţilor și, simplu vorbind, toate câte le-a 
auzit din Scripturi le adună în vremea rugăciunii în minte; el își stârnește astfel 
sufletul la dragostea dumnezeiască, privind la cer, ba uneori vărsând și lacrimi 
din ochi. Făcând așa, se umflă dulce în inimă și se mândrește și socotește că 
ceea ce i se întâmplă este o mângâiere dumnezeiască. Drept aceea, se roagă să 
petreacă pururi într-o astfel de îndeletnicire. Dar acestea sunt semne ale 
amăgirii. Căci binele nu e bine când nu se face bine. Unul ca acesta, chiar de se 
dedă unei vieți de cea mai deplină liniște, e cu neputinţă să nu-și iasă din 
minţi. lar dacă nu cade într-o astfel de patimă, totuși nu poate ajunge la 
dobândirea virtuţilor și la nepătimire. Prin acest fel de luare-aminte s-au 
amăgit cei ce văd lumini în chip simţit, și miros bune miresme, și aud glasuri și 
alte multe de acestea. Unii din ei au căzut cu totul în stăpânirea dracilor, fiind 
purtaţi din loc în loc și din ţară în ţară. Alţii, necunoscând pe cel ce se preface 
în înger al luminii și de aceea, primindu-l, au fost amăgiţi de el și au rămas 
neîndreptați până la sfârșit, neprimind niciun sfat de la oameni. Unii și-au pus 
mâinile asupra lor înșiși și s-au făcut sinucigași, fiind scoși din minţi de 
înșelătorul. Iar alții s-au aruncat în prăpăstii. În sfârșit, alții s-au spânzurat. Și 
cine ar putea spune toate felurile amăgirii diavolului? Din toate cele spuse, cel 


97 Cuvintele: luare-aminte, trezvie, pază, străjuire au același înțeles. Deci luarea- 
aminte sau trezvia se unește cu rugăciunea în sensul că prima premerge celei din 
urmă. Ea oprește gândurile rele să pună stăpânire pe cugetare, dar abia rugăciunea le 
desființează propriu-zis. 


înțelept poate cunoaște care este câștigul născut din cea dintâi luare-aminte. 
lar dacă cineva nu cade în acestea, pentru că trăiește în viața de obște (acestea 
li se întâmplă deci pustnicilor), totuși rămâne toată viaţa fără nicio sporire din 
ea9%8, 

e Al doilea fel de rugăciune se face așa: mintea se retrage din cele supuse 
simțurilor, își păzește simţurile de cele din afară și-și adună toate gândurile, ca 
să nu umble după lucrurile deșarte; apoi, aici face cercetarea gândurilor, aici ia 
aminte la cererile ce le rostește cu gura către Dumnezeu, sau aici trage la sine 
gândurile robite (de diavol), aici, cuprinsă ea însăși de patimă, începe să revină 
la sine cu silire. Dar unuia ce se luptă așa îi este cu neputinţă să câștige pacea 
sau să primească cununa biruinţei (2 Timotei 4, 8). Căci unul ca acesta se 
aseamănă omului ce se luptă noaptea, care aude glasurile vrăjmașilor și 
primește loviturile lor, dar nu poate vedea curat cine sunt, sau de unde au 
venit, sau cum și pentru ce se bat, dat fiind întunericul din mintea sa, care îi 
pricinuiește acest neajuns. Cel ce se luptă așa nu va scăpa de a fi zdrobit de 
către dușmanii inteligibili (gândiţi cu mintea); el va suporta osteneala, dar de 
răsplată va fi păgubit. Căci, furat de slava deșartă, el se fălește că e cu luare- 
aminte. Și, stăpânit și batjocorit de ea, va dispreţui pe alții că nu sunt cu luare- 
aminte, și se va mândri față de ei, și se va da drept păstor al oilor, asemănându- 
se orbului care vrea să călăuzească pe orb (Matei 15, 14). 

Acestea sunt însușirile rugăciunii celei de a doua. Din ele, cel ce se silește 
poate să cunoască neajunsul ei. Această a doua rugăciune e mai bună decât cea 
dintâi, precum o noapte cu lună plină e mai bună decât o noapte fără stele și 
fără lumină%?. 

e Vom începe să vorbim și despre a treia rugăciune. Ea e un lucru străin 


9% Această primă luare-aminte merită acest nume întrucât e și o concentrare la 
Dumnezeu. Dar ea este insuficientă, întrucât își închipuie cele cerești după 
asemănarea celor pământești. Ea le pune celor închipuite contururi limitative. Nu e 
vorba să nu se gândească cel ce se roagă la Hristos pe cruce, ci să nu-și închipuie pe 
Hristos că i Se arată acum în același mod nepnevmatizat ca pe cruce. Mintea trebuie să 
aibă mereu un conţinut. În viața pământească, dacă nu se gândește la Dumnezeu cel 
nemărginit, trece de la gânduri limitate la alte gânduri limitate, pentru că are trebuință 
de lucrurile pe care le reprezintă. Dar în viaţa viitoare nu va mai avea lipsă de aceste 
lucruri. Acolo va putea să fie umplută numai de Dumnezeu. Dar dacă nu s-a obișnuit 
aici să gândească pe nesfârșitul Dumnezeu prin pomenirea tot mai deasă a numelui lui 
lisus, va fi golită de orice conţinut. lar aceasta înseamnă o neputinţă de a scăpa de cea 
mai groaznică plictiseală. Orice clipă va fi ca o eternitate extrem de chinuitoare. Şi va 
şti că nu va scăpa nicicând de acest gol, ca să poată gândi la ceva. 

9% Acesta nu mai rămâne alipit de chipurile celor din afară, pe care le urcă la cer, dar 
rămâne într-o lăuntrică luptă cu gândurile. El nu câștigă lupta, nu dobândește pacea 
de gânduri, pentru că luptă singur, pentru că nu are ascultarea de altul priceput în 
această luptă. 


(minunat) și greu de tălmăcit, iar pentru cei ce n-o cunosc, nu numai greu de 
înţeles, ci și aproape de necrezut. E un lucru care nu se întâlnește la mulți. Căci 
socotesc că acest bun a fugit azi de la noi împreună cu ascultarea. Pentru că 
ascultarea este aceea care, dezlipindu-l pe cel ce-o iubește de veacul rău de 
acum și desfăcându-l de patimi și de griji, îl face statornic și neobosit în 
urmărirea căii acesteia, mai ales dacă a găsit și un povăţuitor neamăgitor. Căci 
ce lucruri vremelnice ar mai putea atrage mintea aceluia care a murit, prin 
ascultare, oricărei împătimiri față de lume și de trup? Sau ce grijă l-ar mai 
putea stăpâni pe acela care a dat în seama lui Dumnezeu și a părintelui său 
duhovnicesc toată grija sufletului și a trupului și nu mai trăiește sieși, nici nu 
mai așteaptă o zi a plăcerilor sale? De aceea, ispitele puterilor răzvrătite, care 
trag mintea ca niște funii în nenumărate curse de gânduri, se rup, și omul, 
ajuns liber, luptând cu putere și pătrunzând gândurile vrăjmașilor, le alungă cu 
măiestrie și înalță rugăciuni din inimă curată. Acesta este începutul adevăratei 
viețuiri călugărești. Cei ce nu încep astfel se vor zdrobi în deșert. 

lar începutul rugăciunii a treia nu se face cu întinderea mâinilor, și cu 
adunarea gândurilor, și cu chemarea ajutorului din cer. Căci acestea sunt, 
precum am spus, însușirile primei rugăciuni. Dar nu începe nici de la al doilea 
fel, în care mintea ia aminte la simțurile din afară, iar pe dușmanii dinlăuntru 
nu-i observă. Fiindcă unul ca acesta, cum am spus, e lovit, dar nu lovește, e 
rănit, dar nu rănește, e dus în robie fără să se poată apăra de cei ce-l robesc. 
Necontenit vrăjmașii îl lovesc din spate, dar mai ales din faţă, și îl face iubitor 
de slavă deșartă și plin de părerea de sine. 

Deci tu, de voiești să începi această lucrare născătoare de lumină și plină 
de farmec, fă începutul de aici: după ascultarea cu de-amănuntul, pe care am 
zugrăvit-o mai înainte, trebuie să le faci toate cu conștiință. Căci fără ascultare, 
nu există nici conștiință curată!%0. lar conștiința aceasta trebuie să o păzești 
întâi față de Dumnezeu, apoi față de părintele tău duhovnicesc și, în al treilea 
rând, față de oameni și de lucruri!!. Faţă de Dumnezeu trebuie să-ți păzești 
conștiința curată, ca toate câte le știi că nu slujesc Lui să nu le faci; față de 
părintele tău, ca să faci toate câte ţi le spune potrivit scopului ce-l urmărește, 
neadăugând și netăind nimic; față de oameni trebuie să-ți păzești conștiința, ca 
cele ce tu le urăști altuia să nu le faci; iar faţă de lucruri trebuie să te ferești de 
trecerea măsurii în tot ce faci: în mâncare, în băutură și în îmbrăcăminte. 
Simplu grăind, toate să le faci ca în fața lui Dumnezeu, ca să nu fii mustrat în 
vreo privință de conștiință... Înainte de toate însă trebuie să-ți câştigi trei 


1% Neascultând de un povăţuitor iscusit, nu-ţi dai seama de marginile puterilor tale, 
te suprapreţuiești, n-are cine să te facă atent la scăderile și greșelile tale. 

10 Această conștiință e un fel de simţ al răspunderii față de oameni, și chiar faţă de 
lucruri și de împrejurările ce-ţi sunt date, dar mai ales față de întrebuinţarea lor. lar 
temeiul acestei răspunderi stă în răspunderea față de Dumnezeu. 


lucruri și așa să pornești spre ținta căutată: lipsa de griji în privinţa lucrurilor 
neîndreptăţite și îndreptăţite, adică moartea față de toate; conștiința curată, 
păzindu-te neosândit de conștiința proprie; și neîmpătimirea, nelăsându-te 
atras de nimic din ce-i al veacului acestuia sau al trupului. 

Apoi, șezând într-o chilie liniștită și într-un colț retras, ia aminte să faci 
ceea ce-ţi spun: închide ușa și ridică-ți mintea de la tot ce e deșert sau 
vremelnic. Apoi întoarce-ţi partea de jos a obrazului tău, sau barba ta spre 
pieptul tău, ca să iei aminte, cu mintea ta și cu ochii tăi sensibili, la tine însuți. 
Şi ţine puțin și respiraţia ta, ca să ţii și mintea și să afli locul unde este inima ta, 
și acolo să fie în întregime și mintea ta*°?. La început vei afla un întuneric și o 
grosime de nestrăbătut. Dar stăruind și făcând acest lucru ziua și noaptea, vei 
afla, o, minune, o bucurie nesfârșită. Căci îndată ce află mintea locul inimii, 
vede ceea ce nu crede. Vede văzduhul ce se află în mijlocul inimii și se vede pe 
sine în întregime luminoasă și plină de puterea de deosebire. Și de aici înainte, 
îndată ce mijește un gând, încă înainte de a se alcătui și de a lua chip, îl 
izgonește cu chemarea lui lisus Hristos și-l face să se mistuie'%. De acum 
mintea, în ciuda ei pe draci, ridică împotriva lor mânia cea după fire și îi 
lovește, izgonind pe acești vrăjmași cunoscuţi cu mintea (inteligibili-spirituali). 
Celelalte le vei învăţa, cu ajutorul lui Dumnezeu, prin păzirea minţii, ţinând pe 
lisus în inimă. Căci șezi, zice, în chilia ta, și aceasta te va învăţa pe tine toate. 

e Întrebare: Pentru ce primul și al doilea fel de luare-aminte nu-i pot 


102 Aceasta e versiunea neogreacă a acestui pasaj. Pasajul din textul paleogrec, care 
nu credem că a fost normativ, ci a fost poate invenţia răuvoitoare a vreunui adversar al 
isihasmului (vezi Nichifor din singurătate, Cuvânt despre rugăciune, Filoc. rom., vol. 
VII), sună astfel: „Apoi sprijină-ţi barba ta de pieptul tău și mișcă ochiul tău sensibil 
împreună cu mintea spre mijlocul pântecelui sau spre buric. Comprimă și inspirația 
aerului prin nări, ca să nu respiri ușor, și cercetează cu gândul înlăuntrul măruntaielor 
tale locul inimii, unde sunt sălășluite toate puterile sufletului”. Această recomandare 
n-a putut fi urmată, dată fiind contrazicerea din ea. Căci cum ar putea fi căutat locul 
inimii cu o minte îndreptată spre buric? Logică e numai versiunea neogreacă. Poate 
aceasta a avut la bază un text paleogrec ce nu s-a păstrat în multe exemplare, fiind 
compromis prin amănuntul cu buricul, din altele. În orice caz, textul neogrec e întreg 
un text oarecum explicativ al textului paleogrec. Acesta e explicat de cei ce au practicat 
această „metodă”. De aceea, avem tot dreptul să credem că așa a fost înţeleasă și 
practicată „metoda” și în privinţa locului spre care trebuie să se concentreze privirea și 
mintea celui ce practica această rugăciune. 

'% E vorba de un „văzduh” cunoscut cu mintea (inteligibil), sau spiritual. E 
deschiderea inimii în largul infinității dumnezeiești. În această deschidere în largul 
infinității dumnezeiești sau a conștiinței de prezenţa lui Dumnezeu, totul devine 
luminos pentru minte. Toate gândurile referitoare la lucrurile vremelnice își pierd 
importanţa lor și puterea de atracție. Hristos chemat neîncetat e suveran în acest 
„văzduh”. 


desăvârși pe călugări? 

Răspuns: Pentru că nu le întrebuințăm după ordinea lor. loan Scărarul 
le aseamănă pe acestea cu o scară, zicând: „Unii micșorează patimile; alții 
cântă și petrec cea mai mare parte în aceasta; alții, iarăși, stăruie în 
rugăciunea minții; și, în sfârșit, alții își ațintesc privirea în adânc. După 
chipul stării, zice, trebuie făcut lucrul”!94. Deci cei ce vor să pășească pe 
scară nu calcă de sus în jos, ci de jos în sus, și întâi pun piciorul pe prima 
treaptă, apoi pe cea de după ea și așa mai departe pe toate. Așa se poate 
ridica cineva de la pământ și înălța la cer. Dacă vrem deci să ajungem la 
bărbatul desăvârșit al plinătăţii lui Hristos, să începem să urcăm scara de la 
hrana vârstelor copilărești, ca, pășind treptat, să ajungem și la măsurile 
bărbatului și bătrânilor. Deci cea dintâi vârstă a vieții călugărești stă în a 
micșora patimile. Acesta este lucrul începătorilor'%. 

A doua treaptă și schimbare de vârstă, care face pe cineva din băietan 
tânăr duhovnicesc, este stăruința în cântare. Căci, după potolirea și micșorarea 
patimilor, cântarea se face dulce limbii și e luată în seamă de Dumnezeu, dat 
fiind că nu e cu putinţă a cânta Domnului în pământ străin (Psalm 136, 4), 
adică într-o inimă pătimașă. 

A treia treaptă și schimbare de vârstă, care face dintr-un tânăr un 
bărbat duhovnicesc, este stăruința în rugăciune. Fa este a celor înaintați. lar 
rugăciunea se deosebește de cântare ca bărbatul desăvârșit de cel tânăr și de 
băietan, ca trepte deosebite pe scara pe care pășim. 

La acestea se adaugă a patra treaptă și schimbare de vârstă 
duhovnicească. Ea este a bătrânului, a celui albit la păr, și constă în ațintirea 
neabătută a privirii, care este proprie celor desăvârșiți. Aici calea s-a isprăvit și 
scara a luat sfârșit. 

Deci acestea fiind astfel orânduite și hotărâte de Duhul, nu e cu putință 
copilului să se facă bărbat și să urce la starea bătrânului albit altfel decât 
începând de la prima treaptă, precum am zis, ca, pășind bine prin cele patru 
trepte, să se înalțe la desăvârșire. 

lar începutul înaintării spre lumină pentru cel ce vrea să se renască 
duhovnicește este micșorarea patimilor, sau păzirea inimii. Căci altfel este cu 
neputinţă să se micșoreze patimile. În al doilea rând vine stăruirea în cântare. 
Căci patimile fiind domolite și micșorate prin împotrivirea inimii față de ele, 
dorința împăcării cu Dumnezeu aprinde mintea. Astfel, mintea întărită 
izgonește prin loviturile trezviei gândurile ce suflă la suprafața inimii. Și iarăși 
se dăruiește luării-aminte și rugăciunii celei de a doua. În această vreme se 
dezlănţuie întărirea duhurilor și suflările patimilor tulbură adâncul fără fund 


104 PG 88, 105C. 
1% Deci nu trebuie să se înceapă rugăciunea neîncetată a lui lisus înainte de 
lucrarea curăţirii de patimi. 


(abisul) al inimii. Dar prin chemarea Domnului lisus Hristos se mistuie și se 
topesc de acolo ca ceara. Însă ele tot nu se liniștesc, ci, scoase de acolo, aprind 
prin simțuri suprafața minţii. De aici mintea le scoate repede și îndată simte 
pacea. Dar să scape cu totul și să nu mai trebuiască să lupte este cu 
neputinţă. Căci acest lucru e propriu numai celui ce a ajuns la bărbatul 
desăvârșit, care s-a retras cu totul din lume și stăruie neîncetat în paza inimii. 
De la acestea cel ce ia aminte se înalță treptat la înțelepciunea părului alb, sau 
la treapta vederii, lucru care e propriu celor desăvârșiți. 

Deci cel ce împlinește acestea la vreme potrivită și cu bună rânduială 
poate, după alungarea patimilor din inimă, să stăruie și în cântare, și să se 
apere și de gândurile trezite prin simțuri și de tulburarea de la suprafața 
minţii; de asemenea, poate să caute cu ochiul trupesc și cu cel al minţii — 
pentru că și de acestea e nevoie - la cer și să facă o rugăciune curată întru tot 
adevărul'%7. 

Dar aceasta numai din când în când și câte puţin, din pricina vrăjmașilor 
ce întind curse în văzduh. 

Căci numai aceasta se cere de la noi, să fie inima noastră curăţită prin 
supraveghere. Fiindcă „de e rădăcina sfântă, după Apostol, e vădit că vor fi și 
ramurile” (Romani u, 16), şi rodul. Dar cel ce își ridică ochiul și mintea la cer și 
vrea să-și închipuie niscai lucruri gândite cu mintea (inteligibile), în afară de 
modul în care am grăit, oglindește mai degrabă idoli decât adevăr. Căci, câtă 
vreme inima este necurată, a doua și prima luare-aminte nu pot înainta. 
Fiindcă, precum la zidirea unei case nu punem întâi acoperișul, apoi temelia 
(aceasta e cu neputinţă), ci, dimpotrivă, întâi temelia, apoi zidirea și la urmă 
acoperișul, așa trebuie să cugeți că e și în acestea. Căci întâi ne păzim inima și 


1% Mintea încălzită de dorul lui Dumnezeu nu mai acordă atenţie gândurilor 
străine de El. Inima nu se mai îngustează prin plăcerea pentru lucrurile mărginite la 
care se referă aceste gânduri, ci se încălzește de dragostea lui Dumnezeu cel nesfârșit și 
Îi cântă cu foc. Dar încă n-a ajuns la vederea lui Dumnezeu cel infinit, la liniștea 
conștiinței prezenţei Lui. Patima mărginește vederea în adâncimea Lui fără sfârșit. 
Căldura cântării poate dezlănţui și ea patimile care acoperă abisul inimii în care se 
vede nesfârșirea dumnezeiască. Ele mai încearcă prin simţuri să tulbure mintea. Dar 
nu mai pot tulbura adâncul ei, ci numai suprafaţa ei și pentru scurt timp. Dar 
chemarea numelui lui lisus lărgește vederea. Căci prin umanitatea lui lisus se poate 
privi în infinitatea dumnezeirii Lui. 

107 După ce a ajuns câte puţin la nepătimire și, prin aceasta, la obișnuinţa privirii în 
adâncul fără fund al inimii, şi prin ea în abisul dumnezeiesc, poate să se ocupe și cu 
cântarea și poate căuta și la înțelesurile lucrurilor, căci nu mai este ispitit de ele la 
rămânerea la ele ca la singura realitate, deci la păcat. Dar a începe cu ele înainte de 
dobândirea nepătimirii, care îngustează mintea alipind-o la cele mărginite, înseamnă a 
face primul și al doilea fel de rugăciune și a fi ispitit la păcate, adică la alipirea de ele și 
la uitarea lui Dumnezeu. 


ne micșorăm patimile din ea și, prin aceasta, punem temelia duhovnicească a 
casei. Apoi respingem suflarea duhurilor rele, răscolită prin simţurile din afară, 
prin a doua luare-aminte, și așa, scăpând repede de război, ridicăm zidurile 
peste temeliile casei duhovnicești. Apoi, prin aţintirea noastră desăvârșită spre 
Dumnezeu sau prin retragerea noastră (în noi), întindem acoperișul casei, și 
așa desăvârșim casa duhovnicească în Hristos lisus Domnul nostru. Căruia se 
cuvine slava în vecii vecilor. Amin 


PREOTUL PROFESOR DUMITRU STĂNILOAE 


ISIHAȘTII SAU SIHAȘTRII ȘI RUGĂCIUNEA LUI IISUS ÎN TRADIŢIA 
ORTODOXIEI ROMÂNEȘTI 

e Dar, vorbind de renașterea spiritualităţii filocalice în Rusia la sfârșitul 
secolului al XVIII-lea, el observă: „Nu e de mirare că Filocalia, îndată ce a fost 
tipărită la Veneția (la 1792), și-a luat drumul răspândirii din Moldova, din 
Principatul familiei Mavrocordat. Acolo trăia în Mănăstirea Neamţ (Njamec- 
Kloster), nu departe de Tiraspol, călugărul Paisie Velicicovski, care petrecuse 
mulți ani în Athos. Acest rus cunoscător al limbii grecești a tradus, din cele 36 
de bucăţi ale Filocaliei grecești, 24 în slavona bisericească, și pe acestea le-a 
publicat sub titlul Dobrotoliubie în anul 1794, în patru părți și două volume, în 
St Petersburg.. 

e Spiritualitatea isihastă a venit, fără îndoială, și prin legăturile strânse ce 
le avea Țara Românească cu Mănăstirea Cutlumuș din Sfântul Munte. 
Ajutoarele date de voievodul Vladislav I pentru zidirea din nou a acestei 
mănăstiri sub starețul Hariton au făcut ca în această mănăstire să se așeze mai 
mulți călugări români tocmai în această perioadă în care isihasmul se afla în 
floare și era sprijinit de patriarhii Calist și Filotei, ucenicii Sfântului Grigorie 
Palama, dintre care primul a trimis, la cererea voievodului Nicolae Alexandru 
Basarab, pe lachint de Vicina ca prim Mitropolit al Ţării Românești. Acești 
călugări nu s-au închis definitiv în Athos, ei veneau uneori acasă. Așa au venit 
înainte de 1370, pentru că nu se puteau împăca cu viaţa de obște de acolo, 
fiindcă în Țara Românească duseseră o viață mai liniștită în micile schituri din 
ea. După ce voievodul Vladislav obţine, prin corespondență, de la starețul 
Hariton al Cutlumușului, îngăduința ca acei călugări plecaţi din Ţara 
Românească să ducă o viață mai de sine, ei se duc din nou în Cutlumuș, și unul 
din ei, Melchisedec, ajunge chiar egumenul mănăstirii (între 1370 și 1375). El 
fusese în ţară protopopul Mihai, deci era un om mai ridicat din punct de 
vedere cultural și spiritual. 

e Cuvântul „sihastru” este transcrierea românească a cuvântului „isihast”. 


Așa cum patriarhul Calist e numit în manuscrisele românești „Calistru”, așa 
cuvântul isihast a devenit în rostirea românească „sihastru” (după st al unui 
cuvânt grecesc, românii au adăugat un r, poate și prin influența termenului 
grec novxaoripiov, loc de liniștire, devenit în limba românească: sihăstrie). 

e Aproape pretutindeni unde s-au înălțat mănăstiri mai mari au existat 
prin împrejurimi unul sau mai mulți „sihaștri”. Acești „sihaștri” locuiau de 
multe ori în chilii săpate în stânci sau în bordeie de lemn. În cartea lui Pavel 
Chihaia (citată) sunt date în fotografie ușile mai multor astfel de chilii în stânci 
din munţii Buzăului. Lângă mănăstirea Putna, într-o stâncă de deasupra unei 
văi din apropiere, dăinuiește până azi chilia lui Daniil Sihastru. Se poate 
presupune că Ștefan cel Mare a zidit Mănăstirea Putna atras de acest loc prin 
viața ce o ducea în împrejurimi Daniil Sihastru, care era, după tradiţie, 
duhovnicul lui. După ce acesta s-a retras în părțile Voroneţului, Ștefan cel 
Mare a zidit și acolo o mănăstire, Voroneţul, unde Daniil Sihastru e și 
înmormântat!98. La fel, lângă Tismana, se află chilia în stâncă unde se spune că 
ar fi petrecut uneori ca sihastru întemeietorul mănăstirii, Nicodim. Neculce, 
care ne spune că Voroneţul a fost zidit de Ștefan cel Mare la îndemnul lui 
Daniil Sihastru, ne spune că și Alexandru Lăpușneanu a zidit Slatina la 
îndemnul unui alt sihastru'*9. Dar odată ce se zidea în apropiere o mănăstire, 
viața sihăstrească nu înceta în împrejurimile ei mai greu accesibile. Pe valea 
Putnei, nu departe de mănăstire, s-a înfiripat o „sihăstrie” pentru călugării care 
voiau să ducă o viaţă de liniște, închinată rugăciunii. „Sihăstria” aceasta a durat 
până la ocuparea Bucovinei de către Austria, mai precis până la Iosif al II-lea, 
care a desființat, odată cu mănăstirile din Bucovina, și această sihăstrie. Încă la 
1776, în 10 ianuarie, Grigore Ghica Vodă acordă niște scutiri călugărilor 


1% Jon Neculce ne transmite o tradiție după care „Ștefan Vodă mergând de la 
cetatea Neamţului în sus, pe Moldova, a mers la Voroneţ, unde trăia un părinte 
sihastru, pe nume Daniil, și, bătând la ușa sihastrului să-i descuie, a răspuns sihastrul 
să aștepte Ștefan Vodă afară până își va isprăvi ruga; și după ce și-a isprăvit sihastrul 
ruga, l-a chemat în chilie pe Ștefan Vodă, și s-a spovedit Ștefan Vodă la dânsul, și a 
întrebat Ștefan Vodă pe sihastru ce va mai face, că nu poate să se mai bată cu turcii: 
închina-va ţara la turci sau ba? Iar sihastrul a zis să nu o închine, că războiul este al lui; 
dar după ce va izbândi, să facă o mănăstire acolo, în numele Sfântului Gheorghe, să fie 
hramul bisericii. Deci au și purces Ștefan Vodă în sus, pe la Cernăuţi și pe la Hotin, și 
au strâns oaste fel de fel de oameni și a purces în jos. lar turcii, înțelegând că va să vie 
Ștefan Vodă cu oaste în jos, au lăsat și ei cetatea Neamţului de a se mai bate și au 
început a fugi spre Dunăre. lar Ștefan Vodă îi urmări și îi bătu până i-au trecut 
Dunărea. Și întorcându-se înapoi Ștefan Vodă s-a apucat și a făcut mănăstirea 
Voronetzi şi i-au pus bisericii hramul Sfântului Gheorghe” (O samă de cuvinte, Ed. 
Cartea Românească, 1938, p. 2). 

1% Jon Neculce, O samă de cuvinte, p. 17. 


„sihaștri” de la Putna"*. Pocrovul e atestat încă de la 1691 cu numele de 
„Sihăstria Neamţului” 

e Mari sihaștri au vieţuit în schitul Sihla, și în jurul lui, zidit în apropierea 
Mănăstirii Sihăstria de azi. Schitul propriu-zis a fost clădit la 1731, lângă peștera 
Sfintei Teodora. Aceasta a viețuit mai înainte în peștera aflată în apropierea 
schitului Sihla de azi. Ea e cinstită până azi de evlavia poporului nostru ca 
sfântă, pentru viața ei de sihastră desăvârșită. După mai mulți ani de sihăstrie 
în munții Buzăului, împreună cu alte trei surori de viață pustnicească, a 
petrecut vreo patruzeci de ani în peștera lângă care s-a ridicat mai târziu 
schitul Sihla, loc vestit pentru sihaștrii ce-l locuiau încă din sec. al XVII-lea. Se 
spune despre Cuvioasa Teodora că petrecea pururea cu Rugăciunea lui lisus pe 
buze și în minte și ducea o viață deosebit de aspră. 

e Părintele Ioanichie Bălan, de la Mănăstirea Bistrița din Moldova, care a 
cercetat mulți ani vieţile sihaștrilor români începând din secolul al XV-lea 
până în secolul al XX-lea, alcătuind mai multe volume cu descrierile lor, spune: 
„În tradiţia Mănăstirii Tazlău (zidită la 1497), ca și în cazul celorlalte mănăstiri, 
era obiceiul de a trăi în jurul lavrei numeroși sihaștri. Aceștia erau dintre 
viețuitorii mănăstirii cei mai întăriți, care râvneau o viață pustnicească 
singuratică. Pentru aceasta erau obligaţi să petreacă primii ani în viața de 
obște, pentru a deprinde tainele vieții duhovnicești. Cu binecuvântare plecau 
apoi în munte, fie ca ucenici ai altor sihaștri bătrâni, fie singuri sau cu alți 
vieţuitori. Acolo ocupau una din peșterile libere sau își construiau singuri 
bordeie de lemn, din piatră sau din pământ. Fiecare dintre ei păstra legătura cu 
mănăstirea din care făcea parte. În fiecare sâmbătă coborau din munte, își 
primeau „tainul” acordat de egumen (pâine, pesmeţi, legume, fructe, sare), se 
mărturiseau la duhovnicul mănăstirii, a doua zi se împărtășeau și iarăși se 
urcau la chiliile lor. Ocupaţia permanentă a sihaștrilor era sfânta rugăciune a 
lui lisus”. „Bătrânii comunei Tazlău povestesc și astăzi cele auzite din gura 


uo În ms. nr. 237, f. 451 din Biblioteca Academiei Române. 

m Chipuri de călugări îmbunătățiţi..., p. 200. Marcus Bandinus, episcop catolic venit 
într-o vizită pe la 1649, afirmă că „pădurile și prăpăstiile din preajma mănăstirii 
(Neamţ) foiau de mulțimea sihaștrilor” (Analele Academiei Române, secţia istorică, 
seria a II-a, vol. XVI, 1893-1894, p. 242; la C. Bobulescu, Pocrovul, Craiova, 1943, p. 4). 
La fel spune și D. Cantemir, că „munţii sunt plini de călugări și pustnici care își jertfesc 
acolo, în liniştea și singurătatea lui Dumnezeu, viața smerită și singuratică” (în: 
Descrierea Moldovei, Ed. Minerva, Bucureşti, 1976, p. 195). Tot D. Cantemir spune că 
numai în Țara de Sus a Moldovei erau peste 200 de mănăstiri și aproape tot atâtea 
schituri. lar Paul de Alep, însoţind pe patriarhul Macarie al Antiohiei în Moldova la 
1652-1656, spune că numai în curtea Mănăstirii Trei Ierarhi din Iași se aflau chilii cu 
peste 300 de asceţi (în: Călători străini despre ţările române, vol. VI, Ed. Științifică și 
Enciclopedică, București, 1976, p. 481). Tot Paul de Alep spune că la strana dreaptă se 
cânta grecește, iar la cea stângă românește (p. 63). Deci, înainte de a se fi tipărit în 


înaintașilor lor, cum că acești sihaștri coborau în fiecare noapte la utrenie în 
mănăstire, iar după miezul nopţii se urcau din nou către chiliile lor. Ei 
povestesc că acești venerabili sihaștri erau foarte cuvioși, se rugau neîncetat, 
citeau neîntrerupt Psaltirea, rosteau rugăciunea lui lisus, făceau mii de mătănii 
pe noapte, privegheau și vorbeau numai de Dumnezeu”""2 

e Sihaștrii aceștia au fost de fapt foarte populari în trecutul nostru. S-a 
recunoscut rolul lor în susținerea puterii de rezistență a poporului nostru în 
vremuri grele. Am amintit de Daniil Sihastru, care a sfătuit pe Ștefan cel Mare, 
întărindu-l în lupta pentru apărarea Moldovei creștine într-un moment de 
descurajare. Ei nu erau niște pustnici nepăsători față de lume, în sensul celor 
ce trăiau în recluziune în Occident, sau chiar din Muntele Athos. Ei ajutau în 
tot felul poporul în greutăţile lui. Părintele Ioanichie Bălan spune: „Apoi 
sihaștrii veneau în ajutorul oamenilor cu sfatul, cu spovedania, cu mustrarea și 
cu îndemnul. Călugării, sihaștrii, pustnicii aceștia fugiți de lume, au iubit cel 
mai mult oamenii, s-au rugat neîncetat pentru ei. Acești pribegi ai munților, 
acești prieteni ai Carpaţilor, acești locuitori ai codrilor au fost în același timp 
cei mai apropiați sfetnici ai voievozilor... Toţi voievozii au avut ca duhovnici și 
sfetnici de taină călugări și sihaștri. În ei aveau cea mai mare încredere, cea 
mai mare nădejde, lor le destăinuiau inima, sfatul lor îl păzeau cu sfințenie, de 
la ei cereau rugăciune și binecuvântare când plecau să-și apere credinţa și 
pământul strămoșesc”'3. 

e Nu mai vorbim de alți călugări, vestiți pentru viaţa lor de rugăciune, 
pentru marea lor înfrânare, pentru darul cunoașterii oamenilor și al 
vindecărilor. Amintim doar de Ioanichie Moroiu, starețul Mănăstirii Sihăstria 
(t 1944)"4, de Vichentie Mălău din Mănăstirea Secu, care nu dormea decât trei 
ore pe noapte pe o laviță fără așternut; el avea rugăciunea neîncetată, făcea 
orice ascultare cu bucurie, spunând că cine face ascultare cu dragoste 
„liturghie săvârșește”; gusta din mâncăruri, din apă, din vin, din fructe, din 
toate roadele pământului, după binecuvântare, cu bucurie, ca dintr-o 
„împărtășanie” (+ 1945)"5; de Atanasie Păvălucă, venit pe la 1939 împreună cu 
fratele său, Chiril (în viaţa civilă: loan și Anania), de la Breţcu, în Mănăstirea 
Neamţ, cu cele cinci sute de oi ale lor. Rămas la Neamţ, spre deosebire de 


românește toată Liturghia, se cânta la strană românește, și aceasta pare să fi fost o 
tradiţie veche. Socotim foarte probabil că poporul a cântat în limba sa în biserică în 
mod neîntrerupt, în continuarea unei tradiţii pe care o avem atestată încă în sec. al V- 
lea; vezi: Pr. D. Stăniloae, „Besii în mănăstirile din Orient”, în: Biserica Ortodoxă 
Română, XCIV (1976), nr. 5-6, pp. 583-590. 

"2 Chipuri de călugări îmbunătăţiţi..., p. 272. 

3 Chipuri de călugări îmbunătățiți..., p. 273. 

"4 Chipuri de călugări îmbunătățiţi..., p. 169 ș.u. 

"5 Chipuri de călugări îmbunătăţiți..., p. 244 ș.u. 


fratele său Chiril, care a plecat în Sfântul Munte, unde muri tânăr, Atanasie 
Mălău a dus o vieţuire de mare înfrânare, mâncând toată viața o singură dată 
pe zi (pâine, legume și fructe), citind zilnic toată Psaltirea sau spunând-o pe de 
rost, dormind numai șezând în scaun două-trei ore pe noapte, umblând 
desculț vara și iarna, fiind un sârguincios împlinitor al rugăciunii lui lisus, 
nelăsându-și gândurile să pornească spre cele pământești; când un frate îl 
întrebă ce faptă trebuie să facă pentru a se mântui, părintele Atanasie îi spuse: 
„să ai pe Hristos în minte, și ai să te mântuiești”. Întrebând acela, în 
continuare: „Şi cum pot să primesc pe Hristos în minte?”, părintele Atanasie i-a 
răspuns: „Prin neîncetata rugăciune și pază a minţii. Zi mereu rugăciunea lui 
lisus, fugi de oameni și nu te învoi cu mintea la niciun lucru rău”. Toată viaţa a 
rămas cu oile prin pădure, nevrând să-și ia o chilie în mănăstire nici măcar 
iarna, ci rămânând totdeauna la stână, numai când a simțit că-i vine sfârșitul s- 
a retras în mănăstire. A încetat din viaţă în 1955, în vârstă de 78 de ani”®. 

e Forma de viețuire călugărească în mici schituri, potrivite unei practicări 
a rugăciunii lui lisus într-un cadru de liniște, era, până în secolul al XVIII-lea, 
extinsă și în Transilvania, mai ales în sudul ei și în părţile Bistriţei, la poalele 
Carpaţilor, de unde se făcea ușor comunicarea cu schiturile din sudul și 
răsăritul Carpaţilor. Între Brașov și Sibiu existau în secolul al XVIII-lea vreo 120 
de astfel de mici schituri. Aceste schituri și legăturile sihaștrilor din ele cu 
sihaștrii din schiturile din sudul și răsăritul Carpaţilor a fost cea mai mare 
piedică în calea lăţirii uniatismului în Transilvania după 1700. Documentele 
austriece nu mai încetează să se plângă de acești călugări, care treceau granița 
de la sudul și răsăritul Carpaţilor. De aceea, la ordinul Curţii imperiale din 
Viena, generalul Bukow dărâmă cu tunurile schiturile din sudul și răsăritul 
Transilvaniei"7. 

e Existenţa neîntreruptă a miilor de sihaștri și a sutelor de schituleţe cu 
viață sihăstrească din codrii țărilor române, deci și din munții Buzăului, explică 
de ce călugărul ucrainean Vasile vine la începutul secolului al XVIII-lea în acest 
ținut și se așază în unul din aceste schituri, ca apoi să întemeieze unul propriu, 
căruia i se face stareţ. El afla aici o viață monahală mult mai intensă decât în 
ţara sa, care, după ce trecuse teologic printr-o accentuată influență catolică, se 
afla acum sub influența protestantă, fapt care adusese și o răcire a vieţii 
monahale. Chiar despre Paisie, care vine în aceeași regiune după Vasile de la 
Poiana Mărului, J. Hidarin spune: „Starețul Paisie a fost înnoitorul vieţii 
monahale rusești și îndrumătorul și educatorul ei în lecturile ascetice... Căci, în 


"6 Chipuri de călugări îmbunătăţiți..., p. 321 ș.u. 

7 Silviu Dragomir, Istoria dezrobirii religioase a Românilor din Ardeal, vol. I, Sibiu, 
1918; vol. II, Sibiu, 1931; Șt. Meteș, Mănăstirile românești din Transilvania și Ungaria, 
Sibiu, 1936. 


acea vreme, Rusia nu avea asemenea scrieri”"8. 


Vasile, după 20 de ani petrecuţi la Dălhăuţi, unde exista o puternică viață 
sihăstrească în care el s-a putut introduce, cum am văzut din viaţa lui lrinarh 
Roset, se așază la 1733 tocmai în regiunea atât de bogată în mici schituri din 
munţii Buzăului, lângă schiturile Trăisteni și Cârnu, întemeind schitul de la 
Poiana Mărului, 40 de km la apus de Râmnicul Sărat. Era, de altfel, o tradiţie 
mai veche ca monahi ruși să vină în mănăstirile din Moldova, unde puteau găsi 
mulțumirea unei vieți călugărești de mai mare adâncime duhovnicească9. 

Cu siguranță că Vasile de la Poiana Mărului a fost inspirat de practica 
sihăstrească sau isihastă a călugărilor din aceste schituri când a alcătuit acele 
„Cuvinte înainte” la Filotei Sinaitul, Isihie Sinaitul, Grigorie Sinaitul și Nil 
Sorski. 

La 1742 vine, tot în regiunea aceea monahală, călugărul ucrainean Platon, 
viitorul Paisie. El trecu prin Dălhăuţi, care se afla sub autoritatea 
duhovnicească a lui Vasile, compatriotul său'?0. Prinsese dorul să vină în 
Moldova de la mitropolitul moldovean Antonie, refugiat în Rusia în timpul 
războiului ruso-turc (1735-1739), de la care află multe despre Moldova și 
bisericile sale'2.... Un al doilea lucru adus de Paisie a fost stimulentul dat celor 
din jurul lui pentru o traducere a scrierilor filocalice din limba greacă, 
traduceri dintre care cele mai multe erau mai curând o revizuire a unor 
traduceri mai vechi în lumina textelor grecești, revizuire făcută adesea, când 
era vorba de vechile traduceri slavone, nu numai după texte grecești, ci și după 


“5 La Diacon Petre I. David, Cuviosul Paisie cel Mare (Velicicovschi), un desăvârșit 
monah, București, 1975, p. 13, nota 41. 

"9 Jerod. Ioanichie Bălan, Chipuri de călugări îmbunătățiţi..., p. 140. 

20 Diacon P. I. David, Cuviosul Paisie cel Mare..., p. 6, reproduce după: Pr. Paul 
Mihail, „Starețul Paisie de la Neamţ, înnoitorul monahismului”, în: Mitropolia 
Moldovei și Sucevei, 1962, nr. 5-6, p. 417-419, o frază în care se află și unele cuvinte ale 
lui Paisie: „Fratele Platon (Paisie) roagă pe cei doi călugări «moldovalahi» să-i îngăduie 
însoţirea înspre «țara părinţilor noștri...» la binecuvântata limbă și poporul 
moldovenesc...”, p. 6. E unul din argumentele aduse de Diacon P. David pentru 
originea românească a lui Paisie, pe lângă altele (născut în Poltava, unde se așezase 
Dimitrie Cantemir împreună cu mulți români, din preotul Petru și preoteasa Ana, 
rudenii cu familia Bantăș, din care se trăgea și mama lui D. Cantemir; făcut citeţ în 
Pecerskaia Lavra de mitropolitul moldovean pribeag Antonie, devenit mitropolit de 
Cernigov; tuns de acest mitropolit ca monah în Mănăstirea Lubeţki, care era un refugiu 
al călugărilor moldoveni și avea ca stareţ pe Pahomie, tot un moldovean etc.). 

21 Pr. Paul Mihail, „Starețul Paisie de la Neamţ...”, p. 409, redă mărturisirea lui 
Paisie (Platon) că, auzind pe mitropolitul moldovean Antonie slujind Sf. Liturghie la 
Kiev în limba română, a prins dragoste de limba și de poporul din Moldova. Pr. Paul 
Mihail citează din Autobiografia lui Paisie, publicată de Şt. Berechet, Iași, 1918, p. 13. 


traduceri românești. Paisie însuși a luat parte la această muncă de traducere'%?. 
Propriu-zis, contribuţia lui a fost nu atât una de înnoire sau de adâncire a vieţii 
duhovnicești, ci mai mult una de ordin cultural, de multiplicare, de revizuire și 
de difuzare a scrierilor duhovnicești. 


SFÂNTUL VASILE DE LA POIANA MĂRULUI 


CUVÂNT ÎNAINTE SAU CĂLĂUZĂ 


e Mulţi, citind această carte a Sfântului Grigorie Sinaitul și neavând 
cercarea lucrării minţii, greșesc în înțelegerea cea dreaptă a ei, socotind că 
această lucrare a fost proprie numai bărbaţilor celor sfinți și fără de patimă. De 
aceea, ținându-se de obiceiul de acum, adică numai de citirea și cântarea 
psalmilor, a troparelor și a canoanelor, săvârșesc numai rugăciunea cea din 
afară. Ei nu înţeleg că acest fel de rugăciune cântată ne-au dat-o Părinţii numai 
până la o vreme, pentru neputinţa și pruncia minţii noastre. Aceasta pentru ca, 
deprinzându-ne prin citire și cântare, să urcăm la treapta lucrării celei cu 
mintea, nu să petrecem până la sfârșit în aceasta. Căci ce este mai copilăresc 
decât aceasta? Pentru că, citind și cântând numai cu buzele rugăciunea cea din 
afară, rămânem la o părere bucuroasă de noi înșine, socotind că facem un 
lucru mare și mângâindu-ne numai cu numărul (adică cu cât facem), iar prin 
aceasta hrănim pe fariseul dinlăuntru. 

e Dar cum putem păzi mintea? Urmând-o în simţirea celor din afară sau 
adunând-o din ele, care o risipesc prin ele, când caută spre lucrurile supuse 
simțurilor? Văzul privind cele frumoase sau necuvenite, auzul auzind cele 
netede sau colțuroase, mirosul mirosind cele bine sau rău-mirositoare, gustul 
gustând cele dulci sau amare, pipăitul pipăind cele moi sau tari pornesc și 
aleargă după ele ca după frunzele purtate de vânt, iar mintea, amestecându-se 
cu ele, cugetă la lucrările lor. Este cu putință a scăpa astfel de gândurile cele 
de-a dreapta sau de-a stânga? Nicidecum și niciodată. Deci, dacă simţurile din 
afară nu pot opri mintea de la gânduri, trebuie ca mintea să fugă din simțuri, 
în vremea rugăciunii, înlăuntru, în inimă, și să stea acolo surdă și mută la toate 
gândurile. Căci de se golește cineva numai de vedere, de auzire și de vorbire, 
dobândește oarecare liniște de patimi și de gândurile cele rele. Dar cu mult 
mai mult se va îndulci de odihna de gândurile cele rele și va gusta bucuria cea 
duhovnicească, aceea care se pricinuiește prin rugăciunea minţii și prin luarea- 
aminte, când va depărta mintea și de la cele cinci simţuri din afară și o va 
încuia în cămara cea dinlăuntru și firească sau în pustie'%3. Căci precum sabia 


12 Cetfericov spune că Paisie declară că el corecta traducerile slavone după 
traducerile românești și din grecește, Paisie..., pp. 288-289. 

23 Pustia din afară e un chip al lăuntrului golit de orice gânduri. Numai așa se poate 
mintea concentra exclusiv spre Dumnezeu; sau poate face o rugăciune curată. Dar 


cea cu două tăișuri, oriîncotro o vei întoarce, taie cu ascuţișul ei cele ce se 
nimeresc în preajma ei, tot așa lucrează și rugăciunea lui lisus: uneori fiind 
întoarsă spre gândurile cele rele și spre patimi, alteori spre păcat, spre 
aducerea-aminte de moarte și de muncile veșnice!24. lar de va voi cineva, fără 
această rugăciune, numai cu rugăciunea cea cântată și cu simțurile cele din 
afară și cu împotrivirea cea din afară, să surpe atacurile vrăjmașilor și să se 
împotrivească oricărei patimi sau gând viclean, acela va fi biruit degrabă și de 
multe ori. Căci diavolul aci îl biruiește pe cel ce i se împotrivește, aci i se 
supune, făcându-se că e biruit de împotrivirea aceluia. Prin aceasta își bate joc 
de el, făcându-l să se aplece spre slava deșartă și spre neatenție și făcându-l să 
se socotească păstor oilor și învățător. 

e Dar să nu socotești, binecredinciosule cititor, că, luându-ne pe noi 
Sfinţii Părinţi de la multa cântare din afară și poruncindu-ne să ne deprindem 
cu lucrarea minţii, nesocotesc psalmii și canoanele (troparele). Să nu fie 
aceasta. Căci acestea sunt date de Duhul Sfânt Sfintei Biserici, întru care se 
săvârşeşte toată lucrarea de sfințire prin hirotonie și toată taina iconomiei lui 
Dumnezeu Cuvântul până la a doua venire a Lui, în care se cuprinde și învierea 
noastră. Și nu este ceva omenesc în rânduiala bisericească, ci toate sunt ale 
darului lui Dumnezeu, neprimind niciun adaos de la vrednicia noastră și nicio 
împuţinare pentru păcatele noastre. 

Voind Sfinţii Părinţi să rămânem nevinovaţi de acestea, ne poruncesc să 
cercetăm sfintele scrieri ca să ne îndreptăm prin ele. „Să aibă frate pe frate 
sfătuitor bun, zice Sfântul Petru Damaschinul, iar de nu se poate afla stareţ 
bun cu cuvântul și cu lucrul, după chipul Sfinţilor Părinţi, cunoscând bine 
scrierile Părinților, apoi în chip deosebit se cade a primi în tăcere sfătuirea 
duhovnicească din învățăturile și îndrumările Sfinţilor Părinţi și a căuta în ele 
răspuns pentru tot lucrul și fapta cea bună”. Deci se cade ca și noi, citind 
scrierile, să păzim această măsură și această rânduială și să nu ocolim 
învățătura și îndrumarea acestora, cum fac aceia care, neavând cercarea 
lucrării minţii și socotindu-se a judeca drept, se înfățișează sau, mai bine zis, se 


trebuie observat că, năzuind spre această golire de gânduri, omul duhovnicesc nu vrea 
să devină indiferent. Prin aceasta el dobândește din unirea cu Hristos o covârșitoare 
bunătate și iubire curată față de toți și de toate. Propriu-zis, el se golește numai de 
atitudinile pătimașe, egoiste față de oameni și lucruri, nu de orice atitudine. Se 
recomandă să nu se mai vadă toate în ele însele, deci dispersate, ci unite cu 
Dumnezeu. 

124 S-ar părea că e o contrazicere între recomandarea ca mintea să fie golită pentru a 
se face rugăciunea curată și afirmaţia că rugăciunea aceasta însăși produce această 
golire, tăind orice conţinut din ea pentru a săvârși rugăciunea curată. De fapt, golirea 
minţii începe prin rugăciune și, pe măsură ce înaintează spre starea de rugăciune 
curată, golește mintea mai deplin de alte conţinuturi. Se cere numai ca omul să nu se 
împace cu o convieţuire continuă între rugăciune și alte gânduri. 


dau pe ei înșiși ca știind ce fac, chiar când se depărtează cu trei motive de 
deprinderea acestei sfințite lucrări. Cel dintâi e că lasă această lucrare numai 
sfinților bărbaţi fără patimă, socotind că numai acestora li se potrivește ea, nu 
și celor pătimași. Cel de al doilea e împuţinarea aproape totală a învăţătorilor 
în acest fel de vieţuire sau cale. lar cel de al treilea e înșelăciunea care se ivește 
chiar în această lucrare. Motivul cel dintâi al acestora este nefolositor și 
nedrept. Căci încă treapta cea dintâi a călugărilor începători este datoare să 
împuţțineze patimile prin trezvia minţii și paza inimii, care este rugăciunea 
minţii ce se cuvine celor făptuitori'?5. Cel de al doilea este lipsit de judecată și 
de îndreptăţire. Căci, precum s-a spus mai sus, în locul învățătorului avem 
scrierile ca învățător, când nu se află învățător. lar cel de al treilea este cel prin 
care cineva se face el însuși piedică sieși. Căci citind anume cu gând de a se 
înșela, se împiedică el însuși în scrieri, înțelegându-le strâmb. Pentru că, în loc 
de a primi scrierile spre păzirea sa și spre cunoașterea înșelăciunii, le află și le 
primește ca pricină a fugii de lucrarea minţii. E ca și cum oarecare dintre mai- 
marii ostașilor, fiind înștiințat de cineva că dușmanul lui îi pândește calea 
vrând să-l biruiască cu înșelăciune, așteptându-l pe ascuns, neputând face cu el 
război la arătare, el, ca un nepriceput, în loc de a descoperi acestea și de a da 
pe față pândirea acestuia ca să-l biruiască, se înfricoșează și fuge, făcându-se de 
ocară între oameni, dar mai vârtos înaintea împăratului său și a sfetnicilor lui. 
lar de te temi de acest fel de lucrare și deprindere numai din firea și prostia 
inimii tale, cu mult mai vârtos mă tem și eu pentru tine. Căci nu trebuie să te 
ferești să mergi în pădure din pricina unor basme prostești sau din teama de 
lup. Pentru că numai de Dumnezeu trebuie să te temi, nu să fugi din frică sau 
să te lepezi de El. Cu adevărat această lucrare cere frică și cutremur, zdrobirea 
inimii și smereniei și multă cercetare a sfintelor scrieri, dar nu fugă și lepădare, 
nici îndrăzneală, nici lucrare după plăcerea proprie. Căci zice: „Cel îndrăzneţ și 
nebăgător de seamă, vrând mai mult decât este vrednic și decât e în stare, 
aleargă cu trufie spre ceea ce voiește, vrând să ajungă înainte de vreme”. Și 
iarăși: „De-și închipuie cineva că va ajunge ușor la cele înalte, și-a agonisit 
poftire diavolească, iar nu adevărul. lar pe acesta lesne îl vânează diavolul cu 
cursele sale, ca pe o slugă a lui”. 

e ...zice și Sfântul Maxim: „Dă trupului cele după putere și întoarce toată 
nevoinţa ta spre lucrarea minţii”. Și, iarăși, Sfântul Diadoh zice: „Postul are 
laudă în sine, dar nu la Dumnezeu”. Căci este lucrător și orânduiește bine pe 
cei ce-l voiesc cu întreaga ființă. Deci nu se cade nevoitorilor binecredincioși a 


25 Deci, după Vasile de la Poiana Mărului, există o rugăciune a minţii care trebuie 
săvârșită chiar de călugării din treapta făptuirii. E o rugăciune a minţii pe măsura lor și 
acomodată treptei lor de curăţire a patimilor și de lucrare a virtuţilor. Ea însăși ajută la 
împuţinarea patimilor și la înaintarea spre trepte mai înalte ale rugăciunii minţii, până 
la rugăciunea atotcurată de gânduri și de patimi. 


se trufi pentru el, ci să vadă ţinta cugetării noastre în credința în Dumnezeu. 
„Căci meșterii niciunui meșteșug nu se laudă vreodată cu uneltele lor, ca și 
cum ele ar fi sfârșitul meșteșugului lor, ci așteaptă fiecare să isprăvească lucrul 
cu ajutorul lor, ca din el să arate cu adevărat meșteșugul lor” (Cuvânt ascetic, 
cap. 47, Filoc. rom., vol. I, p. 424). 

Dar având o stare potrivită pentru primirea unui anumit fel de hrană, nu-ți 
pune toată silința și nădejdea numai în post. Ci, postind cu măsură și după 
puterea ta, silește-te în lucrarea minţii. De ai putere să te îndestulezi numai cu 
pâine și apă, bine este. Căci zice: „Nu întăresc celelalte bucate trupul cum îl 
întăresc pâinea și apa. Dar să nu-ți pară că împlinești vreo faptă bună postind 
astfel, ci nădăjduiește a câștiga din post întreaga cumpătare. Și așa îţi va fi 
postul cu înţelegere”, zice Sfântul Doroftei. 

lar de ești neputincios, Sfântul Grigorie Sinaitul îți poruncește să mănânci 
o litră de pâine și să bei pe zi, adică în zilele cele dezlegate, trei sau patru 
pahare de vin sau de apă, dacă vrei să afli pe Dumnezeu; și să primești câte 
puţin din toate cele dulci ce se vor afla, ca să scapi de înălțarea cu cugetul; și să 
nu te scârbești de cele bune făcute de Dumnezeu, ci să-l mulțumești Lui 
pentru toate. Aceasta este judecata celor pricepuți. 

Căci de te îndoiești de mântuirea ta fiindcă mănânci din toate bucatele 
cele dulci și bei puţintel vin, aceasta vine din necredința și neputința cugetului. 
lar împărtășirea de bucate, fără de păcat și potrivit cu voia lui Dumnezeu, se 
poate afla în trei stări ale sufletului: în înfrânare, în îndestulare și în săturare. 
Înfrânarea înseamnă a fi încă flămând când te scoli de la masă; îndestularea 
înseamnă a nu fi nici flămând, nici îngreunat; săturarea, a se îngreuna puţintel. 
lar a mânca după săturare e ușă a îndrăcirii pântecelui, prin care intră 
desfrânarea. 


